আসুন, অসাম্প্রদায়িকতার গল্প শোনাই – Women Chapter\nঅক্টোবর ৫, ২০১৭, ৯:১৪ অপরাহ্ণ\nবাদলদের বাসাটা কত দূরে ছিল আমাদের বাসা থেকে?\nদুই মিনিট – বড়জোর তিন মিনিটের হাঁটা। মধ্যে ফারুকদের বাড়িটা না থাকলে আমাদের পড়ার ঘর থেকে বাদলদের বাসাটা দেখা যেত।\nক্লাসের বিক্রমাদিত্য ছাড়া সেই বয়সে বাদলই ছিল আমার – আমাদের অনেকের একমাত্র হিন্দু ধর্ম পালনকারী বন্ধু!\nএলাকায় কয়েক ঘর নাপিত ছাড়া শিক্ষিত কোনো পরিবার ছিল না বাদলরা ছাড়া। সমবয়সী আর প্রতিবেশী হওয়ার সুবাদে প্রথম থেকেই বাদল ছিল আমাদেরই একজন!\nচমৎকার মানুষ ছিল (অনেক বছর ওদের কোন খোঁজ জানি না, তাই ছিল লিখছি) বাদলের বাবা আর ওর মা (আমাদের কাকীমা), ওর ছোট বোনেরাও ছিল অনেক মিশুক।\nআমাদের সবার বাসায় ওদের যেমন অবাধ যাতায়াত ছিল, তেমনি আমরাও কোন দিন -কোনো কারণে সংকোচ করিনি ওদের বাসায় যেতে।\nকোনদিন মনে হয়নি আমরা অন্য ধর্মের অনুসারী বলে কখনো ওদের ঘরে গেলে অশৌচ হবে বা সান্ধ্য পূজায় সমস্যা হবে কিনা, কোন গ্লাসে পানি খেলে কোন সমস্যা হবে কিনা, এনিয়ে ভাববার কথা আমাদের কখনো চিন্তাতেই আসেনি, কাকা – কাকীমাকেও এনিয়ে কখনো মুখ কালো করতে দেখিনি, কারো মুখে শুনিওনি।\nঠিক একইভাবে ওরাও আমাদের এবং অন্যদের বাড়িতেও একইভবে স্বতঃস্ফূর্তভাবে যাওয়া-আসা করতো, পানাহার করতো কোন দ্বিধা ছাড়াই।\nকতদিন আগের কথা এগুলো?\n২০ বছর বড়জোর ২৫ বছর!\nআমি বুকে হাত দিয়ে নিশ্চিত করে বলতে পারি, ৮০ আর ৯০ দশকের প্রায় সবার মনেই এমন অনেক সম্প্রীতির ছবি আছে।\nআচ্ছা, বাদলদের কথা এখন থাকুক, অন্য কিছু শুনি…\nএক সময় গির্জা দেখার খুব ইচ্ছে ছিল আমার! সিনেমা – নাটকে দেখেছি কিন্তু সত্যিকারভাবে তখনো কোন গির্জার ভিতরে দেখা হয়নি!\nবারিধারার গির্জার পাশ দিয়ে যাওয়ার সময় প্রায়ই আমার ইচ্ছে করতো ভিতরে গিয়ে পাদ্রী সাহেবের সাথে কথা বলতে!\nএলাকায় বৌদ্ধ ধর্মাবলম্বী প্রায় না থাকায়, পাশের বাড়ির গারো অনিতা দিদির ভাইটার সাথে সাথে থাকতাম পূর্ণিমার রাতে ওদের ফানুস ওড়ানো দেখার লোভে!!\nজয়দেবপুরের রথযাত্রার স্মৃতি আমার শৈশব রাঙানো অনেক আনন্দের একটি ব্যাপার।\nবিভিন্ন ধরনের নাড়ু – মুড়ি খাওয়া ছাড়া,\nপূজার সময় ধামালকোটের মেলা আর কত কত দেবী বিসর্জন দেখা ছিল – এক অদ্ভুত আনন্দের সময়!!\nতাছাড়া রোজার ঈদ আর ফাইনাল পরীক্ষার পরবর্তী সময় ছাড়া – পুজার সময়েই যে স্কুলের সবচেয়ে বড় ছুটিটা পড়তো!\nবিগত ২০/২৫ বছরে পৃথিবীটা এগিয়ে গিয়েছে অনেক, এগিয়ে না আসলে বলা উচিৎ বদলে গিয়েছে অনেক! পৃথিবীর সাথে পাল্লা দিতে গিয়ে বদলে গিয়েছে আমাদের দেশটাও – সবচেয়ে বেশী বদলে গিয়েছে দেশের মানুষ গুলো!\nউন্নত শিক্ষা ব্যবস্থা, আধুনিক সব প্রযুক্তির সহজলভ্যতা আর অসংখ্য ব্যবহার – সবকিছু আমাদের চিন্তা চেতনা, কাজ, মানবতা, ভালোবাসা কে নিয়ে যাওয়ার কথা ছিল অন্য উচ্চতায়!\nযেই মানুষ চাঁদকে ছুঁয়ে এসেছে তারও আগে, সেই মানুষের তো এতদিনে মানুষের প্রতি মানুষের টানের, মানুষের প্রতি মানুষের মমত্ববোধের, মানবিকতায়, একে অপরের প্রতি আশ্বাসে – বিশ্বাসে, ভালোবাসার চূড়ায় থাকার কথা ছিল।\nকিন্তু দূর্ভাগ্য আমাদের, হয়েছে ঠিক এর উল্টো!! কী কষ্ট, কী কষ্ট…..!\nভয়াবহ রকমে বদলে গিয়েছে আমাদের চারপাশ।\nআমার কেন গির্জা দেখতে ইচ্ছে হতো, ঈদের পাশাপাশি পূর্ণিমার ফানুস, পূজার সময়টাতে এত আনন্দ পেতাম – জানি না!\nতবে আশেপাশের মানুষগুলোর আনন্দ দেখতে ভালো লাগতো, তারা ও যে আমাদের ঈদে আমাদের মতোই আনন্দ করতো!!\nপৃথিবীর বুকে প্রতিটি ধর্ম এসেছে – শান্তি, সৌহার্দ্য আর ভালোবাসার কথা বলতে। অথচ কাল পরিক্রমায় সে “ধর্ম” কেই আমরা ব্যবহার করছি একে অন্যের বিরুদ্ধে হাতিয়ার হিসাবে!!\nজানিনা, আগামী তে কখনো এই অবস্থার পরিবর্তন হবে কিনা, তবে মনে প্রানে চাই এ অবস্থার পরিবর্তন হোক।\nপ্রতি বছর রোজা – কুরবানি নিয়ে হাসি তামাশা করেন একদল মানুষ , যারা এগুলো পালন করেন তাদের ধর্মের যৌক্তকতা আর মানবিকতা শিখাতে ব্যস্ত সময় কাটান কিছুদিন।\nআবার প্রতি বছর পূজা আসলে একদল মানুষ ব্যস্ত হন প্রতিমা ভাংচুরে, সনাতন ধর্মাবলম্বীদের অকথ্য ভাষায় গালিগালাজ করতে আর নির্যাতন করতে।\nতেমনি একই কথা খাটে অন্য সকল ধর্মের বেলায়ও!\nআপনি আল্লাহ – রসুল মানেন চমৎকার, আপনি দুর্গা – যীশু মানেন, দারুণ, আপনি কিছুই মানেন না – তাও সুন্দর, সবই যার যার মতামত।\nকিন্তু আপনার মতের সাথে, বিশ্বাসের সাথে দ্বিমত হলেই তার সাথে দ্বন্দ্বে জড়ানো কেন?\nকেউ ধর্ম বিশ্বাসে ১৮-১৯ ঘন্টা রোজা রাখতে চায়, রাখে – দিন তাকে রাখতে, সম্ভব হলে সাহায্য করুন।\nকেউ ধর্ম বিশ্বাসে কোরবানি করতে চায়, দিন তাকে তার মতো করতে। সেটা নিয়ে রঙ্গ রস – অযাচিত দুঃখবোধ দেখানোর কি খুবই দরকার!\nকেউ ধর্ম বিশ্বাসে পূজা করবেন, প্রসাদ খাবেন, গরুর মাংস খাবে না – দিন না তার মতো থাকতে!\nকেউ ধর্ম বিশ্বাসে ফানুশ উড়াবে, কেউ ক্রুশ পড়বে – এটাই স্বাভাবিক।\nআবার কেউ ধর্ম অবিশ্বাসে এর কিছুই করবে না – না করুক! থাকুক না সে, তারমতো।\nদিন না যার যার যার মতো থাকতে, আপনি ও থাকুন নিজের মত। অন্যের মানা না মানা তে কি আপনার খুব বেশী আসে যায়?\nআমি আস্তিক মানুষ ভালোবাসি, আমি নাস্তিক মানুষ ভালোবাসি, এমনকি এই দুই বিশ্বাসের মাঝামাঝি মানুষদের কেও ভালোবাসি। কিন্তু ধর্ম আর অধর্মের লেবাসে থাকা অমানুষদের অপছন্দ করি, করুণা করি।\nমনে হয়, আহারে এই সুন্দর পৃথিবীতে এরা “ভালোবাসা” র মতো সুন্দর একটা জিনিষের রুপ – শক্তি এরা উপলব্ধি করতে পারলো না!\nএদের জীবন টা কেটে যায় অন্যের খারাপ বলতে বলতে – করতে করতে।\nএকটা জীবনের কি অপচয়!!\nএবারের ঈদ তো গিয়েছে, পূজার মৌসুম চলছে – বিভিন্ন জায়গায় প্রতিমা ভাঙার খবর শুনছি, নির্যাতনের খবর শুনছি মাঝে মাঝে, আর মনটা খারাপ হচ্ছে!\nআমার বাদলের কথা মনে পড়ছে, আমার বিক্রমাদিত্যের কথা মনে পড়ছে – এই মনে পড়া শুধু বন্ধুর কথা স্মরণ করা নয়, এই মনে পড়ায় এক ধরনের ভয় মিশে আছে, সেটাই ধার্মিক হিসাবে লজ্জার, বাঙালী হিসাবে লজ্জার- মানুষ হিসাবে লজ্জার!!\nআসুন, আস্তিক – নাস্তিক – মুসলমান – হিন্দু – বৌদ্ধ হওয়ার আগে মানুষ হই আর মানুষ না হতে পারলে ধার্মিক হলেই কি আর নাস্তিক হলেই কি?\nধর্ম হোক যার যার, মানবতা হোক সবার…..\nTags: #BeHumaneFirst, অজন্তা দেবরায়, অসাম্প্রদায়িকতার গল্প শোনাই, আসুন, উইমেন চ্যাপ্টার, মামুনুর রশীদ, সবার জন্য মানবাধিকার, সুপ্রীতি ধর


ধেয়ে আসছে পৃথিবীর সবচেয়ে শক্তিশালী ঘূর্ণিঝড়! ধেয়ে আসছে পৃথিবীর সবচেয়ে শক্তিশালী ঘূর্ণিঝড়! – পি টি ভি নিউজ 24\nমার্কিন যুক্তরাষ্ট্রের দিকে ধেয়ে আসছে পৃথিবীর সবচেয়ে শক্তিশালী ঘূর্ণিঝড়। স্থানীয় সময় শনিবার (২৫ জুলাই) রাতে বা রোববার (২৬ জুলাই) যুক্তরাষ্ট্রের হাওয়াই অঙ্গরাজ্যে আঘাত হানতে পারে ক্যাটাগরি তিন মাত্রার সামুদ্রিক ঘূর্ণিঝড় ডগলাস।\nযুক্তরাষ্ট্রের ন্যাশনাল হারিকেন সেন্টার (এনএইচসি) জানিয়েছে, ডগলাস ঘণ্টায় ১২০ মাইল (প্রায় ১৯৩ কিলোমিটার/ঘণ্টা) গতিবেগে প্রবাহিত হচ্ছে এবং কেন্দ্র থেকে অন্তত ২৫ মাইল বিস্তৃত হয়ে এগোচ্ছে। উপকূলে আঘাত হানার সময়ে শক্তিশালী ঝড়ো হাওয়া, ভয়ঙ্কর ঢেউ এবং ভারী বৃষ্টিপাত হতে পারে বলে জানানো হয়েছে।\nঘূর্ণিঝড় ডগলাস এই মুহূর্তে হিলো দ্বীপ থেকে ৮৯৫ মাইল পূর্ব-দক্ষিণপূর্বে রয়েছে এবং সেটি সোজাসুজি হাওয়াইয়ের দিকে এগিয়ে যাচ্ছে। তবে আশার কথা হচ্ছে, যাত্রাপথে শীতল পানি ও উষ্ণ বাতাসের সংস্পর্শে আসায় ঝড়টির শক্তি কমতে শুরু করেছে।\nসাধারণত প্রতিঘণ্টায় ১১১ থেকে ১২৯ মাইল বা তারও বেশি গতিবেগ সম্পন্ন ঝড়কে ক্যাটাগরি ৩ হিসেবে ধরা হয়। আশা করা হচ্ছে, ভূপৃষ্ঠে আঘাত হানার সময় গতি কমে ক্যাটাগরি ১-এ, অর্থাৎ ৭৪ থেকে ৯৫ মাইল বেগে আসবে ডগলাস।\nহনোলুলুর সেন্ট্রাল প্যাসিফিক হারিকেন সেন্টার জানিয়েছে, শুক্রবারে ঘূর্ণিঝড় ডগলাস ক্যাটাগরি-৪ এ পরিণত হয়েছিল তবে দিন শেষে তা ক্যাটাগরি-৩ এ নেমে আসে। আঘাত হানার সময়ে এটির স্তর আরো নেমে আসবে।


প্রকাশিত: ১৭ এপ্রিল ২০১৯ - ১৩:৩৮\nসংগ্রাম অনলাইন ডেস্ক: দেশে অব্যাহত নারী নির্যাতন ও ধর্ষণের ঘটনায় উষ্মা প্রকাশ করেছেন হাইকোর্ট। আদালত বলেছেন, নৈতিক অবক্ষয়ের কারণেই দেশে ধর্ষণ বেড়েছে। এ ধরনের ঘটনা রোধে সামাজিক সচেতনতা সৃষ্টি করতে হবে। এজন্য শিক্ষক, শিক্ষার্থী ও রাজনীতিবিদদের অগ্রণী ভূমিকা পালন করতে হবে।\nনোয়াখালীর সুবর্ণচর উপজেলার এক গৃহবধূকে ‘ধর্ষণের’ পর বিষপানে আত্মহত্যার ঘটনায় দায়ের করা রিটের শ্নািনিতে মঙ্গলবার রাষ্ট্রপক্ষের আইনজীবীর উদ্দেশে আদালত এ কথা বলেন। বিচারপতি এফআরএম নাজমুল আহসান ও বিচারপতি কেএম কামরুল কাদেরের সমন্বয়ে গঠিত হাইকোর্ট বেঞ্চে এ শুনানি হয়।\nশুনানি শেষে আদালত এ ঘটনায় রুল জারি করেন। রুলে ধর্ষণ ও আত্মহত্যার ওই ঘটনায় দায়ীদের বিরুদ্ধে প্রয়োজনীয় আইনগত ব্যবস্থা নিতে বিবাদীদের নিষ্ক্রিয়তা ও ব্যর্থতা কেন অবৈধ হবে না এবং ধর্ষণের মতো জঘন্য অপরাধ মীমাংসার নামে তথাকথিত সালিশি বৈঠক কেন আইনগত কর্তৃত্ববহির্ভূত ঘোষণা করা হবে না, তা জানতে চেয়েছেন।\nসুবর্ণচরের মোহাম্মদপুর ইউনিয়নের চরমাকছুমুল গ্রামে গত ২ মার্চ এক নারীকে ধর্ষণ ও আত্মহত্যার ঘটনা সালিশে মীমাংসা হয়। এ ঘটনায় হাইকোর্টে রিট করেন সুপ্রিমকোর্টের আইনজীবী মুনতাসির মাহমুদ রহমান। শুনানিতে তিনি বলেন, ধর্ষণের ঘটনাটি ৬০ হাজার টাকায় মীমাংসা করে দেন স্থানীয় ইউপি সদস্য নুরু। পরে ধর্ষক আলাউদ্দিনকে ছেড়ে দেয়া হয়।\nএ পর্যায়ে আদালত বলেন, ফৌজদারি মামলা হয়েছে কি? যিনি ইউপি সদস্য তাকে আসামি করা হয়েছে? ডেপুটি অ্যাটর্নি জেনারেল এবিএম আবদুল্লাহ আল মাহমুদ বাশার বলেন, দণ্ডবিধির ৩০৬ ধারায় আত্মহত্যার মামলা হয়েছে।\nএ ধরনের ঘটনা গ্রাম আদালতে বিচারের সুযোগ নেই। ইউপি সদস্য বেআইনিভাবে এ কাজ করেছেন। আত্মহত্যার শিকার ওই নারীর বাবা থানায় মামলা করেছেন। এ পর্যায়ে আদালত বলেন, মেয়েকে ধর্ষণের ঘটনায় একজন বাবা যদি বিচার না পান, তাহলে সমাজ কোথায় চলে গেছে?\nএ সময় আদালত বলেন, নৈতিক অবক্ষয়ের কারণে দেড় বছরের শিশু থেকে ছয় সন্তানের জননী ধর্ষণের শিকার হচ্ছে। এ জন্য রাজনীতিবিদ ও শিক্ষকদের সচেতনতা সৃষ্টিতে ভূমিকা পালন করতে হবে। এ পর্যায়ে ডেপুটি অ্যাটর্নি জেনারেল বলেন, শিক্ষকদের কেউ কেউ ধর্ষণ ও যৌন হয়রানির ঘটনায় জড়িত হয়ে পড়ছেন। যেমন ফেনীর সোনাগাজীতে নুসরাতের ঘটনা অন্যতম।\nআদালত বলেন, নুসরাতের শ্লীলতাহানির ঘটনায় মামলার পর অধ্যক্ষের মুক্তির দাবিতে গভর্নিং বডির সদস্যরা মিছিল করেছেন। যদি শুরুতে ওই শ্লীলতাহানির ঘটনায় মাদ্রাসার গভর্নিং বডি ও স্থানীয় প্রশাসন যথাযথ ব্যবস্থা নিত তাহলে নুসরাতকে পুড়িয়ে হত্যার ঘটনা ঘটত না। আদালত বলেন, প্রধানমন্ত্রী নিজে বিষয়টি নজরদারি করছেন। তদন্তও অনেকদূর এগিয়েছে।


মিয়ানমারে ফিরতে চাওয়ায় মুহিবুল্লাহকে হত্যা : পররাষ্ট্রমন্ত্রী – আমাদের বার্তা\nরোহিঙ্গা নেতা মুহিবুল্লাহকে হত্যার ঘটনার প্রতিক্রিয়ায় পররাষ্ট্রমন্ত্রী ড. এ কে আব্দুল মোমেন বলেছেন, মুহিবুল্লাহ নিজ দেশ মিয়ানমারে ফেরত যেতে চেয়েছিলেন, সে কারণে কিছু স্বার্থান্বেষী মহল তাকে হত্যা করেছে। এ হত্যাকাণ্ডে যে বা যারা জড়িত তাদের বিরুদ্ধে কঠোর ব্যবস্থা নেবে সরকার। হত্যাকারীদের অবশ্যই বিচারের সম্মুখীন করা হবে। এ ব্যাপারের কাউকে ছাড় দেওয়া হবে না।\nশনিবার পররাষ্ট্র মন্ত্রণালয় থেকে গণমাধ্যমে পাঠানো এক প্রতিক্রিয়ায় এমন মন্তব্য করেন পররাষ্ট্রমন্ত্রী ড. মোমেন। এ হত্যাকাণ্ডের ঘটনায় বৃহস্পতিবার রাতে নিহত মুহিবুল্লাহর ভাই হাবিবউল্লাহ বাদী হয়ে উখিয়া থানায় একটি মামলা দায়ের করেছেন। মামলার এজাহারে হত্যাকাণ্ডে জড়িত সন্দেহে অজ্ঞাতপরিচয় ব্যক্তিদের আসামি করা হয়েছে।\n২০১৯ সালের ১৭ জুলাই যুক্তরাষ্ট্রের হোয়াইট হাউসে তৎকালীন মার্কিন প্রেসিডেন্ট ডোনান্ড ট্রাম্পের সঙ্গে দেখা করে আলোচনায় এসেছিলেন মুহিবুল্লাহ।\n২৯ সেপ্টেম্বর রাত সাড়ে ৮টার দিকে কক্সবাজারের উখিয়ায় লাম্বাশিয়া রোহিঙ্গা ক্যাম্পে একদল দুর্বৃত্ত মুহিবুল্লাহকে গুলি করে হত্যা করে। মুহিবুল্লাহ আরাকান রোহিঙ্গা সোসাইটি ফর পিস অ্যান্ড হিউম্যান রাইটসের (এআরএসপিএইচ) চেয়ারম্যান ছিলেন। এই সংগঠনের হয়ে তিনি রোহিঙ্গাদের অধিকারের কথা তুলে ধরতেন। মিয়ানমারে রোহিঙ্গাদের প্রত্যাবাসনের চেষ্টায় গুরুত্বপূর্ণ ভূমিকা রাখছিলেন তিনি।


দিল্লি চলো! মুকুলকে সঙ্গে নিয়ে রাজধানী যাচ্ছেন মমতা! | Mahanagar24x7\nদিল্লি চলো! মুকুলকে সঙ্গে নিয়ে রাজধানী যাচ্ছেন মমতা!\nনিজস্ব প্রতিনিধি : দিল্লি দখলের লক্ষ্যে আরও খানিকটা এগোচ্ছেন তৃণমূল নেত্রী মমতা বন্দ্যোপাধ্যায়! চলতি মাসের ২৪ তারিখে দিল্লি যেতে পারেন তিনি। এই দফায় তাঁর সঙ্গী হতে পারেন সদ্য বিজেপি ঘুরে আসা মুকুল রায়। তবে মমতার পথে কাঁটা বিছোতে তার ঠিক আগের দিনই দিল্লি যাচ্ছেন বিজেপি বিধায়কদের একটি দল।\nতৃতীয়বারের জন্য বিপুল জনাদেশ নিয়ে রাজ্যের মসনদে ফিরে দিল্লিকেই পাখির চোখ করেছেন মমতা। ২০২৪ লোকসভা নির্বাচন। ওই নির্বাচনে বিজেপিকে দিল্লিছাড়া করার একটা উদ্যোগ নেওয়া হয়েছে তৃণমূলের তরফে। সেই উদ্যোগেরই অঙ্গ হিসেবে ইলেকশন স্পেশালিস্ট প্রশান্ত কিশোর ওরফে পিকে তিনবার দেখা করেছেন বর্ষীয়ান এনসিপি নেতা শরদ পাওয়ারের সঙ্গে। এর মধ্যে প্রথম দুবার পাওয়ারের সঙ্গে একাই বৈঠক করেন পিকে। পরেরবার দিল্লিতে পাওয়ারের বাড়িতে হয় বৈঠক। সেখানে উপস্থিত ছিলেন বিভিন্ন আঞ্চলিক দলের ১৫ জন নেতা। পরে পিকে বৈঠক করেন কংগ্রেস নেতা রাহুল গান্ধি, প্রিয়ঙ্কা গান্ধি বঢরা এবং বেণুগোপালের সঙ্গে। রাজনৈতিক পর্যবেক্ষকদের মতে, তৃতীয় ফ্রন্ট গড়ার সলতে পাকানো শুরু হয়েছিল পিকে-পাওয়ার বৈঠকের পরেই। সেই প্রক্রিয়াই গতি পেয়েছে বিজেপি-বিরোধী একের পর এক নেতার সঙ্গে পিকের বৈঠকের পর।\nএই প্রক্রিয়াই আরও এগিয়ে নিয়ে যেতে দিল্লির দরবারে হাজির হচ্ছেন তৃণমূল নেত্রী! পর্যবেক্ষকদের মতে, দিল্লিতে মমতা বন্দ্যোপাধ্যায়ের একটা গ্রহণযোগ্যতা রয়েছে। বিভিন্ন আঞ্চলিক দলের সঙ্গে তাঁর সম্পর্কও বেশ ভালো। তাঁকে প্রধানমন্ত্রী প্রজেক্ট করে লড়তেও রাজি অনেক আঞ্চলিক দল। বস্তুত বিরোধী ঐক্যে শান দিতেই এবার দিল্লি যাত্রা মমতার। তৃণমূল সূত্রে খবর, মমতা দিল্লি যাবেন ২৪ জুলাই। এই যাত্রায় তাঁর সঙ্গী হবেন অভিষেক নন, মুকুল। তার ঠিক আগের দিন দিল্লি যাচ্ছেন বিজেপি বিধায়কদের একটি দল। তৃণমূল নেত্রীর উদ্যোগে জল ঢালতেই কি বিরোধীদের দিল্লি যাত্রা? বলবে সময়।\nPrevious articleবলিউড থেকে সোজা টলিউডে, প্রথমবার বাংলা ছবিতে রীতেশ\nNext articleবেশ কিছু দিন বন্ধ ছিল ফ্ল্যাটের দরজা, খুলতেই চোখে পড়ল পচা-গলা মৃতদেহ


আপডেটঃ 6:55 pm | July 31, 2020\nনিজস্ব প্রতিবেদক: ৪৪টি অনলাইন নিউজ পোর্টাল নিবন্ধনের অনুমতি পেয়েছে। বৃহস্পতিবার (৩০ জুলাই) রাতে তথ্য মন্ত্রণালয়ের সিনিয়র তথ্য কর্মকর্তা মীর আকরাম উদ্দীন আহম্মদ এই তথ্য নিশ্চিত করেন। এর আগে বৃহস্পতিবার দুপুরে তথ্যমন্ত্রী ড. হাছান মাহমুদ নিবন্ধন শুরুর ঘোষণা দেন সাংবাদিকদের সঙ্গে মতবিনিময়কালে।\nবৃহস্পতিবার (৩০ জুলাই) রাতে তথ্য মন্ত্রণালয়ের ওয়েব পোর্টালে এ তালিকা প্রকাশ করা হয়।\nনিবন্ধিত অনলাইন পোর্টালগুলোর মধ্যে রয়েছে, বাংলা ট্রিবিউন, সংবাদ প্রতিদিন২৪ ডটকম, টাইম বাংলা নিউজ ডটকম, বিডি২৪ লাইভ ডটকম, ইউনাইটেড নিউজ ২৪ ডটকম, নিরাপদ নিউজ ডটকম, ইপি-বিডি ডটকম, দ্য মেইল বিডি ডটকম, ইউ ৭১ নিউজ ডটকম, কারেন্ট নিউজ ডটকম ডটবিডি, লেটেস্ট নিউজ বিডি ডটকম, সময়ের চিত্র ডটকম, বার্তা৭১ ডটকম, দ্য রিপোর্ট ২৪ ডটকম, নিউজ জার্নাল২৪ ডটকম, আওয়ার নিউজ বিডি ডটকম, ওমেনআই২৪ ডটকম, গ্রিনওয়াচ বিডি ডটকম, সিনিউজ ভয়েস ডটকম, এবিনিউজ২৪ ডটকম, আওয়ার নিউজ২৪ ডটকম, বিডিলাইভ ২৪ ডটকম, বাংলাদেশ২৪ অনলাইন ডটকম, উত্তরণ বার্তা ডটকম, জাগো বার্তা ডটকম, হট নিউজ২৪ বিডি ডটকম, শেয়ার নিউজ২৪ ডটকম, জাগোনিউজ ডটকম, বার্তা বাজার ডটকম, রাইজিং বিডি ডটকম, ঢাকা ডিপ্লোমেট ডটকম, বিডি মর্নিং ডটকম, বিবার্তা ২৪ ডটনেট, জুম বাংলা ডটকম, ঢাকাটাইমস ডটকম বিডি, ডেইলি ভোরের পাতা ডটকম, দিনের শেষে ডটকম, সমকাল ডটনেট, বনিকবার্তা ডটকম, ফিনান্সিয়াল একসপ্রেস বিডি ডটকম, ভোরের কাগজ ডটকম, বর্তমান খবর ডটকম, ঢাকা ট্রিবিউন ডটকম এবং একুশে সংবাদ ডটকম।\n২০ কার্যদিবসের মধ্যে নির্বাচিত এই নিউজ পোর্টালগুলোকে নির্ধারিত ফি জমা দিয়ে নিবন্ধন সম্পন্ন করতে হবে।\nএর আগে বৃহস্পতিবার দুপুরে তথ্যমন্ত্রী ড. হাছান মাহমুদ সাংবাদিকদের সঙ্গে মতবিনিময়ের সময় নিবন্ধন শুরুর ঘোষণা দেন।\nসেসময় তিনি বলেন, ‘অনলাইন নিউজপোর্টাল নিবন্ধন বা রেজিস্ট্রেশন একটি চলমান প্রক্রিয়া। যে সমস্ত অনলাইন নিউজপোর্টালের পক্ষে সরকার নির্ধারিত সংস্থাগুলোর অনাপত্তি পাওয়া গেছে, সেগুলো প্রাথমিক রেজিস্ট্রেশনের অনুমতি পাবে। বৃহস্পতিবার রাতে এই সংক্রান্ত তালিকা প্রকাশ করা হবে।’\nসচিবালয়ের ওই বৈঠকে তথ্যসচিব কামরুন নাহার, যুগ্ম সচিব এস এম মাহফুজুল হক ও মন্ত্রণালয়ের ঊর্ধ্বতন কর্মকর্তারা উপস্থিত ছিলেন।


পাঁচমিশালী Archives - Page3of3- My News\nকেটে ফেলা হলো কালের স্বাক্ষী শতবর্ষী বটগাছ\n‘ঝুঁকিপূর্ণ বৃক্ষ’ এই দোহাই দিয়ে কেটে ফেলা হচ্ছে মৌলভীবাজারের শ্রীমঙ্গলের কালের স্বাক্ষী বট বৃক্ষ। ইতিহাস ও ঐতিহ্যের স্মৃতি বিজড়িত শতবর্ষী বিশালাকৃতির বটবৃক্ষটি কেটে ফেলায় উপজেলা শহর জুড়ে তোলপাড় চলছে। সোমবার…\nবারাক ওবামার বেতন মাত্র ১৭ ডলার!\nমার্কিন যুক্তরাষ্ট্রের সাবেক প্রেসিডেন্ট বারাক ওবামা একটা চাকরি জুটিয়েছেন। নতুন চাকরিতে ওবামার বেতন প্রতিদিন মাত্র ১৭.২৫ ডলার! অথচ ওয়াল স্ট্রিট ফার্মে মাত্র একটি বক্তৃতা দিয়ে উপার্জন করেছেন ৪ লাখ মার্কিন…\nভালো স্বামী কী ভাবে হবেন?\nস্ত্রী আমিনাতার প্রায় সব কাজেই রেগে যেতেন ব্রিমাহ কানু। বিশেষ করে আমিনাতা যখন নিজের উপার্জন থেকে বিভিন্ন বিল পরিশোধ করতেন, তখন প্রচণ্ড হিংসা হতো কানুর। প্রায়ই রাগ সামলাতে না পেরে…\nপ্রায় সব দেশের পর্যটকই বেড়াতে যান সিঙ্গাপুরে। রোমাঞ্চের দারুণ সব উপকরণ যেন সাজিয়ে রাখা পৃথিবীর অন্যতম নিরাপদ এ পর্যটন নগরীতে। বেড়াতে গিয়ে ১৫ অক্টোবর প্রায় পুরোটা দিন কাটিয়ে এলাম স্যান্তোসার…\nপাঁচমিশালী বাছাই খবর\nঅনেক মশা মারতে কামান দাগানোর মতোই। এবার পিঁপড়া হত্যার প্রতিবাদে মামলা দায়ের করেছে এক সৌদি নাগরিক। তিনি ইচ্ছাকৃতভাবে পিপড়া হত্যা করায় প্রতিবেশীর বিরুদ্ধে আদালতে মামলা দায়ের করেছেন। বাদীর দাবী তার…\nমানুষের মন বিচিত্র। বিচিত্র তার সব কাজ। বসতবাড়ির কথাই ধরুন, অদ্ভুত সব নির্মাণশৈলী দিয়ে মানুষ গড়ে তোলে তার থাকার ঘর। সত্তর দশকের বিখ্যাত কার্টুন ‘ফ্লিন্টস্টোন’-এ পাথরের এক বাড়ির আদলে পর্তুগালে…\nনোবেলে পশ্চিমা রাজত্ব!\nনোবেল ঘোষণা হলে সব সময়ই কিছু না কিছু বিতর্ক হয়। সবচেয়ে বেশি বিতর্ক হয় সম্ভবত সাহিত্য কিংবা শান্তি পুরস্কার নিয়ে। এই দুই শাখায় কে নোবেল পাচ্ছে, এ নিয়ে সাধারণের আগ্রহ…


Mera Ration App: রেশন দোকানে লম্বা লাইনের দিন শেষ এবার! মোবাইল অ্যাপেই নিশ্চিত, নাম নথিভুক্ত-সহ খুঁটিনাটি বিষয়– News18 Bengali\nMera Ration App: রেশন দোকানে লম্বা লাইনের দিন শেষ এবার! মোবাইল অ্যাপেই নিশ্চিত, নাম নথিভুক্ত-সহ খুঁটিনাটি বিষয়\nসব থেকে বেশি উপকৃত হবেন যাঁরা ভিন রাজ্যে বসবাস করেন তাঁরাই\nBangla Editor |\tNews18 Bangla | March 18, 2021, 4:06 PM IST\nএবার থেকে রেশন নিতে গেলে আর লম্বা দিতে হবেন বাড়িতে বসেই মোবাইল ফোনের মাধ্যমে রেশন বুক করা যাবে ৷ প্রতীকী ছবি ৷\nকেননা কেন্দ্রের পক্ষ থেকেই মেরা রেশন অ্যাপ (Mera Ration app) লঞ্চ করা হয়েছে ৷ দাবি করা হচ্ছে এই রেশন অ্যাপের মাধ্যমে রেশন করা আরও সহজ হয়ে যাবে ৷ প্রতীকী ছবি ৷\nযেভাবেই এই মেরা রেশন অ্যাপটি ডাউনলোড করা হবে সেটি হল ৷ সর্বপ্রথম গুগল অ্যাপস্টোরে যেতে হবে, সেখান থেকে মেরা রেশন অ্যাপ সার্চ করতে হবে ৷ মেরা রেশন অ্যাপটি ডাউনলোড করে ইনস্টল করতে হবে ৷ এরপরেই অ্যাডটি ওপেন করা দরকার ৷ প্রতীকী ছবি ৷\nমেরা রেশন অ্যাপের বিশেষ সুবিধাগুলি হল ৷ যাঁরা অন্য রাজ্যে থাকেন তাঁরা বিশেষ ভাবে উপকৃত হবেন ৷ এই অ্যাপের মাধ্যমে রেশন ডিলাররর সঠিক তথ্য পাওয়া যাবে ৷ পরিষেবা উন্নততর করতে গ্রাহকেরা মতামতও দিতে পারেন ৷ নানান রকমের রেশম সংক্রান্ত তথ্য পাওয়া যাবে, রেশন সংক্রান্ত সব রকমের তথ্য পাওয়া যাবে, রেশন সামগ্রী সংক্রান্ত বিষয়ে সরাসরি তথ্য পাওয়া যাবে, ফলত সহজেই রেশন পাবেন গ্রাহকেরা ৷ প্রতীকী ছবি ৷\nমেরা রেশন অ্যাপের মাধ্যমে নিকটবর্তী রেশন দোকানের সমস্ত তথ্য পাওয়া সম্ভব হবে ৷ অ্যাপটি বর্তমানে হিন্দি ও ইংরেজি ভাষায় রয়েছে ৷ কিন্তু খুব তাড়াতাড়ি ১৪টি ভাষা অন্তর্গত হবে অ্যাপে ৷ কোন কোন দোকান থেকে রেশন নেওয়া হবে সেটাও জানতে পারা যাবে ৷ প্রতীকী ছবি ৷\nএই অ্যাপের মাধ্যমে বিশেষ ভাবে উপকৃত হবেন যাঁরা ভিন রাজ্যে বসবাস করছেন ৷ এছাড়াও সমস্ত মানুষের কাছে এটি একটি সুবিধা রূপে পরিগণিত হবে বলেই মনে করা হচ্ছে ৷ প্রতীকী ছবি ৷


এবার মূর্তি ইস্যুতে পিছু হটছে হেফাজত - Totalnews24.com\nHome / রাজনীতি / এবার মূর্তি ইস্যুতে পিছু হটছে হেফাজত\nএবার মূর্তি ইস্যুতে পিছু হটছে হেফাজত\nin রাজনীতি, সর্বশেষ খবর 25 days ago\t0 66 Views\nঢাকাঃ মূর্তি ইস্যুতে কি হেফাজতে ইসলাম পিছু হটছে? না তাদের সাথে সরকারের সমঝোতা হয়েছে? যা-ই হোক না কেন, হেফাজত যে এবার মাঠের আন্দোলনে যাচ্ছে না তা মোটামুটি নিশ্চিত৷ তারা এখন তাদের বিরুদ্ধে মামলা নিয়েই বেশি ভাবছে৷\nবুধবার হেফাজতে ইসলামের জরুরি সংবাদ সম্মেলন ছিলো হাটহাজারী মাদ্রাসায়৷ কিন্তু সেখানে সংগঠনের আমির মাওলানা জুনাইদ বাবুনগরী মূর্তি ও ভাস্কর্য নিয়ে একটি কথাও বলেননি৷ সংবাদ সম্মেলনের পর তাদের প্রেস রিলিজেও এ নিয়ে কোনো কথা নেই৷ শুধু দাবি করা হয়েছে আল্লামা শাহ আহমদ শফীর স্বাভাবিক মৃত্যু হয়েছে৷ তিনি বলেন, হেফাজত নেতাদের বিরুদ্ধে যে হত্যা মামলা হয়েছে তা মিথ্যা এবং ষড়যন্ত্রমূলক৷ হেফাজত নেতা-কর্মীদের বিরুদ্ধে আরো যেসব মামলা রয়েছে তা তারা প্রত্যাহারের দাবি জানিয়েছেন৷\nহাটহাজারী মাদ্রাসায় ওই সংবাদ সম্মেলনে উপস্থিত কয়েকজন সাংবাদিক জানান, বাবুনগরী লিখিত বক্তব্যের বাইরে কোনো কথা বলেননি৷ সাংবাদিকরাও মূর্তি বা ভাস্কর্য নিয়ে কোনো প্রশ্ন করেননি৷ হেফাজতের প্রচার সম্পাদক মাওলানা জাকারিয়া নোমান ফয়েজি বলেন, ‘‘সংবাদ সম্মেলন ছিলো আল্লামী শফীর মৃত্যু ও মামলা নিয়ে তাই এর বাইরে অন্য কোনো বিষয় নিয়ে আমরা কথা বলিনি৷’’\nজানা গেছে, আপতত মূর্তি ও ভাস্কর্য ইস্যুতে চুপ থাকাকে হেফাজত শ্রেয় বলে মনে করছে৷ তারা এখন তাদের বিরুদ্ধে মামলাগুলো সামলানোই গুরুত্বপূর্ণ মনে করছেন৷ তবে জাকারিয়া নোমান ফয়েজি বলেন, ‘‘আমরা আমাদের অবস্থান থেকে সরে যাইনি৷ আমরা মনে করি ভাস্কর্য ও মূর্তি এক৷ এগুলো সরানোর জন্য সরকারের কাছে দাবি করেছি৷ সরকার সেটা করবে৷ ভাঙা আমাদের কাজ নয়৷’’\nহেফাজাতের যুগ্ম সম্পাদক মাওলানা মামুনুল হক বঙ্গবন্ধুর ভাস্কর্য ভেঙে ফেলার হুমকি দেন৷ পরে বাবুগনরীও একই কথা বলেন৷ ইসলামি আন্দোলন বাংলাদেশ-এর সিনিয়র নায়েবে আমির সৈয়দ ফয়জুল করীমও ধোলাইপাড়ে বঙ্গবন্ধুর ভাস্কর্য সরিয়ে ফেলতে বলেন৷ কিন্তু হেফাজতের পাশ থেকে এখন অনেকেই সরে গেছেন৷ ইসলামি আন্দোলন বাংলাদেশ-এর যুগ্ম মহাসচিব মাওলানা গাজী আতাউর রহমান বলেন, ‘‘এই ইস্যুতে আমরা কখনোই আন্দোলনের কথা বলিনি৷ এটা ধর্মীয় ইস্যু, রাজনৈতিক নয়৷ আমাদের কাজ ছিল মুসলমানদের ধর্মীয় অনুভূতির বিষয়টি সরকারকে জানানো৷ সেটা জানিয়েছি৷ কারণ ওই ভাস্কর্যের দুই পাশে দুইটি মসজিদ৷’’ তিনি আরো বলেন, এখানে হেফাজতের সাথে এক হয়ে আন্দোলন করার কোনো বিষয় নেই৷\nসরকারে বিভিন্ন পর্যায়ে কথা বলে জানা গেছে, এবার বঙ্গবন্ধুর ভাস্কর্য ইস্যুতে সরকার কোনো ছাড় দেবে না৷ স্বরাষ্ট্রমন্ত্রীও হেফাজত নেতাদের সাথে বৈঠকে বলে দিয়েছেন, সংবিধানের বাইরে কিছু হবে না৷ আর সরকারের একজন দায়িত্বশীল ব্যক্তি জানান, হেফাজতকে আর ছাড় দেয়া হবে না৷ হেফাজত নেতাদের বিরুদ্ধে নতুন মামলার পাশাপাশি পুরনো মামলা সক্রিয় হয়েছে৷ নৌ পরিবহন প্রতিমন্ত্রী এবং আওয়ামী লীগের সাবেক সাংগঠনিক সম্পাদক খালিদ মাহমুদ চৌধুরী বলেন, ‘‘কেউ অপরাধ করলে তাদের বিরুদ্ধে তো মামলা হবেই৷ তারা অপরাধ করেছে মামলা হচ্ছে৷ আর এবার হেফাজত যে দাবি তুলেছিল তা জনগন প্রত্যাখ্যান করেছে৷’’\nহেফাজত নেতারা প্রধানমন্ত্রীর সাথে দেখা করতে চেয়েছিলেন৷ কিন্তু সেই দেখা এখনও মেলেনি৷ আর স্বরাষ্ট্রমন্ত্রীর সাথে বৈঠকে দাবি পূরণের কোনো ইঙ্গিতও তারা পায়নি৷ তবে জাকারিয়া নোমান ফয়েজি বলেন, ‘‘স্বরাষ্ট্রমন্ত্রীর সাথে আলাপ আলোচনা চলছে৷ এক সপ্তাহের মধ্যেই একটি ফল পাওয়া যাবে আশা করি৷’’\nহেফাজত কি সরকারের সাথে সমঝোতা করেছে? এমন প্রশ্নের জবাবে নৌ পরিবহন প্রতিমন্ত্রী বলেন, ‘‘কেউ সমঝোতা করে কারাগার থেকে ছাড়া পেয়ে বাসায় থাকলে তা কি প্রকাশ করে?’’\nআর নোমান ফয়েজি বলেন, ‘‘আমরা আমাদের অবস্থানে অনঢ় আছি৷ আমরা মনে করি ভাস্কর্য এবং মূর্তি একই জিনিস৷ আমরা সরকারের কাছে তাই অপসারণের দাবি করছি৷ কিন্তু সরকারের মধ্যেই একটি মহল করে সরকার ও আলেম ওলামাদের মুখোমুখি করতে চাইছে৷’’\nহেফাজত নেতা মামুনুল হক এখন অনেকটাই কোনঠাসা৷ মাওলানা শফী হত্যা মামলায় তিনি আসামি বলে ওয়াজ মাহফিলেও তেমন যেতে পারছেন না৷ ২৫ ডিসেম্বর সিলেটের একটি মাদ্রাসায় তার ওয়াজ করতে যাওয়ার কথা থাকলেও প্রশাসন অনুমতি দেয়নি৷ অন্যদিকে হেফাজত থেকে যে ৬১ জনকে বের করে দেয়া হয়েছে তারাও সংগঠিত হচ্ছেন৷ তাদের নিয়ন্ত্রণেও বেশ কিছু কওমী মাদ্রাসা আছে৷ আর শুরু থেকেই আওয়ামী লীগের শো ডাউন হেফাজতকে দুর্বল করে ফেলেছে৷ সব মিলিয়ে হেফাজত আসলে এখন সরকারের কাছে মামলা থেকে রেহাই পাওয়ার জন্য তদবির করছে বলে কেউ কেউ বলছেন৷\nতবে জাকারিয়া নোমান ফয়েজি বলেন, ‘‘সরকার আমাদের কাছে সময় চেয়েছে, আমরা সরকারকে সময় দিয়েছি৷ তবে দাবি না মানলে আমরা কী করব সে সিদ্ধান্ত এখনো হয়নি৷’’ আর খালিদ মাহমুদ চৌধুরী বলেন, ‘‘হেফাজতকে আমরা সঠিক পথে আনার চেষ্টা করছি৷’’\nPrevious: আরব আমিরাতে ৩ হাজারেরও বেশি মানুষের ইসলাম গ্রহণ\nNext: বিজ্ঞানীদের চোখে কীভাবে ধরা পড়লো করোনাভাইরাসের মিউটেশন


“বাবা” হলেন নরেন্দ্র মোদী, দেশ জুড়ে তর্ক বিতর্ক – প্রিয় বন্ধু বাংলা\nহোম > জাতীয় > “বাবা” হলেন নরেন্দ্র মোদী, দেশ জুড়ে তর্ক বিতর্ক\nনামের আগে একটা নতুন উপাধি প্রধানমন্ত্রী নরেন্দ্র মোদিকে ঠেলে দিল এক নয়া বিতর্কে।গুজরাট বিধানসভা নির্বাচন মাথায়,তার উপর এই নতুন বিতর্কে জড়ালো শাসক দল।বিজেপি নেতা সম্বিত পাত্র মোদিকে সরাসরি ভারতের বাবা বলে সম্বোধন করায় দেশজুড়ে শুরু হয় বাদপ্রতিবাদ।\nবর্তমানে সমগ্র দেশের দৃষ্টি এখন গুজরাট ভোটের উপর এবং তা নিয়ে সোশ্যাল মিডিয়া থেকে শুরু করে নানান বৈদ্যুতিন মাধ্যমে নানান শো এবং বিতর্ক সভার আয়োজন করা হচ্ছে। শুক্রবার এমনই এক সভায় উপস্থিত থেকে প্রতিপক্ষ বাম ছাত্র নেতা কানহাইয়া কুমারের সঙ্গে বিতর্কে জড়ান বিজেপি নেতা সম্বিত পাত্র।ধীরে ধীরে এই বিতর্ক বচসার রূপ ধারণ করে। সেই সময় সম্বিত দাবি করে বলে ফেলেন, ,”এই দেশের বাপ মোদী।”\nশনিবার বিষয়টি সংবাদমাধ্যমে প্রকাশিত হয়।প্রকাশনের সঙ্গে সঙ্গে সমগ্র দেশ জুড়ে শুরু হয় তুমুল বিরোধ। সুযোগ বুঝে মাঠে নেমে পড়েন কংগ্রেসও।কিছুদিন আগে কংগ্রেস নেতা মণিশঙ্কর আইয়ার অত্যন্ত শ্লেষের সঙ্গে মোদিকে ‘ছোটোলোক’ বলে অভিহিত করায় সঙ্গে সঙ্গে তার বিরুদ্ধে বিজেপির সকল নেতা প্রতিবাদে শামিল হয় যার জেরে মণিশঙ্কর আইয়ারকে সাসপেন্ড করে কংগ্রেস কর্তৃপক্ষ।তাই এইবার সম্বিত পাত্রের কথাকে বিজেপির বিরুদ্ধে তীর বানিয়ে খেলতে পারে কংগ্রেস।কংগ্রেসের পক্ষ থেকে ইতিমধ্যেই সম্বিতকে ক্ষমা চাওয়ার দাবি উঠেছে।\nগুজরাট ভোটের এই চরম মুহূর্তে রীতিমতো নাজেহাল বিজেপি দল মোদী ও বাপুকে এক সারিতে বসিয়ে মন্তব্য পেশ করবার বিষয়ে স্বাভাবিকভাবেই অস্বস্তিতে পড়েছেন তারা। শনিবার গভীর রাত পর্যন্ত বিজেপির তরফ থেকে কোনও বক্তব্য পাওয়া যায়নি। তাদের আশঙ্কা এই বিষয় টিকে ঘিরে পরবর্তীকালে তাদের বিপদ ঘনিয়ে আসতে চলেছে। তাই রীতিমতো সাবধানতার সঙ্গে পা ফেলতে চাইছে দলকর্তৃপক্ষ।\nশাসকদলের আভ্যন্তরীন অবিশ্বাসের বাতাবরণে মান্যতা দিলেন খাদ্যমন্ত্রী\nগুজরাটে প্রথম দফার নির্বাচনে উদ্ধার বিপুল পরিমান বাতিল টাকা\nবিজেপি করার ‘অপরাধে’ হতে হয়েছে শহীদ! এবার তাঁদের পারিবারিক সদস্যকে বিধায়ক করবে গেরুয়া শিবির?\nকবে রেহাই মিলবে অতিবৃষ্টির হাত থেকে? কবে থেকে স্বাভাবিক হবে পরিস্থিতি? জানালো আবহাওয়া দপ্তর


ইসরাইল - TRT Bangla\nTag Archives: ইসরাইল\n1 day ago\tআন্তর্জাতিক, এশিয়া, মধ্যপ্রাচ্য058\n5 days ago\tআন্তর্জাতিক, এশিয়া, মধ্যপ্রাচ্য0115\nআরব পুরুষদের বিয়ে করে ইসলাম গ্রহণ করছেন ইসরাইলের নারীরা কয়েক যুগ ধরে চলছে রক্তক্ষয়ী সংঘাত ও বিপর্যয় চলছে ইসরাইল বনাম ফিলিস্তিনের। এমন পরিবেশে ইহুদি ও আরবদের মাঝে আন্তঃবিবাহের প্রতিবাদ করে আসছে মূলধারার ইহুদিরা। কেননা, আরবদের সঙ্গে সম্পর্ক করে বেশির ভাগ ইহুদি ইসলামের প্রতি ঝুঁকে পড়ে। ফলে, ইহুদি ও আরবদের মাঝে …\nইসরাইলি বিমান নিষেধাজ্ঞার হুমকি দিল যুক্তরাষ্ট্র!\n1 week ago\tআন্তর্জাতিক0177\nইসরাইলের বিমান যুক্তরাষ্ট্রের কোনো বিমানবন্দরে অবতরণ করতে দেওয়া হবে না বলে হুমকি দিয়েছে বাইডেন প্রশাসন। ইসরাইলের বিমানবন্দরে ডেল্টা ও ইউনাইটেডসহ মার্কিন সংস্থার যাত্রীবাহী যে কোনো বিমান অবতরণে নিষেধাজ্ঞা আরোপ করার সিদ্ধান্ত নেওয়ার পর যুক্তরাষ্ট্র তার প্রতিক্রিয়ায় এ কথা জানিয়েছে। খবর জেরুজালেম পোস্টের। বাইডেন প্রশাসন গত শনিবার এক প্রতিবেদনে বলেছে, ইসরাইলে …\nআন্তর্জাতিক অপরাধ আদালতের বিচারের আওতায় অবরুদ্ধ গাজা উপত্যকা!\n3 weeks ago\tআন্তর্জাতিক, এশিয়া0106\nআন্তর্জাতিক অপরাধ আদালতের (আইসিসি) বিচারের আওতায় আসলো ফিলিস্তিনের ইসরাইলি অধিকৃত পশ্চিমতীর এবং অবরুদ্ধ গাজা উপত্যকা। এ ব্যাপারে শুক্রবার জারি করা এক রুলে আইসিসি জানিয়েছে, ইসরাইলের দখলকৃত ফিলিস্তিনের পশ্চিমতীর, গাজা উপত্যকা ও পূর্ব জেরুজালেম এখন থেকে এ আদালতের এখতিয়ারের মধ্যে আনা হয়েছে। এ রুলের কারণে এখন থেকে আন্তর্জাতিক এ আদালতে ইসরাইলি …\nসর্বশক্তি দিয়ে ফিলিস্তিনি ভাইদের পাশে থাকবো: জর্ডানের রাজা!\n4 weeks ago\tআন্তর্জাতিক059\nজর্ডান এর রাজা দ্বিতীয় আবদুল্লাহ বলেছেন, জর্ডানের জন্য ফিলিস্তিন ইস্যু খুবই গুরুত্বপূর্ণ। সর্বশক্তি দিয়ে আমরা আমাদের ফিলিস্তিনি ভাইদের পাশে দাঁড়াবো যেন তারা তাদরে বৈধ অধিকার ফিরে পেতে পারে। শনিবার (৩০ জানুয়ারি) জর্ডানের রাষ্ট্রীয় সংবাদমাধ্যমকে দেওয়া এক সাক্ষাৎকারে তিনি এসব কথা বলেন। দ্বিতীয় আবদুল্লাহ বলেন, ফিলিস্তিন ইস্যুর সমাধান ছাড়া শান্তি ও …\nমধ্যপ্রাচ্যে মার্কিন ঘাঁটিতে ইসরাইলের আয়রন ডোম মোতায়েন\n25/01/2021\tআন্তর্জাতিক024\nমধ্যপ্রাচ্যে অবস্থিত মার্কিন ঘাঁটিগুলোতে ইসরাইলের ক্ষেপণাস্ত্র প্রতিরক্ষা ব্যবস্থা আয়রন ডোম মোতায়েন করতে যাচ্ছে আমেরিকা। ইসরাইলের নিরাপত্তা কর্মকর্তা এ তথ্য জানিয়েছেন। ইসরাইলের কর্মকর্তা রোববার দেশটির গণমাধ্যমকে জানিয়েছে, তারা আশা করছেন খুব শিগগিরই পারস্য উপসাগরীয় আরব দেশগুলোর মার্কিন ঘাঁটিতে আয়রন ডোম মোতায়েন করা হবে। খবর হারেৎজের। তবে কোন কোন দেশে আয়রন ডোম …\nইসরাইলে টিকা নেয়ার পরও হাজার হাজার লোক করোনায় আক্রান্ত\n25/01/2021\tআন্তর্জাতিক021\nকরোনাভাইরাসের টিকা দেওয়ার ক্ষেত্রে সবচেয়ে বেশি এগিয়ে আছে ইসরাইল। তাদের মোট জনসংখ্যার প্রায় এক-তৃতীয়াংশকেই ইতোমধ্যে অন্তত প্রথম ডোজ টিকা দেওয়া হয়ে গেছে। সারা পৃথিবীর বিজ্ঞানীরা এখন অপেক্ষা করছেন, এই দেশটি থেকে কী উপাত্ত পাওয়া যায়। কারণ তা হলেই বোঝা যাবে, একটি দেশের পুরো জনগোষ্ঠীকে টিকা দেওয়ার পর তা প্রাণঘাতী দমনে …\nবিশ্বের প্রাচীনতম একটি মসজিদের সন্ধান পেয়েছে ইসরাইল\n24/01/2021\tআন্তর্জাতিক032\nগালীল সাগরের তীরে বিশ্বের প্রাচীনতম একটি মসজিদের সন্ধান পেয়েছেন ইসরাইলি প্রত্নতাত্ত্বিকরা। বাইজেন্টাইন যুগের একটি ভবনের সঙ্গে প্রাচীন ওই মসজিদের অংশবিশেষ পাওয়া যায় বলে আরব নিউজের খবরে বলা হয়েছে। সপ্তম শতাব্দীতে সিরিয়ার অঞ্চলগুলো জয় করেছে এমন কোনো সাহাবি ৬৩৫ সালে মসজিদটি নির্মাণ করেছিলেন বলে ধারণা করা হচ্ছে। গত সপ্তাহে উত্তর একটি …\n24/01/2021\tআন্তর্জাতিক027\nসিরিয়ার জনগণের সম্পদ তেল চুরি করে মার্কিন সেনারা অন্য কোথাও পাচার করছেন। ধারণা করা হচ্ছে, সম্ভবত ইহুদিবাদী ইসরাইলেই তা পাঠানো হচ্ছে। ইরানের স্যাটেলাইট টেলিভিশন চ্যানেল প্রেস টিভিকে দেওয়া সাক্ষাৎকারে আমেরিকার রাজনৈতিক বিশ্লেষক, লেখক এবং সৌদি আরবে নিযুক্ত সাবেক রাষ্ট্রদূত জে. মাইকেল স্প্রিং ম্যান এ কথা বলেছেন। তিনি বলেন, সিরিয়ার তেল …\nইসরাইলি বিমান হামলায় সিরিয়ায় ৪ জন নিহত!\n22/01/2021\tআন্তর্জাতিক019\nসিরিয়ার মধ্যাঞ্চল হামায় বিমান থেকে নিক্ষেপ করা ইসরাইলি ক্ষেপণাস্ত্র হামলায় অন্তত ৪ বেসামরিক নাগরিক নিহত হয়েছে। শুক্রবার (২২ জানুয়ারি) সকালে হতাহতের এ ঘটনা ঘটে। সিরিয়ার আকাশ প্রতিরক্ষা ব্যবস্থা অধিকাংশ ক্ষেপণাস্ত্র প্রতিহত করেছে বলেও জানানো হয়। নাম প্রকাশে অনিচ্ছুক সামরিক বাহিনীর এক কর্মকর্তার বরাতে দেশটির রাষ্ট্রীয় বার্তা সংস্থা সানা জানায়, শুক্রবার …


নিজেকে শেষ ‘নবী’ দাবিকারী পাকিস্তানি নারীর মৃত্যুদণ্ড! - Ekusher Bangladesh\nHome>আন্তর্জাতিক>নিজেকে শেষ ‘নবী’ দাবিকারী পাকিস্তানি নারীর মৃত্যুদণ্ড!\nহযরত মুহাম্মদ (সা) – এর পরিবর্তে নবী হওয়ার দাবি করায় সালমা তানভীরকে মৃত্যুদণ্ড দিয়েছে পাকিস্তানের একটি আদালত। সোমবার (২৭ সেপ্টেম্বর) অতিরিক্ত জেলা ও দায়রা জজ এই রায় দেন।\nপাকিস্তানি সংবাদমাধ্যম ডন এবং সামা টিভি এই খবর প্রকাশ করেছে। প্রতিবেদনে বলা হয়, অভিযুক্ত সালমা ২০১৩ সালের ৩ সেপ্টেম্বর তার নিজের এলাকায় একটি লিখিত দলিল প্রকাশ করে তা বিতরণ করে। এতে তিনি শেষ পর্যন্ত নবুওয়াত অস্বীকার করেন। তিনি নিজেকে নবী বলে ঘোষণা করেছিলেন। স্থানীয়রা বিষয়টি আমলে নেওয়ার পর তার বিরুদ্ধে মামলা দায়ের করা হয়।\nএরপর পুলিশ তাকে গ্রেফতার করে। তদন্ত শেষে নিশতার কলোনী পুলিশ তার বিরুদ্ধে অভিযোগ সম্বলিত একটি নথি জমা দেয়। তাকে দোষী সাব্যস্ত করা হয়েছিল। মামলাটি প্রায় দেড় বছর ধরে চলে। এই সময়ে অভিযুক্ত সালমার পক্ষে প্রথম আবেদন করা হয়েছিল যে তিনি মানসিক ভারসাম্যহীন ছিলেন।\nএই ঘোষণার পর একটি মেডিকেল বোর্ড গঠন করা হয়। তারা সালমাকে বিচারের অযোগ্য ঘোষণা করে। কিন্তু মামলাটি প্রায় দুই বছর ধরে চলছে। অবশেষে কারা কর্তৃপক্ষ তার চিকিৎসা পরীক্ষা করে। তারা তখন আদালতকে লিখিতভাবে জানায় যে সালমার শরীর ভালো আছে।


কলেজ এর খবর Archives - Page2of 16 - রাজশাহী কলেজ বার্তা\nপ্রশ্নফাঁসের গুজবে নিজকে জড়ানো যাবে না : অধ্যক্ষ\nপ্রশ্নফাঁসের গুজবে নিজকে জড়ানো যাবে না বরঞ্চ এসবকে ঘৃণা করবে। ২০১৮ সালের এইচএসসি পরীক্ষার্থীদের উদ্দেশ্যে কথাগুলো বলেন রাজশাহী কলেজ অধ্যক্ষ প্রেফেসর মহা. হবিবুর রহমান। ...বিস্তারিত\nApril 1, 2018 বাবর আলী উচ্চ মাধ্যমিক • কলেজ এর খবর প্রশ্নফাঁসের গুজবে নিজকে জড়ানো যাবে না : অধ্যক্ষ\nরাজশাহী কলেজের ফুলার হোস্টেলের শত বর্ষ পূর্তি হয়েছে। বুধবার বিদসবটি উপলক্ষে কলেজ মিলনায়তনে ‘শিক্ষা ও সমাজ গঠনে অধ্যাত্ম দিশারী হজরত খানবাহাদুর আহ্ছানউল্লা (র.) এর অবদান’ শীর্ষক সেমিনারের আয়োজন করে কলেজ কর্তৃপক্ষ। সেমিনারে প্রধান অতিথি হিসেবে বক্তব্য দেন রাজশাহী প্রকৌশল ও প্রযুক্তি বিশ্ববিদ্যালয়ের (রুয়েট) উপাচার্য প্রফেসর ড. রফিকুল আলম বেগ।\nMarch 28, 2018 মীম ওবাইদুল্লাহ কলেজ এর খবর\nMarch 8, 2018 মীম ওবাইদুল্লাহ কলেজ এর খবর • শীর্ষ সংবাদ\nযথাযোগ্য মর্যাদায় ভাষা শহীদদের স্মরণ করল রাজশাহী কলেজ\nযথাযোগ্য মর্যাদায় শহীদ দিবস ও আন্তর্জাতিক মাতৃভাষা দিবস পালন করেছে রাজশাহী কলেজ। র‌্যালী, পুস্পস্তবক অর্পণ, আলোচনা সভা সহ বিভিন্ন কর্মসূচীর মাধ্যমে দিবসটি পালন করা হয়।\nFebruary 21, 2018 মীম ওবাইদুল্লাহ কলেজ এর খবর\nরাজশাহী কলেজে মুনীর চৌধুরীর বিখ্যাত কবর নাটক মঞ্চায়িত\nদেশের শ্রেষ্ঠবিদ্যাপীঠ রাজশাহী কলজে মঞ্চায়িত হলো মুনীর চৌধুরীর বিখ্যাত নাটক “কবর”। মঙ্গলবার সন্ধায় কলেজের প্রশাসন ভবনের সামনে এটি মঞ্চায়িত হয়। নাটকটি পরিচালনা করেছেন আশীষ কুমার স্যানাল এবং পরিচালনা করেছেন এম. এ মালেক। এসময় প্রধান অতিথি হিসেবে উপস্থিত ছিলেন রাজশাহী কলেজের অধ্যক্ষ প্রফেসর মহা. হবিবুর রহমান।\nFebruary 20, 2018 মীম ওবাইদুল্লাহ কলেজ এর খবর • শীর্ষ সংবাদ\nরাজশাহী কলেজের উন্নয়নে প্রভাষক পর্যায়ের কর্মকর্তাদের সাথে অালোচনা সভা\nএকাডেমিক কার্যক্রমসহ [...]\nFebruary 18, 2018 মীম ওবাইদুল্লাহ কলেজ এর খবর • শীর্ষ সংবাদ


৩শ কোটি টাকা লোপাটের প্রমাণ পায়নি মন্ত্রণালয় | | কলমের কথা ৩শ কোটি টাকা লোপাটের প্রমাণ পায়নি মন্ত্রণালয় – কলমের কথা\n৩শ কোটি টাকা লোপাটের প্রমাণ পায়নি মন্ত্রণালয়\nডেস্করিপোর্র্ট: তিনশ কোটি টাকা দুর্নীতি নিয়ে বহুল আলোচিত ঢাকা শহরের নিকটবর্তী এলাকায় ১০টি সরকারি মাধ্যমিক বিদ্যালয় স্থাপন প্রকল্পে অর্থ আত্মসাৎ হয়নি। আর এতে সরকারের আর্থিক ক্ষতির সম্ভাবনাও ছিল না। তবে সম্ভাব্য প্রাক্কলন অতিরিক্ত করা হয়েছে বলে উল্লেখ করা হয়েছে তদন্ত প্রতিবেদনে। সম্প্রতি শিক্ষা মন্ত্রণালয়ে জমা দেওয়া প্রতিবেদনে এ বিষয়টি উঠে এসেছে। সংশ্লিষ্ট সূত্রে জানা গেছে, তদন্ত প্রতিবেদনে আত্মসাৎ হয়নি উল্লেখ করা হলেও প্রতিবেদনের কারণে প্রকল্প পরিচালককে প্রত্যাহার করা হয়েছে।\nপ্রকল্পটিতে ‘৩০০ কোটি টাকা লোপাটের আয়োজন করা হয়েছে’ মর্মে গণমাধ্যমে প্রকাশিত প্রতিবেদনের পর তদন্ত কমিটি গঠন করে সরকার। শিক্ষা মন্ত্রণালয়ের মাধ্যমিক ও উচ্চ শিক্ষা বিভাগের অতিরিক্ত সচিব (মাধ্যমিক) মো. মোমিনুর রশিদ আমিনকে সভাপতি করে তিন সদস্যের কমিটি গঠন করে শিক্ষা মন্ত্রণালয়। কমিটির দুই সদস্য হলেন মাধ্যমিক ও উচ্চ শিক্ষা অধিদফতরের পরিচালক (মনিটরিং অ্যান্ড ইভালুয়েশন উইং) অধ্যাপক মো. আমির হোসেন এবং পরিদর্শন ও নিরীক্ষা অধিদফতরের অডিট কর্মকর্তা মো. ফরিদ উদ্দিন। তদন্তের পর শিক্ষা মন্ত্রণালয়ের মাধ্যমিক ও উচ্চ শিক্ষা বিভাগে সম্প্রতি প্রতিবেদন জমা দেন অতিরিক্ত সচিব মো. মোমিনুর রশিদ আমিন।\nতদন্ত প্রতিবেদনের ১০ নম্বর অধ্যায়ে আরও বলা হয়, ‘‘সার্বিক দিক বিবেচনায় দেখা যায়, ঢাকা সন্নিকটবর্তী ১০টি সরকারি মাধ্যমিক বিদ্যালয় স্থাপন প্রকল্পে ব্যক্তি মালিকানাধীন জমির ৬টি প্রকল্পে মধ্যে শুধুমাত্র গাছপালা ও অবকাঠামো ‘যদি থাকে’ উল্লেখ করে কম করে হলেও প্রায় ১০১ কোটি টাকার ওপরে অতিরিক্ত প্রাক্কলন করা হয়েছে এবং নারায়ণগঞ্জের একটি প্রকল্পে নালা শ্রেণি, ভিটি শ্রেণি হিসেবে দেখিয়ে প্রায় ২৪ কোটি ৪৭ লাখ টাকা বেশি ধরা হয়েছে। অর্থাৎ প্রাথমিক তদন্তে শুধু এই খাতে অতিরিক্ত ১২৫ কোটি টাকার মতো সম্ভাব্য প্রাক্কলন প্রস্তুত করা হয়েছে, যা নৈতিকতা বিবর্জিত।”\nউল্লেখ্য, আরডিপিতে জমির প্রাক্কলন করেছে ঢাকা ও নারায়ণগঞ্জ জেলা প্রশাসন এবং শিক্ষা প্রকৌশল অধিদফতর (ইইডি)। তাদের জমা দেওয়া প্রাক্কলনের ভিত্তিতে সম্ভাব্য ব‌্যয় বরাদ্দ অনুযায়ী আরডিপিপি প্রস্তুত করছেন প্রকল্প পরিচালক।\nপ্রকল্প পরিচালক ড. মো. আমিরুল ইসলাম প্রাক্কলনের বিপরীতে আরডিপিপি প্রস্তুত করেন। এরপর গত বছর ১৫ সেপ্টেম্বর প্রয়োজনীয় সংশোধন ও পরিমার্জনসহ খসড়া আরডিপিপি মন্ত্রণালয়ে পাঠানোর জন্য জমা দেন মাধ্যমিক ও উচ্চ শিক্ষা অধিদফতরের মহাপরিচালক বরাবর। প্রকল্প বাস্তবায়ন কমিটির প্রধান মাধ্যমিক ও উচ্চ শিক্ষা অধিদফতরের মহাপরিচালক কোনও সংশোধন ও পরিমার্জন ছাড়াই আরডিপিপি স্বাক্ষর করে তা পাঠান শিক্ষা মন্ত্রণালয়ে।\nমাধ্যমিক ও উচ্চ শিক্ষা অধিদফতরের পরিকল্পনা ও উন্নয়ন শাখা জানায়, নিয়মানুযায়ী প্রকল্প পরিচালকের পাঠানো আরডিপিপি যাচাই করে মহাপরিচালকের অনুমোদন নিয়ে মন্ত্রণালয়ে পাঠানো হয়। মাধ্যমিক ও উচ্চ শিক্ষা অধিদফতরের পরিকল্পনা শাখা থেকে আরডিপিপির ফরমেট ঠিক আছে কিনা, ডিপিপি অনুসরণ করা হয়েছে কিনা, ভূমি অধিগ্রহণের প্রাক্কলন জেলা প্রশাসনের পাঠানো কিনা এবং ভবন নির্মাণ সংক্রান্ত প্রাক্কলন শিক্ষা প্রকৌশল অধিদফতরের পাঠানো কিনা তা যাচাই করে আরডিপিপিতে প্রতিস্বাক্ষর করে পাঠানো হয়েছে মন্ত্রণালয়ে। উল্লেখ্য, আরডিপিপিতে প্রকল্প পরিচালক, পরিচালক (পরিকল্পনা ও উন্নয়ন) এবং মহাপরিচালকেরও স্বাক্ষর রয়েছে।\nপ্রাক্কলন সঠিক কিনা তা যাচাই করার এখতিয়ার নেই মাধ্যমিক ও উচ্চ শিক্ষা অধিদফতরের পরিকল্পনা ও উন্নয়ন শাখার। কারণ প্রকল্প স্টিয়ারিং কমিটির অনুমোদন সাপেক্ষে প্রাক্কলন করেছে জেলা প্রশাসন ও শিক্ষা প্রকৌশল অধিদফতর। আর প্রকল্প স্টিয়ারিং কমিটির সভাপতি মাধ্যমিক ও উচ্চ শিক্ষা বিভাগের সচিব।\nএছাড়া প্রস্তাবিত আরডিপিপি শিক্ষা মন্ত্রণালয় ও পরিকল্পনা কমিশনের বিশেষজ্ঞ কমিটির সভায় ধাপে ধাপে পর্যালোচনা ও সংশোধিত হয়ে অনুমোদনের জন্য একনেকে তোলা হয়ে থাকে। আরডিপিপিতে আগে প্রস্তাবিত আনুমানিক ব্যয়ের ভিত্তিতে ভূমি অধিগ্রহণের কোনও সুযোগ নেই। এমনকি প্রকল্প দলিল একনেক চূড়ান্ত অনুমোদনের পরও ভূমি অধিগ্রহণের সময় আইন অনুযায়ী নতুন করে প্রকৃত ব্যয় নিরূপণ করতে হবে। এসবের কিছুই হয়নি।\nপ্রতিবেদনে যাদের অভিযুক্ত করা হয়\nতদন্ত প্রতিবেদনের একটি অংশে আত্মসাতের আয়োজনের জন্য দায়ী করা হয় ঢাকা ও নারায়ণগঞ্জ জেলা প্রশাসনের সার্ভেয়ারদের ও কানুনগোদের। আর মাধ্যমিক ও উচ্চ শিক্ষা অধিদফতরের সহকারী পরিচালক (পরিকল্পনা ও উন্নয়ন) দায় এড়াতে পারেন না বলে উল্লেখ করা হয়।\nতদন্ত প্রতিবেদনে প্রকল্প পরিচালক ড. মো. আমিরুল ইসলামকে দায়ী করা হয়েছে ব্যয় বেড়ে যাওয়ার বিষয়টি পুঙ্খানুপঙ্খুরূপে না দেখার জন্য। মাধ্যমিক ও উচ্চ শিক্ষা অধিদফতরের সহকারী পরিচালক দিল আফরোজ বিনতে অছিরকে অভিযুক্ত করা হয়েছে ডিসি অফিস থেকে প্রাপ্ত সম্ভাব্য মূল্য প্রাক্কলনের প্রতিটি পৃষ্ঠায় প্রতিস্বাক্ষর করার জন্য। যদিও দিল আফরোজ বলেন, ‘আমি প্রকল্পের কর্মকর্তা নই, ভূমি অধিগ্রহণের ব্যয় প্রাক্কলনের কোনও পর্যায়েই আমি সম্পৃক্ত ছিলাম না। আমাকে প্রকল্পের সদস্য সচিব বলা হলেও এই প্রকল্পে সদস্য সচিব বলে কোনও পদ নেই। আর কোনও প্রকল্পে সদস্য সচিব থাকে বলেও আমার জানা নেই।’\nঢাকা জেলা প্রশাসক কার্যালয়ের সার্ভেয়ার তোফায়েল আহমেদকে অভিযুক্ত করা হয়েছে ঢাকার ছয়টি প্রকল্পের প্রাক্কলন প্রস্তুত করেছেন এবং মূল্য তালিকায় স্বাক্ষর করেছেন এবং সেই তালিকাই আরডিপিপিতে অন্তর্ভুক্ত হয়েছে, সেজন্য।\nঅর্থ আত্মসাতের আগাম পরিকল্পনার কথা বলা হলেও প্রকল্প পরিচালক অর্থ আত্মসাৎ করেননি বলে বলে উল্লেখ করা হয়েছে তদন্ত প্রতিবেদনে। অভিযোগ প্রসঙ্গে প্রকল্প কর্মকর্তা ড. মো আমিরুল ইসলাম বলেন, ‘গত ১০ মার্চ প্রকল্প স্টিয়ারিং কমিটি প্রকল্পের সভায় অধিগ্রহণ বাবদ সম্ভাব্য প্রাক্কলন সম্বলিত ডিপিপি সংশোধনের সকল কার্যক্রম স্থগিত করে। ওই সভায় সভাপতিত্ব করেন অতিরিক্ত সচিব (উন্নয়ন)। তাছাড়া ভূমি অধিগ্রহণ নীতিমালা অনুযায়ী গাছপালার মূল্য নির্ধারণ করবে বনবিভাগ এবং ঘরবাড়ি বা স্থাপনার চূড়ান্ত মূল্য নির্ধারণ করবে গণপূর্ত বিভাগ। অধিগ্রহণযোগ্য আটটি প্রকল্পের জমির কোনটিই এখন পর্যন্ত মূল নির্ধারণ পর্যায়ে যায়নি। সেক্ষেত্রে সম্ভাব্য দুর্নীতির পরিকল্পনার বিষয়টি অযৌক্তিক নয় কি?’


আমাদের শপথ নেয়ার প্রশ্নই ওঠে না : মির্জা ফখরুল - মোহাম্মদী নিউজ এজেন্সী\nPosted by: News Desk জানুয়ারি ৩, ২০১৯\nএমএনএ রিপোর্ট : শপথ পার হয়ে গেছে, প্রত্যাখ্যান করলে শপথ থাকে নাকি আর? আমরা শপথ নিচ্ছি না, পরিষ্কার করে বললাম। আমরা আগেই নির্বাচন প্রত্যাখ্যান করেছি। ভোটের ফলও প্রত্যাখ্যান করেছি। তাই আমাদের শপথ নেয়ার প্রশ্নই ওঠে না বলে জানিয়েছেন বিএনপির মহাসচিব মির্জা ফখরুল ইসলাম আলমগীর।\nএবারের নির্বাচন নিয়ে নানা অভিযোগ করে তার ফল প্রত্যাখানের ঘোষণা দিয়ে আসা বিএনপি আজ বৃহস্পতিবার দুপুরে গুলশানে দলের চেয়ারপারসনের কার্যালয়ে বিএনপি ও জোটের প্রার্থীদের নিয়ে বৈঠক শেষে সাংবাদিকদের একথা জানান ফখরুল।\nএকাদশ জাতীয় সংসদ নির্বাচনে যে কয়জন বিএনপি ও ঐক্যফ্রন্টের প্রার্থী বিজয়ী হয়েছেন তারা শপথ গ্রহণ করবেন না বলে জানিয়েছেন দলটির মহাসচিব মির্জা ফখরুল ইসলাম আলমগীর।\nমির্জা ফখরুল বলেন, ‘শপথ পার হয়ে গেছে, প্রত্যাখ্যান করলে শপথ থাকে নাকি আর? আমরা শপথ নিচ্ছি না, পরিষ্কার করে বললাম।’\nএসময় জাতীয় ঐক্যফ্রন্টের সব প্রার্থী আলাদাভাবে নির্বাচনের অনিয়ম ও কারচুপির বিষয়ে নির্বাচনী ট্রাইব্যুনালে মামলা করবেন বলে জানান বিএনপি মহাসচিব।\nএকাদশ সংসদ নির্বাচনে জয়ী মহাজোটের নতুন এমপিরা আজ সকালে শপথ নিয়েছেন। শপথ নেননি ঐক্যফ্রন্টের সাত নির্বাচিত জনপ্রতিনিধি।\nএ বিষয়ে জানতে চাইলে মির্জা ফখরুল বলেন,  আমরা তো আগেই এ নির্বাচন ও ভোটের ফল প্রত্যাখ্যান করেছি। এখানে শপথের প্রশ্ন আসছে কেন? আমি পরিষ্কারভাবে বলছি- আমরা শপথ নিচ্ছি না। অন্যদের শপথ নেয়া হয়ে গেছে। আমরা শপথ নিচ্ছি না।\nআজকের বৈঠকের সিদ্ধান্ত সম্পর্কে জানতে চাইলে মির্জা ফখরুল বলেন, আমাদের প্রার্থীরা নির্বাচনের বিভিন্ন অনিয়মের অভিযোগ জানিয়ে নির্বাচনী ট্রাইব্যুনালে মামলা করবে।\nনির্বাচন জনগণের সঙ্গে প্রতারণা করা হয়েছে দাবি করে মির্জা ফখরুল বলেন, একাদশ জাতীয় সংসদ প্রহসন ও তামাশার। এ নির্বাচনে জনগণের সঙ্গে প্রতারণা করা হয়েছে। আমরা এই নির্বাচনের ফল প্রত্যাখ্যান করেছি।\nতিনি বলেন, নির্দলীয় ও নিরপেক্ষ সরকারের অধীনে পুনর্নির্বাচনের দাবিতে প্রধান নির্বাচন কমিশনার বরাবর আজকে আমরা স্মারকলিপি দেব।\nতিনি আরও বলেন, আমাদের বক্তব্যগুলো স্মারকলিপিতে লেখা আছে। এটি নিয়ে ঐক্যফ্রন্টের প্রায় ১৫ জনের একটি প্রতিনিধিদল যাচ্ছি ইসিতে।\nতিনি জানান, সারাদেশে নির্বাচনের দিন অনিয়মের বিভিন্ন অভিযোগসহ স্মারকলিপি দিতে বিকেলে নির্বাচন কমিশনে যাচ্ছে জাতীয় ঐক্যফ্রন্ট।\nআজ বৃহস্পতিবার সকাল ১১টার কিছু সময় পর সংসদ ভবনের শপথকক্ষে শপথ গ্রহণ করেন আওয়ামী লীগ সভাপতি ও মহাজোট প্রধান শেখ হাসিনাসহ জোটের নির্বাচিত সংসদ সদস্যরা। এসময় বিএনপির নির্বাচিত পাঁচ সাংসদ এবং দলটির নেতৃত্বাধীন দুইজন নেননি।\nগুলশানে বিএনপি চেয়ারপারসনের কার্যালয়ের বৈঠকে সদ্য নির্বাচনে বিজয়ী মির্জা ফখরুল ইসলাম আলমগীর, হারুনুর রশীদ, আমিনুল ইসলাম, মোশারররফ হোসেন ও জাহিদুর রহমানসহ ধানের শীষের ১৭৪ জন প্রার্থী উপস্থিত ছিলেন।\nআমাদের ওঠে না নেয়ার প্রশ্নই মির্জা ফখরুল শপথ\t২০১৯-০১-০৩\nPrevious: ‘ভোট কারচুপি’র অভিযোগে মামলা করবে ঐক্যফ্রন্ট\nNext: সংসদ নেতা নির্বাচিত হলেন শেখ হাসিনা


জাতীয় প্রেসক্লাবে মাহমুদুর রহমান মান্না\nস্টাফ রিপোর্টার | প্রকাশের সময় : ৯ অক্টোবর, ২০২০, ১২:০০ এএম\nনাগরিক ঐক্যের আহবায়ক মাহমুদুর রহমান মান্না বলেছেন, এই সরকারের অধীনে মানুষের জানমাল, ইজ্জত কোন কিছুই নিরাপদ নয়। গতকাল জাতীয় প্রেসক্লাবে এক অবস্থান কর্মসূচীতে তিনি এ কথা বলেন।\nসরকারী দলের র্দুবৃত্তদের হাতে সিলেটের এমসি কলেজ চত্বরে নববধূর সমভ্রমহানি, নোয়াখালী বেগমগঞ্জে গৃহবধূর নারকীয় বিভৎস পাশবিকতাসহ দেশব্যাপী অব্যাহত নারী ও শিশুর উপর ঘৃন্য সহিংসতার প্রতিবাদে এ অবস্থা কর্মসূচী অনুষ্ঠিত হয়। নারী ও শিশু অধিকার ফোরাম এ কর্মসূচীর আয়োজন করে। মাহমুদুর রহমান মান্না বলেন, মামলা করে, হামলা করে সরকার ভেবেছিল বিএনপিকে নিশ্চিহ্ন করে দিবে। কিন্তু গতকালের সমাবেশে, আজকের সমাবেশ প্রমাণ করে বিএনপির মতো দলকে নিশ্চিহ্ন করা যাবে না। অন্যায়ের বিরুদ্ধে মানুষ প্রতিবাদ করে, রুখে দাঁড়ায়, একদিন অত্যাচারীর পতন ঘটে এবং এ সরকারেরও শিগগিরই পতন ঘটবে।\nতিনি বলেন, বাংলাদেশ ব্যাংকের সব টাকা খেয়ে ফেলেছে তারা। দেশের যতগুলো ব্যাংক ছিল সব খালি করে ফেলেছে। বড় বড় অফিস-আদালত, যে সব প্রতিষ্ঠান টাকা ইনকাম করে সেখান থেকে টাকা লুট করেছে। দেশের যত ব্যবসা-বাণিজ্য সব জায়গা থেকে টাকা লুট করেছে। সবকিছুর দাম বাড়িয়েছে, মানুষ খুন করেছে, এবং গুম করেছে। বিরোধী দলকে মাঠে রাখবে না সেই রকম ব্যবস্থা করেছে। কিন্তু যতই অত্যাচার করুক জুলুম করুক, মানুষ এখন রুখে দাঁড়িয়েছে।\nবিএনপি যুগ্ম মহাসচিব মোয়াজ্জেম হোসেন আলাল বলেন, ১৯৭২, ৭৫ সালে শহীদ মিনারে বোনদেরকে লাঞ্ছিত করেছিল কারা? রাতের আধারে বোনেরা শহীদ মিনারে যাওয়া বন্ধ করে দিয়েছিল। দিনের আলোর জন্য অপেক্ষা করতো তারা, এই ছাত্রলীগ যুবলীগের অত্যাচারে কারণে।\nতিনি বলেন, আজকে যে অবস্থা দাঁড়িয়েছে শিশু বাচ্চারা যখন প্রশ্ন করে ধর্ষণ কি? তখন সেটার উত্তর আমরা দিতে পারি না। এজন্য আমি বলি মাদক যেমন মানবদেহের জন্য ক্ষতিকর, আওয়ামী লীগ তেমন স্বাধীন বাংলাদেশ রাষ্ট্রের জন্য ক্ষতিকর। মাদক যেমন জীবনকে ধ্বংস করে দেয়, আওয়ামীলীগ তেমন মানুষের সম্ভ্রম নিয়ে ধ্বংসস্ত‚পে পরিণত করে দেয়। মাদক যেমন ধীরে ধীরে একটি মানুষের স্বাভাবিক জীবনকে কেড়ে নেয়, তেমন আওয়ামী লীগ বাংলাদেশের মানুষের স্বাভাবিক বিকাশের সমস্ত প্রক্রিয়াকে কেড়ে নেয়। এদের বিরুদ্ধে লড়াই করতে হবে।\nনারী ও শিশু অধিকার ফোরাম সদস্য সচিব নীপুন রায় চৌধুরীর সঞ্চালনায় সভাপতিত্ব করেন বিএনপির স্থায়ী কমিটির সদস্য, নারী ও শিশু অধিকার ফোরামের আহবায়ক বেগম সেলিমা রহমান। উপস্থিত ছিলেন, বিএনপি মহাসচিব মির্জা ফখরুল ইসলাম আলমগীর, স্থায়ী কমিটির সদস্য গয়েশ্বর চন্দ্র রায়, যুগ্ম মহাসচিব হাবিব উন নবী খান সোহেল প্রমুখ।\nসরকার লুটেরা ব্যবসায়ীদের পাহারাদার\n‘প্রবাসীদের সেবায় নতুন নতুন প্রকল্প হাতে নিচ্ছে সরকার’\nঅল্প সময়ের মধ্যে বেসরকারি শিক্ষকদের সমস্যাগুলো দূর হবে\n‘উন্নয়নে আস্থা থাকলে নিরপেক্ষ সরকারের অধীনে নির্বাচনে দুশ্চিন্তা থাকতে পারে না’\nঅক্টোবরেই ক্লাস শুরু বেসরকারি বিশ্ববিদ্যালয়ে\n‘সরকার হটাও আন্দোলন ডু অর ডাই হতে হবে’


পাকিস্তানের আম্পায়ারকে 'ঘুষ' দিয়েছিলেন সেহওয়াগ! - Cricvive.com\nHome/Cric Story/পাকিস্তানের আম্পায়ারকে ‘ঘুষ’ দিয়েছিলেন সেহওয়াগ!\nপাকিস্তানের আম্পায়ারকে ‘ঘুষ’ দিয়েছিলেন সেহওয়াগ!\nDipok Deb Nath Cric Story 3,763 Views\n‘নজফগড়ের নবাব’ বীরেন্দ্র সেহওয়াগ যে ভারতীয় ক্রিকেট ইতিহাসে অন্যতম বিস্ফোরক ওপেনার ছিলেন, তা নিয়ে কোনও সন্দেহ নেই। যে কোনও ফরম্যাটই হোক না কেন, আক্রমণাত্মক ব্যাটিংয়ের জোরে সেহওয়াগ সবসময় যে আলোচনার কেন্দ্রবিন্দুতে থাকেন, তা নিয়ে কোনও সন্দেহ নেই। মাঠের ভিতরে হোক কিংবা বাইরে তাঁর মেজাজটাই ছিল আসল রাজা।\nপ্রথম প্রথম তো তাঁর ব্যাটিং স্টাইল দেখার পর অনেকেই একথা বলতে শুরু করেছিলেন যে বীরু সীমিত ওভারের ক্রিকেটের জন্যই একেবারে প্রযোজ্য। টেস্ট ক্রিকেটে তিনি নাকি সেভাবে সফল হতে পারবেন না। তবে তিনি সকল সমালোচককে ভুল প্রমাণ করেন এবং ভারতের সর্বকালের অন্যতম সেরা ওপেনার হিসেবে নিজেকে প্রতিষ্ঠা করেন। তিনি যে ভারতীয় ক্রিকেট দলের ব্যাটিং ডিপার্টমেন্টে ভারসাম্য নিয়ে এসেছিলেন, তা নিয়ে কোনও সন্দেহ নেই।\nনিজের এই বর্ণাঢ্য কেরিয়ারে বীরেন্দ্র সেহওয়াগ যে একাধিক স্মরণীয় মুহূর্ত তৈরি করেছেন, তা নিয়ে কোনও সন্দেহ নেই। তবে তাঁর অসামান্য ব্যাটিং দক্ষতার পাশাপাশি শোনা যায় তিনি নাকি ম্যাচ আধিকারিকদের মাঝমধ্যেই মিষ্টি কথায় কিংবা অন্য কোনওভাবে প্রভাবিত করতেন। এমনকী তিনি নাকি একবার পাকিস্তানের আম্পায়ার আশাদ রউফকেও ঘুষ দিয়েছিলেন এবং সিদ্ধান্ত নিজের পক্ষে করে নিয়েছিলেন। যদিও গোটা বিষয়টি একেবারে মজার ছলে হয়েছিল।\nএকটি সাক্ষাৎকারে বীরেন্দ্র সেহওয়াগ নিজেই জানিয়েছেন যে তিনি আম্পায়ারদের নামী সংস্থার জুতো, চশমা এবং টি-শার্ট হামেশাই উপহার হিসেবে দিতেন। যাতে আম্পায়াররা তাঁর বিরুদ্ধে সহজে না আউটের সিদ্ধান্ত দেন। ২০০৮ সালে মোহালিতে টেস্ট ম্য়াচ খেলার সময়েও এমনই একটি ঘটনা ঘটেছিল।\nতখন ৮০ রানের চৌকাঠে ব্যাটিং করছিলেন বীরেন্দ্র সেহওয়াগ। মিশেল জনসন তাঁকে একটি শর্ট পিচ ডেলিভারি করেছিলেন। ওই ডেলিভারিতে তাঁর ব্যাটের কানাও লাগে। কিন্তু, পাকিস্তানের ওই আম্পায়ার তাঁর আঙুল তুলতে চাননি। এই প্রসঙ্গে আপনাদের একটা বিষয় জানিয়ে রাখি যে সেই সময় কিন্তু ডিসিশন রিভিউ সিস্টেমের (DRS) কোনও ব্যবস্থাই ছিল না। বীরু বললেন,\n‘আশাদ রউফের শৌখিন সামগ্রীর খুব শখ ছিল। উনি নামী সংস্থার চশমা, টি-শার্ট, জুতো এবং অন্য সামগ্রী ব্যবহার করতে ভালোবাসতেন। সেই সময় আমি আদিদাসের ব্র্যান্ড অ্যাম্বাসাডার ছিলাম। সেকারণে আমি মাঝেমধ্যেই ওঁকে ওই সংস্থার চশমা, টি-শার্ট, জুতো উপহার দিতাম। আর মজা করে বলতাম, আমি যখন ব্যাট করব, তখন যেন সহজে আউটের জন্য আঙুল না তোলেন।’\nসঙ্গে তিনি আরও যোগ করেন,’উনি ঠিক সেই কাজটাই করেছিলেন। ২০০৮ সালে মোহালিতে অস্ট্রেলিয়ার বিরুদ্ধে খেলেছিলাম। ওই ম্য়াচে খেলেছিলেন ভিভিএস লক্ষ্মণও। মিশেল জনসন আমাকে একটা শর্ট পিচ ডেলিভারি করেছিল। আমি কাট শট মারতে গিয়েছিলাম। বলটি ব্যাটের কানায় লেগেছিল। শব্দটা এত জোরে হয় যে ড্রেসিংরুম পর্যন্ত সেই ব্যাটে-বলের সংঘাতের শব্দ শুনতে পাওয়া গিয়েছিল। কিন্তু রউফ আউট দেননি।’\nPrevious টেস্টে দক্ষিণ আফ্রিকার বিরুদ্ধে সেরা বোলিং, অশ্বিনের সর্বকালীন রেকর্ড ভেঙে দিলেন শার্দুল ঠাকুর\nNext বিতর্কিত ক্যাচ : ঋষভ পন্থ কি প্রতারক?


মার্চ 4, 2019 বাইনারি অপশন ট্রেডিং লেখক রাসেল হাফিজ 15292 দর্শকরা\nস্পেসএক্স জানায়, যুক্তরাষ্ট্রের স্থানীয় সময় শুক্রবার (১১ মে) কেনেডি স্পেস সেন্টারের লঞ্চ কমপ্লেক্স ৩৯এ থেকে সফলভাবে উৎক্ষেপণ করা হয়েছে বঙ্গবন্ধু-১ স্যাটেলাইট। উৎক্ষেপণ শুরু Lottmarket বাইনারি বিকল্প পর্যালোচনা এবং ব্রোকার ওভারভিউ হয় ৪টা ১৪ মিনিটে এবং শেষ হয় ৬টা ২১ মিনিটে। উৎক্ষেপণের ৩৩ মিনিট ৪৭ সেকেন্ড পর স্যাটেলাইটটি জিটিওতে পৌঁছায়। তথ্য এবং তথ্য সিস্টেম। শব্দ তথ্য ল্যাটিন শব্দ informatio থেকে আসে - ব্যাখ্যা, উপস্থাপনা। এই শব্দটির মূল অর্থ হল মানুষের দ্বারা প্রেরিত তথ্য।\nস্বপ্ন-বয়ান বলেছেন: অনেক বেশি বিস্তারিত হ’য়েছে। আর একটু সংক্ষেপ করা গেলে ভালো হতো। পাঠক ভীমরি খাবে। পুরোটা পড়ার আগ্রহ হারাবে। আমি ভীমরি না খেয়েই পুরোটা প’ড়লাম। সোনা যেমন খনি থেকে পাওয়া যায়, আমাকে তেমন ভাবে পাওয়া যায় না। আমাকে বেশি করে পেতে হলে আমার চাষ করতে হয়। এখন সারা পৃথিবীতে আমাকে পাবার জন্য ঠিক এই ভাবেই কৃত্রিম মুক্তার চাষ চলছে।\nসমাধান Lottmarket বাইনারি বিকল্প পর্যালোচনা এবং ব্রোকার ওভারভিউ সম্পূর্ণ শুষ্ক হয়, পুঙ্খানুপুঙ্খভাবে পৃষ্ঠ পলিশ। অভিজ্ঞতার মাধ্যমে, দুইটি ছোট টেবিল পরিবর্তে 4-6 জন লোকের জন্য টেবিলগুলি ব্যবহার করা ভাল।\nLottmarket বাইনারি বিকল্প পর্যালোচনা এবং ব্রোকার ওভারভিউ - বাইনারি বিকল্প ফরেক্স কী\nক্ষুর RemedySerious ব্যবসায়ীদের তাদের পোর্টফোলিও রক্ষা করে অর্থ ব্যবস্থাপনা কৌশল করা উচিৎ। তারা এখন আরও ব্যবসাইয় থাকবে যাতে তাদের অ্যাকাউন্ট রক্ষা জায়গায় সুরক্ষায় আছে। কিছু মূল ঝুঁকি ব্যবস্থাপনা কৌশল হল। যদি তালাক ইতিমধ্যে আপনার সামনে ঝরে পড়ে, তবে আপনি কীভাবে আপনার পরিবারকে রাখতে পারেন? সর্বোপরি, নিজেকে এই প্রশ্নটি উত্তর দিন: "কেন আপনি বিয়েকে বাঁচাতে চান?" যদি আপনার পক্ষে এটি এত গুরুত্বপূর্ণ না হয়, আপনি কেবল একাকীত্বের জন্য ভীত হন, তাহলে আপনার ভয়কে পরাস্ত করুন এবং সেই ব্যক্তিকে মুক্ত করুন। আপনি উভয় সেরা প্রাপ্য। আমরা যাই হোক না কেন অক্ষর, আমরা সব প্রেম এবং বোঝার যোগ্য। আপনি অবশ্যই আগ্রহী এবং সুখী হবে যাদের সাথে আপনি পাবেন।\nকিন্তু ইন্টারনেট ব্যবসা এতই সন্তুষ্ট জোনাস Nordlander তিনি তার স্বদেশবাসী ফিলিপ Engelbert সমর্থনে সঙ্গে, মস্কোর 2007 সালে আগত এবং এখানে খেতাবধারী Avito বিজ্ঞাপন জন্য একটি সম্পদ প্রতিষ্ঠা করেন। এখানে এই পৃষ্ঠায় প্রকাশিত আজকের বাজারে বিশ্লেষণ।\n“যারা পারত তাদেরই বাছাই হয়ে যেত। এমন-সব ছেলে দেখেছি যারা সত্যকার বৈরাগী। আবার দেখেছি কেউ কেউ নোট নেবার ছলে একেবারে পাশের ঠিকানায় চিঠি লিখে সাহিত্যচর্চা করত।” “কেমন লাগত?”\n1. আপনি আগ্রহী যে প্রকল্প দেখুন।। প্রায়শই, কর্মচারীদের খুঁজে পাওয়ার বিষয়ে তারা সরাসরি প্রধান পৃষ্ঠাগুলিতে থাকে। তাদের জন্য, Lottmarket বাইনারি বিকল্প পর্যালোচনা এবং ব্রোকার ওভারভিউ এটি একটি আগ্রহী বিশেষজ্ঞ খুঁজে পাওয়ার সবচেয়ে কার্যকর উপায়, আপনার জন্য - আত্মার জন্য চাকরি খুঁজে পাওয়ার সবচেয়ে কার্যকরী উপায়। Bitcoin এবং cryptocurrency কি এবং এটি কিভাবে কাজ করে তা ব্যাখ্যা করার জন্য এই পৃষ্ঠাটি দেখুন।\nঅর্থ সঞ্চয় বা অন্যান্য "প্যাসিভ স্টক" ব্যবহার করুন। আপনি যখন বিটগুলিতে অর্থ উপার্জন করেন তখন ঝুঁকিগুলি খুব বেশী হয়, আপনার সুবিধার জন্য এটি সমালোচনামূলক পরিমাণে আপনি গ্রহণ করতে পারবেন না। টাকা ধার না, বা পরিবার বাজেট থেকে তহবিল না। এছাড়াও, আপনি আনুমানিক লাভ সঙ্গে গুরুত্বপূর্ণ পরিকল্পনা সংযুক্ত করা উচিত নয়।\nবাউন্স রেট সাধারণত আপনার BBR পরিমাপ একটি প্রক্সি হিসাবে ব্যবহার করা যেতে Lottmarket বাইনারি বিকল্প পর্যালোচনা এবং ব্রোকার ওভারভিউ পারে, কিন্তু কিছু সীমাবদ্ধতা আছে। ২০১৯ সালের মধ্যবর্তীকালীন সময় পর্যন্ত ইসিবি রেট লউ রাখার প্রতিশ্রুতিতে ইউরো অনিশ্চয়তায়.\nফার্মওয়্যার সময় ভুল কাজ - ব্যর্থতার সবচেয়ে সাধারণ কারণ। এই আপগ্রেড প্রক্রিয়ার সময় অসঙ্গতিপূর্ণ সফ্টওয়্যার এবং একটি বিদ্যুৎ অপচয় উভয় Lottmarket বাইনারি বিকল্প পর্যালোচনা এবং ব্রোকার ওভারভিউ একটি নিষ্ক্রিয় ইনস্টলেশন অন্তর্ভুক্ত করতে পারে। তাই ওএসের সংশোধিত সংস্করণ খুব সাবধানে এবং সাবধানে ইনস্টল করা উচিত। COD: ক্যাশ অন ডেলিভারী। এই প্রক্রিয়ায় ক্রেতা পন্য হাতে পেয়ে মুল্য পরিশোধ করতে পারেন।


ইভিএম আ. লীগের রাজনৈতিক কৌশলের আলোচনা, কিন্তু নির্বাচন কমিশনের? | The Daily Star Bangla\nইভিএম আ. লীগের রাজনৈতিক কৌশলের আলোচনা, কিন্তু নির্বাচন কমিশনের?\nশনিবার, মে ১৪, ২০২২ ০৯:২৭ অপরাহ্ন\n২০২৩ সালের জাতীয় সংসদ নির্বাচন সুষ্ঠু ও সফল করতে নির্বাচন কমিশন বিভিন্ন রাজনৈতিক দল ও অংশীজনদের সঙ্গে আলোচনা করছে। কিন্তু হঠাৎ করেই সামনে আনা হলো ইভিএম বিষয়ক আলোচনা। নির্বাচনে ইভিএমের ব্যবহার নিয়ে এখন কেন এই আলোচনা? নির্বাচনের আগে রাজনৈতিক দল বিশেষ করে ক্ষমতাসীনরা কৌশলগত কারণে নানা আলোচনা সামনে আনে। আওয়ামী লীগ কৌশলগত সুবিধা বিবেচনায় হয়ত ইভিএম প্রসঙ্গে এনেছে। কিন্তু নির্বাচন কমিশন কেন সেই আলোচনায় যোগ দিচ্ছে?\nসুষ্ঠু নির্বাচন নির্ভর করে নির্বাচন কমিশনারদের ওপর, ইভিএম বা কোনো মেশিনের ওপর না। তবে এখন কেন ইভিএম নিয়ে আলোচনা?\nস্টার ভিউজরুমে আগামী সংসদ নির্বাচনে ইভিএম এর ব্যবহার নিয়ে মোহাম্মদ আল-মাসুম মোল্লার সঙ্গে আলোচনায় আছেন দ্য ডেইলি স্টার বাংলার সম্পাদক গোলাম মোর্তোজা।


ইংরেজি কোর্স বিষয়ক সাহায্য | ঘূড়ি লার্নিং | Ghoori Learning\nইংরেজি কোর্স বিষয়ক সাহায্য ও তথ্য\nআপনি যদি ইংরেজি কোর্স বিষয়ে কোনো সাহায্য অথবা তথ্য জানতে চান, অথবা অন্য কিছু জানতে আমাদের সঙ্গে যোগাযোগ করতে চান তাহলে নিচের বিষয়গুলো প্রথমে লক্ষ করুন। আপনি আপনার সম্ভাব্য অনেক প্রশ্নের উত্তর (FAQ) এখানে পাবেন।\nসাইন ইন করার সময় আপনার যদি কোনো ভুল হয় তাহলে আপনি কোথায় ভুল করছেন তা সাথে সাথেই জানিয়ে দেওয়া হবে। এমনও হতে পারে যে, আপনি হয়তো আপনার পাসওয়ার্ডটি দিতে ভুল করছেন এবং এ কারণে সাইন ইন করতে পারছেন না। আপনি যদি আপনার দেওয়া পাসওয়ার্ডটি ভুলে যান তাহলে এই লিংকে ক্লিক করুনঃ\nআপনি যদি আপনার দেওয়া পাসওয়ার্ডটি ভুলে যান তাহলে এই লিংকটিতে ক্লিক করুনঃ পাসওয়ার্ড ভুলে গেছেন?\nএরপর আমরা আপনাকে আপনার মোবাইলে একটি কোড পাঠাব যেখানে নতুন পাসওয়ার্ড তৈরির জন্য প্রয়োজনীয় নির্দেশনা থাকবে।\nআমি সাইন আপ করেছি। কিন্তু আমার কাছে BBC জানালার কোনো ইমেইল আসছে না কেন?\nআপনি হয়তো ভুল ইমেইল অ্যাড্রেস দিয়েছেন। অথবা এমনও হতে পারে যে আপনার কাছে পাঠানো আমাদের ইমেইলগুলো আপনার মেইলের Junk mail folder এ জমা হচ্ছে। অনুগ্রহ করে আপনার ইমেইল অ্যাড্রেসের Junk mail folder টি ভালোভাবে দেখুন। সেখানে BBC জানালার কোনো ইমেইল জমা হলে আপনার ইমেইলের email contacts অংশে গিয়ে BBC জানালার ইমেইলগুলোকে 'safe' হিসেবে চিহ্নিত করুন।\nআমি সাইন আপ করেছি। কিন্তু BBC জানালার কোন মেসেজ মোবাইলে পাচ্ছি না।\nপ্রতিটি চ্যাপ্টারের শেষে আপনি কুইজগুলোতে আপনার প্রাপ্ত নম্বর জানতে পারবেন। আর প্রতিটি বিষয় শেষে আপনি পাবেন একটি টপিক রিপোর্ট। একটি বিষয়ের মাঝে যে চারটি চ্যাপ্টার থাকে সেই চ্যাপ্টারগুলোতে অংশগ্রহন করে সফল হলেই আপনি পাবেন টপিক রিপোর্ট। আর ২৪টি চ্যাপ্টার সম্পন্ন করলেই আপনি পাবেন আপনার কোর্স রিপোর্ট।\nআমি একজন শিক্ষক। আমি কি আমার শিক্ষার্থীদের সাথে নিয়ে BBC জানালার এই লেসনগুলোতে অংশ নিতে পারব?\nএই কোর্সটি এমনভাবে তৈরি করা হয়েছে যেন একজন শিক্ষার্থী নিজে নিজেই লেসনগুলো পড়ে বুঝতে পারেন এবং কোর্সটি সম্পন্ন করতে পারেন। আপনি চাইলে ক্লাসরুমের মতো পরিবেশেও এই লেসনগুলো ব্যবহার করতে পারেন। তবে যথাযথ অনুমতি ছাড়া BBC জানালার লেসনগুলো অন্য কোনো কাজে ব্যবহার বা প্রকাশ করা যাবে না।\nএকটি কোর্সে কয়টি লেসন আছে?\nএকটি কোর্সে মোট ছয়টি বিষয় বা টপিক ও ৯৬টি লেসন আছে। প্রতি চারটি লেসনের পর আছে একটি করে কুইজ। চারটি লেসনের একটি চ্যাপ্টার শেষে থাকা এই কুইজগুলোতে আপনার সাফল্যের ভিত্তিতেই আপনি টপিক রিপোর্ট ও কোর্স রিপোর্ট পাবেন।\nকোর্সগুলোতে কী কী বিষয় শেখানো হবে?\nইংরেজিতে কথা বলার জন্য প্রয়োজনীয় বিভিন্ন লেসন নিয়েই কোর্সগুলো সাজানো হয়েছে।\nএকটি কোর্স শেষ করার পর আপনার বন্ধু ও পরিবারের সদস্যদেরও বলুন এই কোর্সটিতে অংশ নিতে। দেখুন তো, তারাও আপনার মতো সাফল্যের সঙ্গে কোর্সটি সম্পন্ন করতে পারেন কি না? এরপর এই ওয়েবসাইটে নতুন কোর্সগুলো শুরু হলে সেগুলোতেও অংশ নিন। আপনি যদি ইমেইলে BBC জানালার বিভিন্ন তথ্য পাওয়ার জন্য সম্মতি দিয়ে থাকেন, তাহলে নতুন কোর্সগুলো শুরু হওয়ার সংবাদটি ইমেইলের মাধ্যমে আমরা আপনাকে তা জানিয়ে দিব।\nআপনি যদি আপনার প্রশ্নের উত্তর এখানে না পেয়ে থাকেন, তবে আমাদের সঙ্গে যোগাযোগ করুন। নিচের লিংকে ক্লিক করার পর আপনি একটি ফর্ম পাবেন। সেই ফর্মটি পূরণ করুন এবং আপনার প্রশ্নগুলো আমাদের জানান। আমরা যত দ্রুত সম্ভব আপনার প্রশ্নের উত্তর দেওয়ার চেষ্টা করব। সেই সাথে আপনার করা প্রশ্নগুলো গুরুত্বপূর্ণ হলে সেগুলো পরবর্তি সময়ে উত্তরসহ এই পাতাতেও প্রকাশ করা হবে।


কোন কোরআন? – পাল্লাহু । pAllahu\nYou are here: Home / ধর্মকারী / কোন কোরআন?\nমাওলানা সৈয়দ আবুল আলা মওদুদী ১৯৪২ সাল থেকে ১৯৭২ সাল পর্যন্ত তিরিশ বছরের একটানা চেষ্টায় তাঁর জীবনের সর্বশ্রেষ্ঠ কাজটি শেষ করেন – “তাফহীমুল কোরআন” নামে তিনি প্রায় ৫ হাজার পৃষ্ঠার কোরআনের ব্যাখ্যা (তাফসীর) গ্রন্থ রচনা করেন। ১২ টির বেশি ভাষায় তাঁর এই তাফসীর গ্রন্থটি অনূদিত হয়েছে এবং কোরআন ব্যাখ্যার ক্ষেত্রে এটি একটি যুগান্তকারী রচনা হিসাবে বিবেচিত হয় মুসলিম সমাজে! গ্রন্থের ‘প্রসঙ্গ কথায়’ মারাত্মক কিছু কথা বলেছেন তিনি: “কুরআন মজিদের সূরাগুলো আসলে ছিল এক একটি ভাষণ। ইসলামী দাওয়াতের বিশেষ একটি পর্যায়ে একটি বিশেষ সময়ে প্রতিটি সূরা নাযিল হয়েছিলো। কোরআন একটি রচনার আকারে নয়, বরং ভাষণ আকারে বর্ণিত হয়েছে।”\nসত্যিই তাই, কোরআন মুহাম্মদের নবী-জীবনের ২৩ বছর সময়ে আল্লার (!) নামে দেওয়া ভাষণের সংকলন ভিন্ন কিছু নয়! এ বিষয়ে মাওলানা সৈয়দ আবুল আলা মওদুদী সাহেবের কথার সাথে একমত হলেও কোরআনের সংকলন সম্পর্কে ভূমিকায় লেখা তাঁর বর্ণনার সাথে একমত হবার উপায় নেই আমাদের; তিনি বলেছেন: “আজ যে কুরআন মজিদ আমাদের হাতে আছে, সেটি হজরত আবু বকর সিদ্দীকের (রা.) নোসখার অনুলিপি। এই অনুলিপিটি হযরত উসমান (রা.) সরকারী ব্যবস্থাপনায় সারা দুনিয়ার দেশে দেশে পাঠিয়েছিলেন। বর্তমানেও দুনিয়ার বিভিন্ন স্থানে কুরআনের সেই প্রামাণ্য নোসখাগুলো পাওয়া যায়। কুরআন মজীদ সঠিকভাবে সংরক্ষিত হবার ব্যাপারে যদি কারোর মনে সামান্যতমও সংশয় থাকে, তাহলে মানসিক সংশয় দূর করার জন্য তিনি পশ্চিম আফ্রিকায় গিয়ে সেখানকার কোনো বই বিক্রেতার দোকান থেকে এক খণ্ড কুরআন মজিদ কিনে নিতে পারেন। তারপর সেখান থেকে চলে আসতে পারেন ইন্দোনেশিয়ার জাভায়। জাভার কোনো হাফেযের মুখে কুরআনের পাঠ শুনে পশ্চিম আফ্রিকা থেকে কেনা তাঁর হাতের নোসখাটির সাথে তা মিলিয়ে দেখতে পারেন। অতপর দুনিয়ার বড় বড় গ্রন্থাগারগুলোয় হজরত উসমানের (রা.) আমল থেকে নিয়ে আজ পর্যন্তকার যতগুলো কুরআনের নোসখা রক্ষিত আছে, সবগুলোর সাথে সেটি মেলাতে পারেন। তিনি যদি তার মধ্যে কোন একটি হরফ নোকতার পার্থক্য দেখতে পান, তাহলে সারা দুনিয়াকে এই অভিনব আবিষ্কারের খবরটি জানানো তার অবশ্যকর্তব্য।”\nআজকের এই পোস্টের বিষয় মাওলানা সৈয়দ আবুল আলা মওদুদী সাহেবের ভূমিকায় লেখা অংশটুকুর প্রতিটি বিষয়কে মিথ্যা প্রমাণিত করা, যা আদতে প্রতিটি মুসলিমের চরম বিশ্বাসেরই অন্ধ প্রকাশ মাত্র! আমরা প্রমাণ করবো:\nবিষয়বস্তু – ১. কোরআন মোটেই একটিমাত্র নয়!\nবিষয়বস্তু – ২. কোরআন মোটেই সঠিকভাবে সংরক্ষিত নয়!\nবিষয়বস্তু – ৩. কোরআনগুলোর ভেতরে একাধিক পার্থক্য আছে!\nবিষয়বস্তু – ১:\n১৯৯৩ সালে কোরআন নিয়ে আমি প্রথম ধাক্কা খাই। আমার এক বন্ধুর চাচা সৌদি আরবের মদিনা থেকে উপহার দেবার জন্য ১০ টি কোরআন কিনে আনেন, ঘটনাক্রমে আমি সেসময় বন্ধুর বাসাতেই ছিলাম। একটি বাদে ৯ টি কোরআনের প্রচ্ছদ ছিলো হুবুহু এক রকম! আমার আগ্রহের কারণ হয়ে দাঁড়ায় সেই ভিন্ন প্রচ্ছদের কোরআনটি! ৬ষ্ঠ শ্রেণীতে পড়ার সময় থেকে আরবি কোরআন পড়ি, তবে এই কোরআনটির সূরা ফাতিহা পড়তে গিয়ে আমার চোখে কিছু ভিন্নতা চোখে পড়ে! কোরআনটির ফাতিহার প্রথম আয়াতটি অনেক লম্বা অন্য ৯ টি কোরআনের সেই আয়াত থেকে! আমি বিস্ময়-চোখে নিজেকে প্রশ্ন করেছিলাম, এমনটা কেন?! সেই দিন থেকে মাত্র ৬ মাসের মধ্যেই কোরআন আমার কাছে মনুষ্যরচিত ভুলভাল গ্রন্থের পরিচয় নিয়ে প্রকাশিত হয় এবং আস্তিকতার কফিনে শেষ পেরেক পুঁতে দেয়!\nযিনি এই পর্বটি এখন পড়ছেন, আপনাকে অনুরোধ করবো আপনার পিসিতে বা মোবাইলে থাকা কোরআনের সূরা ফাতিহা বের করুন! দেখুন ফাতিহার প্রথম আয়াত শেষ হয়েছে এইটুকুতে:\n(১) বিছমিল্লাহির রাহমানির রাহিম।\nকিন্তু আমার হাতে যে-কোরআন ছিলো, তাতে প্রথম আয়াত ‘বিছমিল্লাহির রাহমানির রাহিম’ নয়, বরং তা শেষ হচ্ছে এমনভাবে:\n(১) বিছমিল্লাহির রাহমানির রাহিম, আলহামদু লিল্লা-হি রাববিল আলামীন।\nএকটিতে ‘বিছমিল্লাহির রাহমানির রাহিম’ পুরো একটি আয়াত আর অন্যটিতে ‘বিছমিল্লাহির রাহমানির রাহিম’ হচ্ছে একটি আয়াতের অংশ! আপনার হাতে যে-কোরআনটি আছে, তা হচ্ছে পৃথিবীর সবচেয়ে বড় সুন্নী গবেষণা প্রতিষ্ঠান মিশরের আল আজাহার ইসলামী বিশ্ববিদ্যালয়ের শেষ সম্পাদনা করা ১৯২৩/২৪ সালের হাফস্ (Hafs) সংস্করণ। আর আমি যেটি পেয়েছিলাম, সেটি হচ্ছে মদিনার কিং ফাহাদ কোরআন প্রিন্টিং কমপ্লেক্স (King Fahd Complex for Printing the Holy Quran www.qurancomplex.org) থেকে ছাপা ওয়ারস্ (Warsh) সংস্করণ! ১৯২৩/২৪ সালের আগের হাফস্ (Hafs) সংস্করণে সূরা ফাতিহার ‘বিছমিল্লাহির রাহমানির রাহিম’-কে কোনো আয়াত হিসাবে গণ্য করা হত না! কেবলমাত্র ‘আলহামদু লিল্লা-হি রাববিল আলামীন’ ছিল ১৯২৩ সালের আগের হাফস্ (Hafs) সংস্করণের প্রথম আয়াত!\nকিং ফাহাদ কোরআন প্রিন্টিং কমপ্লেক্স মদিনা থেকে একই সাথে একই মর্যাদায় হাফস্ (Hafs) এবং ওয়ারস্ (Warsh) সংস্করণ ছাপা হয়, এবং দুটোই সমান ভাবে বৈধ কোরআন! একথা সত্য হাফস্ (Hafs) সংস্করণ সমগ্র পৃথিবীতে সবচেয়ে বেশি প্রচলিত, কিন্তু তারপরেও ওয়ারস্ (Warsh) সংস্করণ সমানভাবে বৈধ এবং এখনও সৌদি আরবসহ পৃথিবীর বিভিন্ন দেশে এ সংস্করণ পাওয়া যায়, এবং এই পোস্টটি শেষ হবার আগেই আপনি এ দু’টির একটি করে কপির মালিক হয়ে যাবেন! তাহলে আপাতত আমরা ভাবতেই পারি: বিষয়বস্তু – ১. কোরআন মোটেই একটিমাত্র নয়! প্রমাণিত। বিশ্বাস করার দরকার নেই, কেবল মাথায় রাখুন বিষয়টি!\nছবি – ০১: যাচাই করে নিন, আপনি কোন কোরআন পড়ছেন!\nবিষয়বস্তু – ২:\n“নিশ্চয় আমিই কুরআন অবতীর্ণ/নাযিল/অবতারণ করেছি এবং আমিই উহার সংরক্ষক/হেফাযতকারী/সংরক্ষণকারী।” সূরা হিজর (১৫:৯)\n“ইহা ঐ গ্রন্থ যার মধ্যে কোন সন্দেহ-সংশয়ের অবকাশ নেই; ধর্ম-ভীরুদের জন্য এ গ্রন্থ পথনির্দেশ।” সূরা বাকারা (২:২)\nঠিক আছে, মেনে নিলাম আপনি মহান ক্ষমতাধর চুল ফেলানো নাপিত। স্যরি, মহান ক্ষমতাধর আল্লাহতালা আপনি! আপনার হেফাযত/সংরক্ষণের নমুনা এখন আমরা দেখবো!\nসহিহ বুখারী: খণ্ড ৮: অধ্যায় ৮২: হাদিস ৮১৬\nইবনে আব্বাস (রা) থেকে বর্ণিত। তিনি বলেন, উমর (রা) বলেছেন, আমার আশঙ্কা হচ্ছে যে, দীর্ঘ যুগ অতিক্রান্ত হবার পর কোন ব্যক্তি এ কথা বলে ফেলতে পারে যে, আমরা আল্লাহর কিতাবে রজমের বিধান পাচ্ছি না। ফলে এমন একটি ফরয পরিত্যাগ করার দরুন তারা পথভ্রষ্ট হবে যা আল্লাহ অবতীর্ণ করেছেন। সাবধান! যখন প্রমাণ পাওয়া যাবে অথবা গর্ভ বা স্বীকারোক্তি বিদ্যমান থাকবে তখন ব্যভিচারীর জন্য রজমের বিধান নিঃসন্দেহ অবধারিত। সুফিয়ান (র) বলেন, অনুরূপই আমি স্মরণ রেখেছি: সাবধান! রাসূলুল্লাহ (সা) রজম করেছেন, আর আমরাও তারপরে রজম করেছি।\nমুয়াত্তা মালিক: দুধপান সম্পর্কীত, অধ্যায় ৩০ হাদিস ১২৯২\nআয়েশা (রা) বলিয়াছেন: কুরআনে যাহা অবতীর্ণ হইয়াছিল তা-হতে দশবার দুধ চোষার কথা নির্ধারিত ছিল – যাহা হারাম করিবে, তারপর উহা রহিত হইয়া যায়। নির্ধারিত পাঁচ বার দুগ্ধ চোষার (অবতীর্ণ হুকুমের) দ্বারা। অতপর রসুলুল্লাহ (সা)-এর ওফাত হয় তখনও সেই পাঁচবার দুধ চোষার (হুকুমের অংশ) সম্বলিত আয়াত তিলাওয়াত করা হইত।\nসহিহ মুসলিম: খণ্ড ৮: হাদিস ৩৪২২\nআমরাহ (র) থেকে বর্ণিত, তিনি আয়িশা (রাঃ)-কে বলতে শুনেছেন, যখন তিনি দুধপানের ঐ পরিমাণ সম্পর্কে আলোচনা করলেন যার দ্বারা হুরমত সাব্যস্ত হয় । আমরাহ বললেন যে, আয়িশা (রাঃ) বলেছিলেন, আল কুরআনে নাযিল হয় নির্ধারিত দশবার দুধপানে, তারপর নাযিল হয় – নির্ধারিত পাঁচবার দুধপানে।”\nসুনানু ইবনে মাজাহ্: হাদিস ১৯৪৪ নিকাহ বা বিবাহ অধ্যায়\nআয়িশাহ্ (রাঃ) থেকে বর্ণিত। তিনি বলেন, রজম সম্পর্কিত আয়াত এবং বয়স্ক লোকেরও দশ ঢোক দুধপান সম্পর্কিত আয়াত নাযিল হয়েছিল, যা একটি সহীফায় (লিখিত) আমার খাটের নিচে সংরক্ষিত ছিল। যখন রসূলুল্লাহ (সা) ইন্তিকাল করেন এবং আমরা তাঁর ইন্তিকালে ব্যতিব্যস্ত হয়ে পড়লাম, তখন একটি ছাগল এসে তা খেয়ে ফেলে।\nমানে দাঁড়াচ্ছে, কোরআনে রজম বিধান ছিলো, দুধপানের বিধান ছিলো এবং মুহাম্মদের মৃত্যুর পরও তা পালন করা হয়েছে, মুহাম্মদ নিজেও তা পালন করেছেন, করতে বলেছেন; কিন্তু এখন তা কোরআনে নেই! কই গেলো! আল্লাহতালা মুহাম্মদের জন্য যা আবশ্যক করলেন, এখন তা কোরআনে মুসলিমদের জন্য নেই কেন? তার মানে কি এই দাঁড়ায়, আল্লাহতালা সিদ্ধান্ত নিতে ভুল করেছিলেন? মুহাম্মদের হাতে রজমের পাপ আর দুধপান করিয়েছেন আর আমাদের হাত ও মুখকে পাপমুক্ত রাখতে আয়াত গায়েব করে দিয়েছেন! চমৎকার!\n“আমি তোমাকে পড়িয়ে দেব, যার ফলে তুমি ভুলে যাবে না। আল্লাহ যা ইচ্ছা করেন তা ব্যতীত। নিশ্চয় তিনি জানেন প্রকাশ্য ও গোপন বিষয়।” সূরা আল আলা (৮৭:৬-৭)\n“আমি কোন আয়াত রহিত করলে অথবা বিস্মৃত করিয়ে দিলে\nতদপেক্ষা উত্তম অথবা তার সমপর্যায়ের আয়াত আনয়ন করি।\nতুমি কি জান না যে, আল্লাহ সব কিছুর উপর শক্তিমান?” সূরা বাকারা (২:১০৬)\nএ দুই আয়াতের মানে কী দাঁড়াচ্ছে: আল্লাহতালা মনে করিয়ে দেন, আবার ভুলিয়েও দেন! কেন বাবা, আগের প্রকাশিত আয়াতে স্থির থাকতে সমস্যা কোথায়, নাকি আপনিও মানুষের মত আগে কী প্রসব করেছিলেন, ভুলে যান! সূরা বাকারা আয়াত ১০৬ বাহানা মাত্র!\nসহিহ বুখারী: খণ্ড ৬: অধ্যায় ৬০: হাদিস ১১৬\nযায়দ ইবনে সাবিত (রা) থেকে বর্ণিত। তিনি বলেছেন, রাসূলুল্লাহ (সা) তাঁকে (৪:৯৫) “বসে-থাকা মুমিনরা আর জান-মাল দ্বারা আল্লাহর পথে জিহাদকারীগণ সমান নয়”; আয়াতটি লেখার নির্দেশ দিয়েছিলেন। তিনি আমাকে বলে যাচ্ছিলেন এমতাবস্থায় উম্মে মাকতুম (রা) তাঁর কাছে আগমন করলেন এবং বললেন, ইয়া রাসূলুল্লাহ (সা) আল্লাহর শপথ, যদি আমি জিহাদে সক্ষম হতাম তা হলে অবশ্যই জিহাদ করতাম। তিনি অন্ধ ছিলেন। এরপর আল্লাহ তাআলা তাঁর রাসূল (সা)-এর উপর ওহী অবতীর্ণ করলেন, এমতাবস্থায় যে তাঁর উরু আমার উরুর উপর ছিল, তা আমার কাছে এতই ভারী অনুভুত হচ্ছিল যে, আমি আমার উরু থেতলিয়ে যাওয়ার আশঙ্কা করছিলাম। তারপর তাঁর এই অবস্থা কেটে গেল, আর আল্লাহ তাআলা নাযিল করলেন: “অক্ষমদের ব্যতীত বসে-থাকা মুমিনরা আর জান-মাল দ্বারা আল্লাহর পথে জিহাদকারীগণ সমান নয়।”\nসহিহ বুখারী: খণ্ড ৬: অধ্যায় ৬১: হাদিস ৫৫৮\nআয়েশা (রা) থেকে বর্ণিত। তিনি বলেন, রাসূল (সা) এক ব্যক্তিকে রাতে কুরআন পাঠ করতে শুনে বললেন, আল্লাহ তাকে রহমত করুন। কেননা, সে আমাকে অমুক অমুক সূরার অমুক অমুক আয়াত স্মরণ করিয়ে দিয়েছে, যা আমি ভুলতে বসেছিলাম।\nসহিহ বুখারী: খণ্ড ৬: অধ্যায় ৬১: হাদিস ৫৫০\nআবদুল্লাহ্ (রা) থেকে বর্ণিত। তিনি বলেন যে, রাসূলুল্লাহ্ (সা) বলেছেন, এটা খুবই খারাপ কথা যে, তোমাদের মধ্যে কেউ বলবে, আমি কুরআনের অমুক অমুক আয়াত ভুলে গেছি; বরং তাকে ভুলিয়ে দেয়া হয়েছে। সুতরাং, তোমরা কুরআন তিলাওয়াত করতে থাক, কেননা তা মানুষের অন্তর থেকে উটের চেয়েও দ্রুতবেগে চলে যায়।\nসহিহ মুসলিম: খণ্ড ৪: হাদিস ১৭৮৭\nউবাই ইবনে কাব (রা) থেকে বর্ণিত। তিনি বলেন, আমি মসজিদে ছিলাম। এক ব্যক্তি প্রবশে করে সালাত আদায় করতে লাগল। সে এমন এক ধরলের কিরা-আত করতে লাগল আমার কাছে অভিনব মনে হল। পরে আর একজন প্রবেশ করে তার পূর্ববর্তী ব্যক্তি হতে ভিন্ন ধরনের কিরা-আত করতে লাগল। সালাত শেষে আমরা সবাই রাসুলুল্লাহ (সা) এর কাছে গেলাম। আমি বললাম, এ ব্যক্তি এমন কিরা-আত করেছে যা আমার কাছে অভিনব ঠেকেছে এবং অন্যজন প্রবেশ করে তার পূর্ববর্তী জন হতে ভিন্ন কিরা-আত পাঠ করেছে। তখন রাসুলুল্লাহ (সা) তাদের উভয়কে (কিরা-আত পাঠ করতে) নির্দেশ দিলেন। তারা উভয়েই কিরা-আত পাঠ করল। নবী (সা) তাদের দু’জনের (কিরা-আতের) ধরনকে সুন্দর বললেন। ফলে আমার মনে নবী (সা) এর কুরআনের প্রতি মিথ্যা অবিশ্বাস ও সন্দেহের উন্মেষ দেখা দিল। এমন কি জাহিলী যুগেও আমার এমন খটকা জাগেনি। আমার ভেতরে সৃষ্ট খটকা অবলোকন করে রাসুলুল্লাহ (সা) আমার বুকে সজোরে আঘাত করলেন। ফলে আমি ঘর্মাক্ত হয়ে গেলাম এবং যেন আমি ভীত সন্ত্রস্ত হয়ে মহা মহীয়ান আল্লাহর দিকে দেখছিলাম। নবী (সা) আমাকে বললেন: ওহে উবাই! আমার কাছে জিবরাঈল (আঃ)-কে প্রেরণ করা হয়েছে যে, আমি যেন কুরআন এক হরফে তিলাওয়াত করি। আমি তখন তাঁর কাছে পুনরায় অনুরোধ করলাম আমার উম্মাতের জন্য সহজ করুন। দ্বিতীয়বার আমাকে বলা হল যে, দুই হরফে তা তিলাওয়াত করবে। তখন তাঁর কাছে আবার অনুরোধ করলাম, আমার উম্মাতের জন্য সহজ করে দিতে। তৃতীয়বার আমাকে বলা হল যে সাত হরফে তা তিলাওয়াত করবে এবং যতবার আপনাকে জবাব দিয়েছি তার প্রতিটির বদলে আপনার জন্য একটি সাওয়াল! আমার উম্মাতকে ক্ষমা করুন। হে আল্লাহ! আমার উম্মাতকে ক্ষমা করুন। আর তৃতীয় প্রার্থনাটি বিলম্বিত করে রেখেছি সে দিনের জন্য যে দিন সারা সৃষ্টি এমন কি ইবরাহীম (আঃ) ও আমার প্রতি আকৃষ্ট হবেন।\nসহিহ বুখারী: খণ্ড ৬: অধ্যায় ৬১: হাদিস ৫১৪\nউমর ইবনে খাত্তাব (রা) থেকে বর্ণিত। তিনি বলেন, আমি হিশাম ইবনে হাকীম (রা)-কে রাসূলুল্লাহ্ (সা) এর জীবদ্দশায় সূরা ফুরকান তিলাওয়াত করতে শুনেছি এবং গভীর মনোযোগ সহকারে আমি তার কিরাআত শুনেছি। তিনি বিভিন্নভাবে কিরাআত পাঠ করেছেন; অথচ রাসূলুল্লাহ্ (সা) আমাকে এভাবে শিক্ষা দেননি। এ কারণে সালাতের মাঝে আমি তার উপর ঝাঁপিয়ে পড়ার জন্য উদ্যত হয়ে পড়েছিলাম, কিন্তু বড় কষ্টে নিজেকে সামলে নিলাম। তারপর সে সালাম ফিরালে আমি চাদর দিয়ে তার গলা পেঁচিয়ে ধরলাম এবং জিজ্ঞেস করলাম, তোমাকে এ সূরা যেভাবে পাঠ করতে শুনলাম, এভাবে তোমাকে কে শিক্ষা দিয়েছে? সে বলল, রাসূলুল্লাহ্ (সা)-ই আমাকে এভাবে শিক্ষা দিয়েছেন। আমি বললাম, তুমি মিথ্যা বলছ। কারণ, তুমি যে পদ্ধতিতে পাঠ করেছ, এর থেকে ভিন্ন পদ্ধতিতে রাসূলুল্লাহ্ (সা) আমাকে শিক্ষা দিয়েছেন। এরপর আমি তাকে জোর করে টেনে রাসূলুল্লাহ্ (সা) এর কাছে নিয়ে গেলাম এবং বললাম, আপনি আমাকে সূরা ফুরকান যে পদ্ধতিতে পাঠ করতে শিখিয়েছেন এ লোককে আমি এর থেকে ভিন্ন পদ্ধতিতে তা পাঠ করতে শুনেছি। এ কথা শুনে রাসূলুল্লাহ্ (সা) বললেন, তাকে ছেড়ে দাও। হিশাম, তুমি পাঠ করে শোনাও। তারপর সে সেভাবেই পাঠ করে শোনাল, যেভাবে আমি তাকে পাঠ করতে শুনেছি। তখন আল্লাহর রাসূল বললেন, এভাবেই নাযিল করা হয়েছে। এরপর বললেন, হে উমর! তুমিও পড়। সুতরাং আমাকে তিনি যেভাবে শিক্ষা দিয়েছেন, সেভাবেই আমি পাঠ করলাম। এবারও রাসূলুল্লাহ্ (সা) বললেন, এভাবেও কুরআন নাযিল করা হয়েছে। এ কুরআন সাত উপ (আঞ্চলিক) ভাষায় নাযিল করা হয়েছে। সুতরাং তোমাদের জন্য যা সহজতর, সে পদ্ধতিতেই তোমরা পাঠ কর।\nসহিহ বুখারী: খণ্ড ৬: অধ্যায় ৬১: হাদিস ৫১৩\nইবনে আব্বাস (রা) থেকে বর্ণিত। তিনি বলেন, রাসূল রাসূলুল্লাহ্ (সা) বলেছেন, জিবরাঈল (আ) আমাকে একভাবে কুরআন শিক্ষা দিয়েছেন। এরপর আমি তাকে অন্যভাবে পাঠ করার জন্য অনুরোধ করতে লাগলাম এবং পুনঃ পুনঃ অন্যভাবে পাঠ করার জন্য অব্যাহতভাবে অনুরোধ করতে থাকলে তিনি আমার জন্য পাঠ পদ্ধতি বাড়িয়ে যেতে লাগলেন। অবশেষে তিনি সাত উপ (আঞ্চলিক) ভাষায় তিলাওয়াত করে সমাপ্ত করলেন।\nকী, বোঝা যাচ্ছে কিছু? স্বাভাবিক মস্তিস্কগত দুর্বলতার কারণে মানুষ ভুলে যেতেই পারে! এমনকি নবী মুহাম্মদও ভুলে যেতেন! সাথে ভুলে যেতেন আল্লাও! আর সাত সাতটা উপ (আঞ্চলিক) ভাষার কোরআনের খিচুড়ি কত মনে রাখা যায়, বলতে পারেন? ভুল তো হতেই পারে; আল্লাহ বলে কি তিনি মানুষ নন!\nহাদীস থেকে কোরআনে যাই এবার: কোরআন থেকেই উদাহরণ টানি তার সঠিকভাবে সংকলিত না হওয়া নিয়ে। নিচের সূরার আয়াতগুলো পড়ুন, ২২০ নং আয়াতের কারণে ২১৬-২১৮ এবং ২১৯, ২২১ নং আয়াতে ব্যাখ্যাসহ উত্তর এসেছে! কিন্তু ভেবে দেখুন সংকলনের সময় কারণ আয়াত রাখা হয়েছে মধ্যে! তেমনি দ্বিতীয় উদাহরনে নিষেধাজ্ঞা ৩৩:৫২ আয়াত অনুমতি ৩৩:৫০-৫১ আয়াতের আগে থাকতে হবে, তা না হলে ইসলামের ইতিহাস অনুসারে মুহাম্মদ হয়ে যাবেন কোরআন আর আল্লার আইন-ভাঙা প্রথম ব্যক্তি!\nকোরআন থেকে উদাহরণ:\nকারণ ২:২২০ ইয়াহূদী ও নাসারারা তোমার প্রতি রাজী হবে না যে পর্যন্ত না তুমি তাদের ধর্মের আদর্শ গ্রহণ কর। বল, ‘আল্লাহর দেখানো পথই প্রকৃত সুপথ এবং তুমি যদি জ্ঞান আসার পরেও এদের ইচ্ছে অনুযায়ী চল, তাহলে তোমার জন্য আল্লাহর ক্রোধ হতে রক্ষা করার মত কোন অভিভাবক ও সাহায্যকারী থাকবে না।’\nব্যাখ্যা ২:২১৬ তারা বলে যে, আল্লাহ সন্তান গ্রহণ করেছেন, তিনি অতি পবিত্র, বরং যা কিছু আকাশসমূহে এবং ভূ-মন্ডলে আছে সমস্তই তাঁর, সকলই তাঁর অনুগত।\nব্যাখ্যা ২:২১৭ আল্লাহ আকাশমন্ডলী ও পৃথিবীর সৃজনকারী, যখন কোন কাজ করতে মনস্থ করেন, তখন তার জন্য শুধু বলেন, হয়ে যাও, তক্ষুনি তা হয়ে যায়।\nব্যাখ্যা ২:২১৮ যারা কিছু জানে না তারা বলে, কেন আল্লাহ আমাদের সঙ্গে কথা বলেন না? কিংবা আমাদের নিকট কোন নির্দেশ কেন আসে না? এভাবে আগের লোকেরাও তাদের মতই বলত, এদের অন্তরগুলো একই রকম, আমি দৃঢ় বিশ্বাসীদের জন্য নিদর্শনাবলী পরিষ্কারভাবে বিবৃত করেছি।\nব্যাখ্যা ২:২১৯ আমি তোমাকে সত্যদ্বীনসহ সুসংবাদদাতা এবং ভয় প্রদর্শনকারী হিসেবে প্রেরণ করেছি, জাহান্নামীদের সম্বন্ধে তোমাকে কোন প্রশ্ন করা হবে না।\nব্যাখ্যা ২:২২১ আমি যাদেরকে কিতাব দিয়েছি, তারা যথাযথভাবে কিতাব তিলাওয়াত করে, তারাই এতে বিশ্বাস পোষণ করে আর যারা এর প্রতি অবিশ্বাস করে, তারাই ক্ষতিগ্রস্ত।\nঅনুমতি ৩৩:৫০ হে নবী! আমি তোমার জন্য বৈধ করেছি তোমার স্ত্রীগণকে যাদের মোহরানা তুমি প্রদান করেছ; আর বৈধ করেছি আল্লাহ ফায় (বিনা যুদ্ধে লব্ধ) হিসেবে তোমাকে যা দান করেছেন তার মধ্য হতে যারা তোমার মালিকানাধীন হয়েছে তাদেরকে, আর তোমার চাচার কন্যা ও ফুফুর কন্যাকে, তোমার মামার কন্যা ও তোমার খালার কন্যাকে যারা তোমার সঙ্গে হিজরাত করেছে। আর কোন মুমিন নারী যদি নবীর নিকট নিজেকে নিবেদন করে আর নবী যদি তাকে বিয়ে করতে চায় সেও বৈধ, এটা মুমিনদের বাদ দিয়ে বিশেষভাবে তোমার জন্য যাতে তোমার কোন অসুবিধে না হয়। মুমিনগণের জন্য তাদের স্ত্রী ও দাসীদের ব্যাপারে যা নির্ধারিত করেছি আমার তা জানা আছে। আল্লাহ অতি ক্ষমাশীল, পরম দয়ালু।\nঅনুমতি ৩৩:৫১ তুমি তাদের যাকে ইচ্ছে সরিয়ে রাখতে পার, আর যাকে ইচ্ছে তোমার কাছে আশ্রয় দিতে পার। আর তুমি যাকে আলাদা করে রেখেছ তাকে কামনা করলে তোমার কোন অপরাধ নেই। এতে অধিক সম্ভাবনা আছে যে, তাদের চক্ষু শীতল থাকবে, তারা দুঃখ পাবে না, আর তুমি তাদের সকলকে যা দাও তাতে তারা সন্তুষ্ট থাকবে। তোমাদের অন্তরে যা আছে আল্লাহ তা জানেন। আল্লাহ সর্বজ্ঞ, সহনশীল।\nনিষেধাজ্ঞা ৩৩:৫২ অতঃপর আর কোন নারী তোমার জন্য বৈধ নয়। আর তাদের পরিবর্তে অন্য স্ত্রী গ্রহণ করাও হালাল নয় যদিও তাদের সৌন্দর্য তোমাকে চমৎকৃত করে। তবে তোমার অধিকারভুক্ত দাসীদের ব্যাপারে এই নিয়ম প্রযোজ্য নয়। আল্লাহ সব বিষয়ের উপর দৃষ্টি রাখেন।\nতাহলে পাঠক, আমরা এখনকার কোরআন হাতে নিয়ে ভাবতেই পারি: বিষয়বস্তু – ২. কোরআন মোটেই সঠিকভাবে সংরক্ষিত নয়! প্রমাণিত। এটিও বিশ্বাস করার দরকার নেই, আপাতত কেবল মাথায় রাখুন বিষয়টি!\nবিষয়বস্তু – ৩:\nচলুন, আপনাকে (King Fahd Complex for Printing the Holy Quran) মদিনা, সৌদী আরব থেকে প্রকাশিত দুটো কোরআনের মালিক করে দিই। প্রথমেই বলে রাখছি, প্রায় ১৮০ মোগাবাইট ইন্টারনেট খরচ হবে। জিনিস যেটা ভালো, দাম তার একটু বেশি তো হবেই!\nহাফস্ (Hafs) সংস্করণ (৭১ মেগাবাইট)\nওয়ারস্ (Warsh) সংস্করণ (১০৮ মেগাবাইট)\nমাওলানা সৈয়দ আবুল আলা মওদুদী সাহেব বলেছেন: যদি আমরা কোরআনের মধ্যে কোনো একটি হরফ নোকতার পার্থক্য দেখতে পাই তাহলে সারা দুনিয়াকে এই অভিনব আবিষ্কারের খবরটি জানানো আমাদের অবশ্যকর্তব্য। মওদুদী সাহেব, আজ বেঁচে থাকলে আপনার খবর ছিলো! পাঠক, ডাউনলোড যখন করেই ফেলেছেন, নিজেই যাচাই করে নিন; ১৮০ মোগাবাইটের একটি পরখ তো করা দরকার! এবার কিন্তু আর কোনো কথা হবে না, বিষয়বস্তু – ১. কোরআন মোটেই একটিমাত্র নয়! প্রমাণিত হয়ে গেলো!\nছবি – ০২: যাচাই করে নিন, দুই কোরআনে উচ্চারণে ভিন্নতা আছে কি না?\nছবি – ০৩: যাচাই করে নিন, দুই কোরআনে শব্দের ভিন্নতা আছে কি না?\nহাফস্ (Hafs) এবং ওয়ারস্ (Warsh) সংস্করণ দু’টি থেকে উচ্চারণের ভিন্নতা এবং শব্দের ভিন্নতা নিয়ে শ-খানেক করে উদাহরণ টানা যায়! তবে তা বিরক্তিকর হবে ভেবে সংক্ষিপ্ত করছি! আমরা যে হাফস্ (Hafs) সংস্করণ পড়ি, তার মোট আয়াতের সংখ্যা ৬২৩৬ টি! কিন্তু ওয়ারস্ (Warsh) সংস্করণে আয়াতের সংখ্যা ৬২১৪ টি! কী, কিছু বোঝা যাচ্ছে? আমরা কি ভাবতে পারি না: বিষয়বস্তু – ৩. কোরআনগুলোর ভেতরে একাধিক পার্থক্য আছে? প্রমাণিত!\nজানি, জানি, একটা লম্বা গল্প না বললে সবকিছুকে প্রমাণিত-প্রমাণিত বলে প্রমাণ করাটা ঠিক পছন্দ হচ্ছে না আপনাদের! তবে চলুন, শুরু করি। প্রথমেই বলে রাখি, গল্পে কিন্তু জটিলতার মাখামাখি থাকবে! আর এটি হবে অনেক অনেক লম্বা!\nমুহাম্মদ কখনও মিথ্যা বলতেন না! তিনি যা বিশ্বাস করতেন, সত্য বলে মানতেন, তা-ই তিনি বলতেন! নবী হিসেবে নিজেকে ঘোষণা করার পর থেকে তিনি নিয়মিত আল্লাহ প্রেরিত বাণী প্রচার করতে শুরু করলেন। কেউ যদি কোনো একটা বিষয় নিয়ে খুব বেশি মগ্ন থাকে, তাহলে মাঝে মাঝে বা নিয়মিত তার মনে হতেই পারে – সেই বিষয়টি তার জীবনে সত্যিই ঘটেছে বা ঘটে চলেছে; ক্ষেত্রবিশেষে কারও কারও কাছে তা দিনের আলোর মত সত্য বলেই প্রতিভাত হয় এবং তা স্থায়ী সত্য স্মৃতি হয়ে থেকে যায় মস্তিস্কে। বিজ্ঞানের ভাষায় একে বলা হয় False Memories, ঘুম জড়তা বা Sleep Paralysis ও কখনও কখনও সাধারণ মানুষকে এমন স্থায়ীভাবে সত্য নামের মিথ্যা স্মৃতির জোগান দিতে পারে! এক্ষেত্রে এই মানুষটি যা বলে, তা সত্য, এবং তা তার জীবনে ঘটছে বলেই বিশ্বাসসহ মস্তিস্কে স্মৃতি হিসাবে জমা থাকে! অতএব, মুহাম্মদ কখনও মিথ্যা বলতেন না!\nমুহাম্মদ তৎকালীন আরবের প্রতিটি জাতিগোষ্ঠির সাথে কথা বলতেন ও মিশতেন, প্রতি বছর নিয়মিতভাবে তিনি ওকাজ/উকাজের মেলায় যেতেন, সবার সাথে কথা বলে ধর্ম প্রচার করতেন; একাধিক আঞ্চলিক ভাষায় তার কথা বলার দক্ষতা ছিলো প্রসংশনীয়, তিনি ভালোভাবেই জানতেন সিলেট-এর মানুষ সিলেটি ভাষা এবং চট্রগ্রাম-এর মানুষ চাটগাইয়া ভাষা ভালোভাবে বোঝে! কোরআনের ৭টি আঞ্চলিক ভাষায় প্রকাশ এটাই প্রমাণ করে বারবার! তবে যত বড় কিডনিওয়ালা মস্তিস্কের মানুষই হন না কেন, কারও পক্ষে হাজার হাজার False Memories মনে রাখা সম্ভব হয় নয়। হাদীস তাই এটাই প্রমাণ করে, মুহাম্মদ ভুলে যেতেন এবং তার সাথে মুহাম্মদের False Memories-এর আল্লাহও তা ভুলে যেতে বাধ্য হতেন!\nমুহাম্মদের সময়ে সম্পূর্ণ কোরানের সংকলনের উদ্যোগ নেয়ার কোনো প্রমাণ পাওয়া যায় না, তবে বিভিন্নজনের কাছে ছাল, পার্চমেন্ট, পাতা, হাড় ইত্যাদিতে আয়াত লেখা ছিলো। কথিত আছে, এর সংরক্ষক ছিলেন প্রায় ৪২ জন সাহাবি, যাদের কাতেবে ওহী বলা হত। যদিও খলিফা আলী দাবি করেছিলেন যে, তাঁর কাছে সম্পূর্ণ কোরান আছে, যা কালক্রমিকভাবে সংকলিত ছিল (সেটা থাকলে আমার সিরিজটির কী হতো!), কিন্তু তা প্রমাণিত নয়। মুহাম্মদ নিজে বলতেন যে, তোমরা চার ব্যক্তি থেকে কুরআন শিক্ষা কর – আবদুল্লাহ্ ইবনে মাসউদ, সালিম, মুআয এবং উবায় ইবনে কাব। (সহিহ বুখারী: খণ্ড: ৬ অধ্যায়: ৬১ হাদিস: ৫২১)\nমুহাম্মদের জীবিত থাকাকালীন পুরো কোরআনের হাফেজ বলে কেউ ছিলো না, প্রায় সব সাহাবীই কিছু কিছু অংশ একাধিক আঞ্চলিক ভাষায় জানতেন! একজনের জানার সাথে অন্যজনের মিল ছিলো না খুব একটা; ওপরের হাদীসগুলো প্রমাণ করে, এ নিয়ে হাতাহাতি পর্যন্ত হয়ে যেত! মুহাম্মদের মৃত্যুতে খলিফা উমরের পাগলামী থামাতে খলিফা আবু বকর যে-আয়াত পাঠ করে শোনান, উমরের মনে হয়েছিলো তিনি তা সেদিনই প্রথম শুনছেন! চলুন, একটি হাদিস দেখি, যা প্রমাণ করে, সেই সময় কতজন পুরো কোরআনের হাফেজ ছিলো এবং সেই সাথে এও প্রমাণ করে – খলিফা আবু বকরের তত্ত্বাবধানে করা সংকলনটিও (সহীফা) ত্রুটিহীন ছিলো না!\nসহিহ বুখারী: খণ্ড ৬: অধ্যায় ৬০: হাদিস ৩০৭\nজায়িদ ইবনে সাবিত (রা) থেকে বর্ণিত। তিনি বলেন, আমরা যখন সহীফা থেকে কুরআন লিপিবদ্ধ করছিলাম তখন সূরা আহযাবের একটি আয়াত খুঁজে পেলাম না, যা রাসূলুল্লাহ্ (সাঃ)-কে তিলওয়াত করতে শুনেছি। অবশেষে (অনেক খোঁজার পর) সেটি খুযায়মা আল-আনসারী ব্যতীত অন্য কারও কাছে পেলাম না; যার সাক্ষী রাসূলুল্লাহ্ (সাঃ) দু’জন পুরুষ সাক্ষীর সমান গণ্য করেছেন।\nকোরআনের ধারাবাহিকতা প্রসঙ্গে একটি বর্ণনা রয়েছে, জিবরাঈল মুহাম্মদকে বলেছেন, অমুক আয়াতটি সূরা বাকারার ২৮০ নং আয়াতের পর লিপিবদ্ধ করুন। অন্য এক রেওয়াতে তিনি মুহাম্মদকে সূরা কাহফের প্রথম দশটি আয়াত তেলাওয়াত করার মাহাত্ম্য বর্ণনা করেছেন। এ ধরনের আরো কিছু কিছু রেওয়াত পাওয়া যায়, কিন্তু সামগ্রিকভাবে মুহাম্মদ-এর যুগে কোরআনের সূরা ও আয়াতের সংখ্যা সম্পর্কিত আর তেমন কোনো বর্ণনা পাওয়া যায় না। খলিফা আবু বকর-এর যুগেও কোরআনের আয়াতের গণনা হয়েছে এমন কোনো রেওয়াত পাওয়া যায় না। সম্ভবত, সর্বপ্রথম খলিফা উমর-এর যুগেই আয়াত গণনার কাজটি শুরু হয়েছে। খলিফা উমর তারাবীর নামাযের প্রতি রাকাতে ত্রিশ আয়াত করে তেলাওয়াত করার একটা নিয়ম জারি করেছিলেন। অন্যান্য সাহাবীদের মধ্যে খলিফা উসমান, খলিফা আলী, আবদুল্লাহ ইবনে মাসউদ, আনাস, আবুদ্ দারদা, আবদুল্লাহ ইবনে আব্বাস, আবদুল্লাহ ইবনে উমর ও উম্মুল মোমেনিন আয়েশা কোরআনের আয়াত সংখ্যা নির্ণয় করেছেন। আয়াতের সংখ্যার মতামতেও অনেক তারতম্য রয়েছে। তবে সাধারণত আয়েশার গণনাকে এ ব্যাপারে বেশি নির্ভরযোগ্য মনে করা হয়। আয়েশা বলেছেন কোরআনে ৬৬৬৬ টি আয়াত আছে, কিন্তু এখনকার যে হাফস্ (Hafs) সংস্করণ আমরা পড়ি, তার মোট আয়াতের সংখ্যা ৬২৩৬ টি! আবার ওয়ারস্ (Warsh) সংস্করণে আয়াতের সংখ্যা ৬২১৪ টি!\nমুহাম্মদের মৃত্যুর পরই আরবের বিভিন্ন এলাকায় একাধিক নবীর আবির্ভাব ঘটে। এদের দমন করতে গিয়ে বহু সাহাবী মারা যান। তখন খলিফা উমরের পরামর্শ ও অনুরোধে প্রথম খলিফা আবু বকর কোরআনকে একত্রে গ্রন্থাকারে সংকলনের উদ্যোগ নেন এবং মুহাম্মদের ঘনিষ্ঠ কোরআন লেখক জায়েদ ইবনে সাবিতকে এ কাজের দায়িত্ব দেন। জায়েদ তখন বলেছিলেন: “এর চাইতে পাহাড় ঠেলে সরানো সহজ কাজ!” (উলুমুল কোরআন-তকিব উসমানি, উলুমুল কোরআন-ড. মাওলানা শামসুল হক সিদ্দিক) পাঠক, ভেবে দেখুন পুরো কোরআনের যদি শত-শত হাফেজ থাকতো, তবে একথা তিনি বলতেন কি? বলা হয়, মুহাম্মদের মৃত্যুর এক-দেড় বছরের মধ্যেই পুরো কোরআন একত্রে গ্রন্থাকারে সংকলনের কাজ সম্পন্ন হয়। খলিফা আবু বকরের পর খলিফা উমর এই কোরআন সংরক্ষণ করেন। তাঁর সময় খেলাফতের সীমানা পারস্য থেকে লিবিয়া এবং আরব সাগর থেকে আজারবাইজান পর্যন্ত সম্প্রসারিত হয়। খলিফা উমরের মৃত্যুর পর এই কোরআন তাঁর কন্যা ও উম্মুল মোমেনিন হাফসা-র হেফাজতে সংরক্ষিত হয়। মুহাম্মদের মৃত্যুর ২০ থেকে ২২ বছর সময় পর্যন্ত এটাই ছিলো মূল কোরআন!\nসাত আরব্য আঞ্চলিক ভাষায় কোরআন শেখা লোকদের প্রথম লক্ষণীয় দ্বন্দ্ব ঘটে আরমেনিয়া-আজারবাইন যুদ্ধে। এ যুদ্ধে অংশগ্রহণকারীরা ছিলেন ইরাকবাসী ও সিরিয়াবাসী মুসলিম। ইরাকবাসীরা কোরআন শিখতেন আবদুল্লাহ ইবনে মাসউদ-র উচ্চারণরীতি অনুযায়ী আর সিরিয়াবাসীরা কোরআন শিখতেন উবাই ইবনে কাব-এর উচ্চারণরীতি অনুযায়ী। তারা একে অপরের কোরআন শুনে একে অপরকে কাফের বলে আখ্যায়িত করতে শুরু করলেন। (ইবনে হাজার আল আসকালানী, ফাতহুল বারী, খণ্ড: ৯, পৃ: ১৮)\nতৃতীয় খলিফা হযরত উসমানের সময় খেলাফতের আরো বিস্তৃতি ঘটে। তিনি সব অঞ্চলে অভিন্ন পঠনপাঠনরীতি অব্যাহত রাখার লক্ষ্যে কোরআনের সংস্কার করার সিদ্ধান্ত নেন। তিনি হাফসা-র কাছে সংরক্ষিত কোরআন চেয়ে পাঠান। কোরাইশদের পঠন ও লিখনরীতি অনুসারে কোরআন কপি করার জন্যে প্রধান কাতিব জায়েদ ইবনে সাবিত, আবদুল্লাহ ইবনে জুবাইর, সাঈদ ইবনুল আস, আবদুর রহমান ইবনে হারিস, উবাই ইবনে কাব সহ ১২ জন সাহাবীর একটি দল গঠন করেন। তারা এই কোরআনের কপি সংস্করণ করে নতুন কুরাইশী কোরআন তৈরি করেন। খলিফা উসমান একটি কপি নিজের কাছে এবং একটি মদিনার মহাফেজখানায় রেখে অবশিষ্ট কপিগুলো বিভিন্ন প্রদেশের শাসনকর্তাদের কাছে প্রেরণ করেন। আর মূল কপি ফেরত পাঠান হাফসা-র কাছে। এরপর মারওয়ান বিন হাকাম তাঁর রাজত্বকালে এ কপিটি চাইলে হাফসা তা দিতে অস্বীকৃতি জানান। হাফসা-এর ইন্তেকালের পর মারওয়ান এ কপি ইবনে উমর (হাফসার ভাই, খলিফা উমরের ছেলে)-এর কাছ থেকে নিয়ে যান। এবং তিনি সেটি জ্বালিয়ে দেন, কারণ তা না হলে হয়ত উসমান-এর খেলাফত আমলে প্রস্তুতকৃত কপির সঙ্গে হাফসা-র কোরআনের পার্থক্যের কারণে অদূর ভবিষ্যতে ফেতনা/দ্বন্দ্ব মাথাচাড়া দিয়ে উঠতে পারে; কেননা খলিফা উসমান সাত কেরাতের পরিবর্তে এক কেরাত, আঞ্চলিক একাধিক ভাষার পরিবর্তে কুরাইশী ভাষায় সে কোরআনটি সংকলন করেছেন। (উলুমুল কোরআন-তকিব উসমানি)\nঅবশেষে আমার উসমানী কোরআন পেলাম! কিন্তু তা তো তবে একটি হবার কথা! তাহলে আজ আপনার সংগ্রহ করা দু’টি সংকলন আসলো কোথা থেকে? আর উসমানী কোরআনের কোনো কপি কি এখনও আছে পৃথিবীতে?\nমূল সত্য এই যে, উসমানী সংকলনের কোনো কপি এখন আর পৃথিবীর কোথাও নেই! এখন যা পাওয়া যায়, তাকে কোনোভাবেই উসমানী কোরআন প্রমাণ করা সম্ভব হয়নি! এমনকি তাসখন্দ কোরআনসহ তুরস্কের তোপকাপি মিউজিয়ামে-এ থাকা রক্তমাখা কোরআনটিও উসমানের নয় বলে প্রমাণিত হয়েছে অনেক আগেই এবং এটি ২০০ হিজরীর দিকে হাতে লিখিত! গোল্ড কোরআনও প্রায় একই সময়কালীন! মোটামুটি সবচেয়ে প্রাচীন কোরআনের যেসব কপি পাওয়া যায়, সেসবকে কোনোভাবেই উসমানী কোরআন হিসাবে দাবি করা যায় না! এমনকি কিছুদিন আগে মদিনায় যে কোরআন প্রদর্শনী করা হয়, সেখানেও উসমানী প্রমাণ সংকলন হিসাবে কোনো কোরআন-কে দাবি করা হয়নি!\nছবি – ০৪: মদিনার প্রদর্শনীতে সবচেয়ে প্রাচীন কোরআনের কপি!\n২০১৬ সালে মদিনায় চলমান কোরআন প্রদর্শনীতে কোরআনের সর্বপ্রাচীন পাণ্ডুলিপি হিসাবে এটিকে দেখানো হয় (ছবি – ০৪), পাঠককের কাছে প্রশ্ন, আপনাকে বলতে হবে এটি কোন কোরআন? চোখ খোলা রাখলে উত্তর খুঁজে পাবেন এই পর্বেই!\nছবি – ০৫: সবচেয়ে প্রাচীন যা পাওয়া সম্ভব!\nছবি – ০৬: তাসখন্দ এবং গোল্ড কোরআনের সাথেও বর্তমানের কোরআনের পার্থক্য রয়েছে!\nসাত স্তরে পরিশোধিত জমজমের পানির মত সহজভাবে শেষ করি: আমরা এখন যে দুটো কোরআন পাচ্ছি, তার মূল উৎসের শুরু হয়ত খলিফা উসমান করেছিলেন, কিন্তু তা সময়ের সাথে সাথে পরিবর্তিত হয়েছে অনেকটাই! কোরআনের বর্তমানের রূপ নেওয়া হয়েছে ৯ জনের ৯ টি ভার্শনের সম্মিলিত রেয়াত/ধারা-কে বিবেচনায় রেখে! আর শতভাগ নিশ্চিত হয়ে খলিফা উসমানের সংস্করণ পর্যন্ত পৌছানো যায়নি বলেই কোরআন দু’টি! পৃথিবীতে মুদ্রণযন্ত্র আবিষ্কারের পূর্বে কোরআন হাতে লিখেই প্রতিলিপি তৈরি করা হতো। আমার ব্যক্তিগত ধারণা, বহুভাষী লেখকদের হাতে লেখার ধরন ও উচ্চারণ দেখে-শুনে প্রতিলিপি করার কারণেই মুহাম্মদের মৃত্যুর ২০০ বছরের মধ্যেই কোরআনের ৯ টি রেয়াত/ধারা তৈরি হয়ে যায়। মুদ্রণযন্ত্র আবিষ্কারের পর সর্বপ্রথম জার্মানিতে ১৬৯৪ খ্রিষ্টাব্দে কোরআন মুদ্রিত হয়। মুদ্রিত সেই কোরআনের একটি কপি মিশরের দারুল কুতুবে এখনো সংরক্ষিত আছে। কিন্তু মুসলিম সমাজে সেই মুদ্রিত কপি গ্রহণযোগ্য বলে বিবেচিত হয়নি। কেন হয়নি, পাঠক তা হয়ত বুঝতেই পারছেন। মুসলিমদের মধ্যে সর্বপ্রথম মাওলায়ে উসমান কতৃক রাশিয়ার সেন্ট পিটার্সবার্গ শহরে ১৭৮৭ খৃষ্টাব্দে কোরআন মুদ্রিত হয়।\n৯টি রেয়াত/ধারার জনকের নাম, জন্মস্থান এবং মৃত্যুসাল দিয়ে দিচ্ছি:\n১. আবদুল্লা ইবনে আমের (দামাস্কাস), মৃত্যু ১১৮ হিজরী\n২. আবদুল্লা ইবনে কাসির (মক্কা), মৃত্যু ১২০ হিজরী\n৩. আসিম ইবনে আল নুজ্জুদ (কুফা), মৃত্যু ১২৭ হিজরী\n৪. আবু আমর আল-বাসরি (বাসরা), মৃত্যু ১৫৪ হিজরী\n৫. হামজা আল-যায়াত (কুফা), মৃত্যু ১৫৬ হিজরী\n৬. নাফি ইবনে আব্দুল রহমান (মদিনা), মৃত্যু ১৬৯ হিজরী\n৭. আল কিছাই (কুফা), মৃত্যু ১৮৯ হিজরী\n৮. আলী ইবনে হামজা (কুফা), মৃত্যু ১৮৯ হিজরী\n৯. ইয়াকুব আল-হাদরামী, মৃত্যু ২০৫ হিজরী\nহাফস্ (Hafs) সংস্করণ এসেছে হাফস্ আল আসাদ-এর রেয়াত থেকে, তিনি তার রেয়াতের জন্য নির্ভর করেছেন ৩. আসিম ইবনে আল নুজ্জুদ (মৃত্যু ১২৭ হিজরী)-এর রেয়াতের ওপর! আর তিনি কুফার বাসিন্দা ছিলেন! এটিই বহুল প্রচলিত, হায় মুহাম্মদ! কোথায় মক্কা-মদিনা, কোথায় কুফা!\nওয়ারস্ (Warsh) সংস্করণ এসেছে উসমান আল-কুতবি আল-মাসরি-এর রেয়াত থেকে, তিনি তার রোয়াতের জন্য নির্ভর করেছেন ৬. নাফি ইবনে আব্দুল রহমান (মৃত্যু ১৬৯ হিজরী)-এর রেয়াতের ওপর! আর তিনি ছিলেন মদিনার বাসিন্দা! পাঠক, বুঝতে পারছেন কিছু?\nছবি – ০৭: কোরআন বিবর্তনের রূপরেখা!\nতুরস্কের ইস্তাম্বুলে কোরআন মুদ্রিত হয় ১৮৭৭ খ্রিষ্টাব্দে। এরপর মিশরের আল-আজহার বিশ্ববিদ্যালয়ের তত্ত্বাবধানে নতুনরূপে কোরআনের হাফস্ (Hafs) সংস্করণ সংস্কার করে মুদ্রণ করা হয় ১৯২৩/২৪ সনে। বর্তমানে কোরআন শরিফের সবচেয়ে বড় ছাপাখানা হল (King Fahd Complex for Printing the Holy Quran) মদিনা। ১৯৮৩ খ্রিষ্টাব্দে এটি প্রতিষ্ঠিত হয়। এটি দৈনিক ৫০ হাজার কপি কোরআন ছাপার ক্ষমতা রাখে। আর এখান থেকেই একসাথে ছাপা হয় হাফস্ (Hafs) ও ওয়ারস্ (Warsh) সংস্করণ!\nকোরআন সংকলনের ইতিহাস বলে, সাহাবী ইবনে মাসুদ, উবায় ইবনে কাব, উম্মুল মোমেনিন হাফসা, খলিফা আলী ইবনে আবু তালিব সহ অনেকেই খলিফা উসমানের কোরআন মানতেন না! সাহাবী ইবনে মাসুদ-এর কোরআনের সাথে উসমানী কোরআনের অনেক বিষয়ের মতপার্থক্য ছিলো! অনেক সাহাবী সূরা ফাতিহাকে কোরআনের সূরা মনে করতেন না! কোরআনের শেষ দুটো সূরাকেও মানতেন না কেউ কেউ! কোরআন সংকলন এবং এর ভিন্নতা এবং ভিন্নমত নিয়ে শুধুমাত্র কোরআন-হাদীস-তাফসীর থেকে সূত্র নিয়ে পুরোদমে একটি গবেষণামূলক বই হতে পারে! আমাদের আজকের আলোচনার বিষয়টি সেদিক নিতে চাইলে মক্কার ট্রেন সাইবেরিয়া চলে যাবে অনায়াসে, আর শীতে গোসল করা খুব কষ্টের! তাই সাইবেরিয়া যাচ্ছি না; তবে কোনো একদিন এসব বিষয় নিয়ে কথা বলার ইচ্ছা রেখে আজকের গল্প শেষ করা যেতেই পারে।\nপ্রিয় মাওলানা সৈয়দ আবুল আলা মওদুদী সাহেব, আজকে আমরা সত্যি সত্যি আবিষ্কার করতে পেরেছি:\n১. কোরআন মোটেই একটিমাত্র নয়!\n২. কোরআন মোটেই সঠিকভাবে সংরক্ষিত নয়!\n৩. কোরআনগুলোর ভেতরে একাধিক পার্থক্য আছে!\nপ্রিয় পাঠক, আপনি যদি আমার এই মতের সাথে একমত প্রকাশ করেন, তবে এই খবরটি সবাইকে জানানো অবশ্যকর্তব্য বলে মতামত দিয়েছেন মাওলানা সৈয়দ আবুল আলা মওদুদী! আমার জন্য না হোক, এই বেচারার ইচ্ছা পূরণের জন্য আপনার কিছু একটা পদক্ষেপ আশা করে শেষ করছি! আর এ পর্বের টাইটেলে থাকা প্রশ্নটি করে থামিয়ে দিচ্ছি ব্যথা হয়ে যাওয়া চোখ আর আঙুল: “এখন থেকে আপনি পড়বেন কোন কেরআন?”\n১. কোরআন হাফস্ (Hafs) সংস্করণ\n২. কোরআন ওয়ারস্ (Warsh) সংস্করণ\n৩. হাদীস সংকলন সহীহ বুখারী\n৪. হাদীস সংকলন সহীহ মুসলিম\n৫. হাদীস সংকলন মুয়াত্তা মালিক\n৬. হাদীস সংকলন সুনানু ইবনে মাজাহ্\n৭. তাফসীর ইবনে কাসির\n৮. তাফসীর তাফহীমুল কোরআন\n৯. উলুমুল কোরআন, তকিব উসমানি\n১০.উলুমুল কোরআন, ড. মাওলানা শামসুল হক সিদ্দিক\n১১. ইবনে হাজার আল আসকালানী, ফাতহুল বারী\n১২. কোরআন হাদীস সংকলনের ইতিহাস-এ কে এম ইনামুল হক\n১৯. The History of the Quranic Text-M.M Al-Azami\n২০. Daleel Al-Hayran Fil Kash a’n Ayaay Al-Quran\n২১. Al-Talkhees Fil Qiraat Al-Thaman – Abu Ma’shar Al-Tabari (Died 478 A.H.)\n২২. M. Fethullah Gülen, Questions This Modern Age Puts to Islam (Izmir: Kaynak, 1993)\n২৩. Alphonse Mingana, “Three Ancient Korans,” in Ibn Warraq, The Origins of the Koran\n২৪. As-Suyuti, Al-Itqan fi Ulum al-Qur’an, 525, in Gilchrist, Jam’ Al-Qur’an.\n২৫. Ibn Warraq, ed., What the Koran Really Says (Amherst, NY: Prometheus, 2002),\n২৬. The Cambridge Companion to the Qur’an (Cambridge: Cambridge University Press, 2006)\n২৭. AL-Qiraat Al-Ashr Al-Mutawatira, by Sheikh Mohammed Rajih (Published by Dar Al-Mahajir)\nApril 29, 2017 1 Comment Filed Under: ধর্মকারী Tagged With: ইসলামের নবী, কোরানের বাণী, ছবি, রচনা, হাদিস\nSalut ছাড়া কোন কথা হবেনা।\nআন্তরিক ধন্যবাদ ও কৃতজ্ঞতা। – TruthToSaveGeneration.


‘শ্বাস নিতে পারছি না, ওরা ভেন্টিলেটর সরিয়ে নিয়েছে..বাবা’, মৃত্যুর আগে কোভিড রোগীর তোলা সেলফি ভিডিও ঘিরে তোলপাড় – TheWall\n‘শ্বাস নিতে পারছি না, ওরা ভেন্টিলেটর সরিয়ে নিয়েছে..বাবা’, মৃত্যুর আগে কোভিড রোগীর তোলা সেলফি ভিডিও ঘিরে তোলপাড়\nহায়দরাবাদের একটি সরকারি হাসপাতালে এই ঘটনা ঘটে শুক্রবার রাতে। ভিডিও সোশ্যাল মিডিয়ায় ছড়িয়ে পড়ে রবিবার।\nদ্য ওয়াল ব্যুরো: “তিন ঘণ্টা ধরে শ্বাস নিতে পারছি না বাবা…দমবন্ধ হয়ে আসছে আমার, ওরা অক্সিজেন দিচ্ছে না”…আইসিইউ বেড থেকে সেলফি ভিডিও তুলেছিল ৩৪ বছরের ছেলেটা। এর কিছুক্ষণের মধ্যেই মৃত্যু হয় তাঁর। এই ভিডিও ঘিরেই তোলপাড় শুরু হয়েছে সোশ্যাল মিডিয়ায়। হাসপাতালের বিরুদ্ধেই গুরুতর অভিযোগ। শেষ মুহূর্তে নাকি ভেন্টিলেটর সাপোর্ট সরিয়ে নেওয়া হয়েছিল, যার কারণেই মৃত্যু হয় ছেলেটির। যদিও হাসপাতাল কর্তৃপক্ষ ও রোগীর চিকিৎসার দায়িত্বে থাকা ডাক্তার এই অভিযোগ অস্বীকার করেছেন।\nহায়দরাবাদের একটি সরকারি হাসপাতালে এই ঘটনা ঘটে শুক্রবার রাতে। ভিডিও সোশ্যাল মিডিয়ায় ছড়িয়ে পড়ে রবিবার। মৃতের বাবার দাবি, করোনায় আক্রান্ত হয়েছিল ছেলে। অন্তত দশটি হাসপাতালের চক্কর কাটার পরে চেস্ট হাসপাতালে ভর্তি করা হয় গত ২৪ জুন। শ্বাসের সমস্যা শুরু হয়েছিল। শুরু থেকে ভেন্টিলেটর সাপোর্টে রাখতে হয়েছিল। তারপরেই এই মর্মান্তিক ঘটনা ঘটে।\nশুক্রবার রাতেই ছেলেটির ফোন থেকে তাঁর বাবার মোবাইলে একটি ভিডিও মেসেজ আসে। সেই ভিডিওতে ছেলেটিকে বলতে শোনা যায়, “আমি শ্বাস নিতে পারছি না, খুব কষ্ট হচ্ছে। প্রায় তিন ঘণ্টা ধরে ছটফট করছি, ওরা অক্সিজেন দিচ্ছে না। মনে হচ্ছে আমার হার্ট বন্ধ হয়ে যাচ্ছে..আর বাঁচব না। সবাইকে বিদায়।” এই ভিডিও এরপরে সোশ্যাল মিডিয়াতেও ভাইরাল হয়ে যায়।\n“মৃত্যুর আগের মুহূর্ত অবধি লড়াই করে গেছে আমার ছেলে। সাহায্যের জন্য আকুতি জানাচ্ছিল, কিন্তু কেউ এগিয়ে আসেনি। ওর সঙ্গে যা ঘটেছে, সেটা যেন অন্য কারও সঙ্গে না ঘটে,” বলেছেন মৃতের বাবা। কেন অক্সিজেন সাপোর্ট দেওয়া হল না তাঁর ছেলেকে সেই প্রশ্নও তুলেছেন সন্তানহারা বাবা। তাঁর অভিযোগ, “কীভাবে একজন সঙ্কটাপন্ন রোগীর থেকে ভেন্টিলেটর সরিয়ে নিয়ে গেলেন ডাক্তাররা? অন্য কোনও রোগীকে দেওয়ার প্রয়োজন পড়েছিল কি? কিছুই জানানো হচ্ছে না আমাদের।”\nছেলেটির চিকিৎসা যেখানে হচ্ছিল সেই চেস্ট হাসপাতালের সুপার মেহবুব খান রোগীর পরিবারের সমস্ত অভিযোগ অস্বীকার করেছেন। তাঁর বক্তব্য, “ভেন্টিলেটর সাপোর্ট দেওয়া হয়েছিল রোগীকে। তাঁর অবস্থা এতই সঙ্কটাপন্ন ছিল যে শরীর আর অক্সিজেন টানতে পারছিল না।” হাসপাতালের সুপারের আরও দাবি, গত কয়েকদিনে ফুসফুসের সংক্রমণে এমন অনেক কোভিড রোগীরই মৃত্যু হয়েছে হাসপাতালে। তীব্র শ্বাসকষ্ট, পরে আচমকাই হার্ট অ্যাটাকে মৃত্যু হচ্ছে করোনা আক্রান্ত রোগীদের। মেহবুবের বক্তব্য, আগে প্রবীণদের মধ্যে এমন উপসর্গ দেখা যাচ্ছিল। ইদানীং ২৫-৪০ বছর বয়সীদের মধ্যেও এমন উপসর্গ দেখা যাচ্ছে। যে ছেলেটির মৃত্যু হয়েছে তাঁরও ফুসফুসের সংক্রমণ মারাত্মক পর্যায়ে পৌঁছেছিল। তাই তীব্র শ্বাসের সমস্যা হচ্ছিল। শরীরে অক্সিজেন ঢুকতে পারছিল না, তাই হৃদস্পন্দন বন্ধ হয়ে মৃত্যু হয় রোগীর। হাসপাতালের কোনও গাফিলতি ছিল না বলেই দাবি তাঁর।\nBengali NewsChest HospitalcoronavirusCOVID-19HYDERABADventilator supportviral video


শারীরিক নির্যাতনের শিকার তরুণী বিচার না পেয়ে এখন মানসিক প্রতিবন্ধী !\nHome সারাবাংলা শারীরিক নির্যাতনের শিকার তরুণী বিচার না পেয়ে এখন মানসিক প্রতিবন্ধী !\nহুমায়ুন কবির: পরিবারের লোকজন বলছে তার বয়স এখন আঠার। এক বছর আগে এই তরুণী শারীরিক নির্যাতনের শিকার হন। পরে স্থানীয় লোকজন মিলে ঘটনা ধামাচাপা দিতে গ্রাম্য শালিস বসিয়ে ৮ হাজার টাকার মাধ্যমে মীমাংসা করে স্থানীয় মাতব্বরগণ।\nএরপর থেকেই ওই তরুণী আস্তে আস্তে মানসিক ভারসাম্যহীন হয়ে পড়ে। তাই পরিবারের লোকজন বাধ্য হয়ে তাকে শিকল দিয়ে বেঁধে রেখেছেন।\nনেত্রকোনার কেন্দুয়া উপজেলার বলাইশিমুল ইউনিয়নের কেন্দুয়া-নেত্রকোনা সড়কের পাশে ভরাপাড়া গ্রামে এ ঘটনা ঘটে।\nভিকটিম পরিবারের একমাত্র মেয়ে তার দুই ভাই রয়েছে। তাদের মা মানুষের বাড়িতে কাজ করেন। এই অবস্থায় চলতে গিয়ে এলাকার এক মহিলার যোগসাজশে স্থানীয় এক বখাটে কর্তৃক ভিকটিম শারীরিক নির্যাতনের শিকার হন।\nভিকটিমের ছোট ভাই বলেন, এলাকার প্রভাবশালীদের চোখ রাঙানো উপেক্ষা করে তারা প্রশাসনের সাহায্য নিতে পারেননি।\nএকপর্যায়ে এলাকার মাতাব্বরগণ একটা গ্রাম্য শালিস বসিয়ে তার বোন ভিকটিমের চিকিৎসাবাবদ ওই অভিযুক্তের কাছ থেকে ৮ হাজার টাকা জরিমানা ধার্য করে। সেই টাকা দিয়ে ভিকটিমকে চিকিৎসা করা হলেও তার বোন সুস্থ জীবনে ফিরে আসতে পারেনি। তাই ভিকটিমকে এখন শিকল দিয়ে বন্দি করে রাখা হয়েছে।\nPrevious articleপ্রতারণা করে হাজার কোটি টাকার মালিক আরেক সাহেদ!\nNext article১০ টাকার জন্য রিকশাচালককে হত্যা, বেনাপোলে থেকে হত্যাকারী আটক


Government have to be prepared to take exams for better future of students - Anandabazar\nGovernment have to be prepared to take exams for better future of students\nLetters to Editor: সম্পাদক সমীপেষু: পরীক্ষার প্রস্তুতি\n১৫ থেকে ১৮ বছর বয়সি মাধ্যমিক ও উচ্চ মাধ্যমিক পরীক্ষার্থীদের অগ্রাধিকারের ভিত্তিতে টিকা প্রদান করতে হবে।\n১৩ জানুয়ারি ২০২২ ০৫:৩১\n‘প্র্যাক্টিক্যাল পরীক্ষার ভবিষ্যৎ নিয়েই চিন্তা’ (৩-১) শীর্ষক সংবাদের প্রেক্ষিতে এই চিঠি। কলেজের পরীক্ষা অনলাইনে হবে, তা বিশ্ববিদ্যালয়গুলি আগেই জানিয়েছিল। কিন্তু ৭ মার্চ থেকে মাধ্যমিক এবং ২ এপ্রিল থেকে উচ্চ মাধ্যমিক পরীক্ষা অফলাইনেই হওয়ার কথা। শিক্ষার্থীরা নিজেদের মতো করে প্রস্তুতিও নিচ্ছে। ঠিক এমন সময় করোনার দৈনিক সংক্রমণ ঊর্ধ্বমুখী হল, ফের স্কুলের দরজা বন্ধ হল। মনে রাখতে হবে, গত বছর অনেক রাজ্যে দশম ও দ্বাদশ শ্রেণির পরীক্ষা নেওয়া সম্ভব হয়নি। তার পুনরাবৃত্তি যাতে না ঘটে, তার জন্য আগেভাগে ব্যবস্থা করতে হবে।\nপ্রথমত, ১৫ থেকে ১৮ বছর বয়সি মাধ্যমিক ও উচ্চ মাধ্যমিক পরীক্ষার্থীদের অগ্রাধিকারের ভিত্তিতে টিকা প্রদান করতে হবে। দ্বিতীয়ত, শিক্ষা দফতরকে এই দুই পরীক্ষার সমস্ত প্রস্তুতি নিয়ে রাখতে হবে, যাতে মার্চ হোক বা এপ্রিল, যখনই করোনা গ্রাফ নিম্নমুখী হবে, তখনই দ্রুততার সঙ্গে পরীক্ষার ব্যবস্থা করা যায়। নিজের স্কুলে পরীক্ষার ব্যবস্থা করতে হলেও, ছাত্রছাত্রীদের জন্য এই গুরুত্বপূর্ণ পরীক্ষাগুলি অনুষ্ঠিত হওয়া অত্যন্ত জরুরি। আগামীর জন্য নিজেদের প্রস্তুত করতে এটাই তাদের উপযুক্ত সময়। নিজেদের প্রস্তুতি যাচাই করে নিতে হলে এই পরীক্ষার কোনও বিকল্প নেই। কী ভাবে এই দু’টি গুরুত্বপূর্ণ পরীক্ষা সংঘটিত হবে, সে বিষয়ে শিক্ষা দফতর স্পষ্ট জানালে পরীক্ষার্থীদের দুশ্চিন্তা দূর হতে পারে।\nসম্প্রতি সিবিএসই-র ইংরেজি বোধ পরীক্ষার প্রশ্নপত্র নিয়ে দেশে ঝড় উঠেছে। সংসদেও সমালোচনা হয়েছে। পর্ষদ নিজেদের ভুল স্বীকার করেছে এবং সবাইকে নম্বর দিয়ে দেওয়ার প্রতিশ্রুতি দিয়েছে। কিন্তু তাতে কি সমস্যা মিটল? ছাত্রছাত্রীরা কম নম্বর পেতে পারে, এটাই কি আসল সমস্যা ছিল?\nপ্রশ্নপত্রে বর্তমান প্রজন্মের ছেলেমেয়েদের অবাধ্যতার কারণ হিসাবে চিহ্নিত করা হয়েছে সংসারে মা-বাবার মধ্যে সম্পর্কের পরিবর্তনকে। আগে মায়েরা ছিলেন বাবাদের বাধ্য, আর তাই দেখে ছেলেমেয়েরাও বাধ্যতা শিখত। কিন্তু এখন নারী স্বাধীনতার যুগে মায়েরা আর বাধ্য নন। আর তাই ছেলেমেয়েরাও দেখাদেখি অবাধ্য হয়ে উঠছে। স্বাভাবিক ভাবেই এই রকম একটি উত্তর পড়ে পরীক্ষার্থীরা হতবাক। তার সঙ্গের প্রশ্নগুলোর যে কী উত্তর হতে পারে, তা ভেবে না পেয়ে অনেকে প্রশ্নটা ছেড়ে এসেছে। আবার অনেকে বিরক্ত ও ক্রুদ্ধ হয়ে ছেড়ে দিয়েছে।\nসমস্যাটা বৃহত্তর। কী ধরনের মানসিকতা থেকে ছোট ছেলেমেয়েদের জন্য এমন নারীবিদ্বেষী উত্তর বাছা যায়, সেটা ভেবে দেখার বিষয়। শিক্ষিত সমাজের মধ্যেও নারী স্বাধীনতার উপর এমন আক্রোশ কোথা থেকে জন্মাল, সেটাও বোঝা দরকার। আসলে আমরা নারী স্বাধীনতা ও তাদের ক্ষমতায়নের উপর যতটা জোর দিয়েছি, পুরুষদের এই ব্যক্তি স্বাধীনতা গ্রহণ করার ক্ষমতা তৈরির উপর ততটা নজর দিইনি। তাই মানসিকতার উন্নয়ন অনেকটাই তির্যক থেকে গিয়েছে। আমরা এখন মেয়েকে স্কুলে পাঠাই, তার পড়াশোনার জন্য খরচ করি, স্বপ্নও দেখি যে মেয়ে কর্মক্ষেত্রে অনেক উন্নতি করবে। কিন্তু সেই উন্নত মানসিকতার চাকরিজীবী মহিলার সঙ্গে সংসার করার জন্য ছেলেকে তৈরি করি না। মেয়েকে পিছনে ফেলে রাখব না বলে তাকে খেলার বল কিনে দিই, কিন্তু ছেলেকে পুতুল বা রান্নাবাটি খুব বেশি কেউ কিনে দেয় না। তাই সংসারের কাজে, বা সন্তান মানুষ করতে হাত লাগানোর কথা তাদের মাথাতেই আসে না। শুরু হয় দাম্পত্য কলহ। আক্রোশ জন্মায় নারী স্বাধীনতার উপর। যে পরীক্ষার্থী প্রতিনিয়ত বাড়িতে মায়ের অবাধ্যতার অভিযোগ শুনছে, ও তাঁকে নির্যাতিত হতে দেখছে, জীবনের প্রথম বড় পরীক্ষায় এই ধরনের প্রশ্ন দেখলে তার মনের অবস্থা কী হতে পারে, সেটাও ভাবা উচিত।\nবেশ কিছু মহল থেকে শোনা যাচ্ছে যে, এই অনুচ্ছেদটি নাকি একটা বৃহত্তর লেখার অংশ। আসলে এটা নারীবিদ্বেষী না। এটা নাকি হালকা ভাবে লেখা একটা সামাজিক ব্যঙ্গ। কিছু প্রশ্ন থেকেও তাই মনে হচ্ছে। সেটা ঠিক হলে সমস্যাটা আরও গুরুতর। প্রথমত, ইংরেজির শিক্ষক বোঝেন না যে, প্রসঙ্গ-বহির্ভূত ভাবে একটা অংশ তুলে দিলে তার মানে বদলে যেতে পারে। দ্বিতীয়ত, হালকা রসিকতার ছলেও যে এই রকম ভয়ঙ্কর নারীবিদ্বেষী কথা বলা যায় না, সেই বোধটাই তো তাঁর নেই। কোনটা মজা, কোনটা লিঙ্গবৈষম্য, আর কোনটা নারীবিদ্বেষ, এটা আমাদের দেশে অনেকেই বোঝেন না। তাই সমাজমাধ্যমে সর্বক্ষণ ঘুরতে থাকে নারীর মর্যাদাহানিকর ‘সেক্সিস্ট’ কৌতুক। প্রসঙ্গত, সেক্সিজ়ম-এর কোনও চালু প্রতিশব্দই খঁুজে পাওয়া যায় না বাংলা বা হিন্দি ভাষায়। কারণ, এটা নিয়ে প্রায় আলোচনাই হয় না। সেক্সিজ়ম-এর সংস্কৃতি বড় বেশি গভীরে শিকড় মেলেছে, তাই অজানতেই অসতর্ক মুহূর্তে তা বেরিয়ে আসে। বার বার এই রকম ঘটনা ঘটছে, তাই নিয়ে আলোড়ন হচ্ছে, বক্তা ক্ষমা চাইছেন এবং ব্যাপারটা মিটে যাচ্ছে। কিন্তু ভবিষ্যতে যাতে আর না ঘটে, তাই নিয়ে কোনও পদক্ষেপ করা হচ্ছে না।\nসমস্যার দীর্ঘমেয়াদি সমাধান করতে হলে প্রথমেই সিবিএসই পরীক্ষার্থীদের হাতে একটা সংশোধন তুলে দেওয়া উচিত, যাতে সহজ সমাজতত্ত্ব দিয়ে বোঝানো আছে উত্তরটি কেন ভুল। অনেকেই লেখাটি ঠিক ভেবে পড়ে থাকতে পারে, এবং তার থেকে মারাত্মক শিক্ষা গ্রহণ করে থাকতে পারে। শিক্ষাব্যবস্থার আসল কাজ ছাত্রছাত্রীদের নম্বর দেওয়া না— সুনাগরিক গড়ে তোলা। তাই শুধু নম্বর দিয়ে পর্ষদের দায়িত্ব শেষ হয়ে যায় না।\nঅর্থনীতি বিভাগ, কলকাতা বিশ্ববিদ্যালয়\nবর্তমান রাজ্য সরকার নির্বাচনী প্রতিশ্রুতি মোতাবেক স্টুডেন্ট ক্রেডিট কার্ড চালু করেছে, যেটা ছাত্রসমাজের কাছে অত্যন্ত ভাল সংবাদ। অনেক ছাত্রছাত্রীই এখন স্বপ্ন দেখছেন, বাবা-মা’কে আর হয়তো জমি-জায়গা বিক্রি করে পড়াশোনার খরচ জোগাতে হবে না। বার্ষিক ৪ শতাংশ সরল সুদে দীর্ঘমেয়াদি ঋণ পরিশোধ করার সুযোগ তাঁরা পাবেন।\nনিয়ম অনুযায়ী, অনলাইনে শিক্ষাঋণের জন্য শিক্ষার্থী দরখাস্ত করার পর তাঁর শিক্ষা প্রতিষ্ঠানের পোর্টালে তাঁর নাম আসবে। সেই প্রতিষ্ঠান দরখাস্তকারীর নাম, কোর্স, কোর্স ফি ইত্যাদি খতিয়ে দেখে উচ্চশিক্ষা দফতরে পাঠাবে। উচ্চশিক্ষা দফতর তার পর সেই দরখাস্ত ছাত্রছাত্রীর ব্যাঙ্কে পাঠিয়ে দেবে। এ পর্যন্ত সবটাই খুব দ্রুত এবং ভাল ভাবেই সংগঠিত হচ্ছে। ব্যাঙ্ক কর্তৃপক্ষও দরখাস্তগুলি খতিয়ে দেখে প্রয়োজনীয় নথিপত্র চেয়ে নিচ্ছেন। কিন্তু তার পর? ব্যাঙ্কগুলি, বিশেষত রাষ্ট্রায়ত্ত ব্যাঙ্কগুলি ঋণের অর্থ দিতে বেশি সময় নিচ্ছে। অনেকে বলছে, তাদের কাছে এ সংক্রান্ত কোনও স্পষ্ট নির্দেশিকা নেই। ফলে ছাত্রছাত্রীরা এখন কী করবেন, বুঝে উঠতে পারছেন না। অনেক ছাত্রছাত্রীর আশা, এই ঋণ নিয়ে পড়াশোনায় সফল হয়ে তাঁরা তাঁদের স্বপ্নকে বাস্তবে পরিণত করতে পারবেন। তাই সংশ্লিষ্ট ব্যাঙ্ক কর্তৃপক্ষকে আরও দ্রুত সিদ্ধান্ত নিয়ে এই ঋণের অর্থ মঞ্জুর করতে হবে। এ ব্যাপারে রাষ্ট্রায়ত্ত ব্যাঙ্কের ঊর্ধ্বতন কর্তৃপক্ষ এবং প্রশাসনের দৃষ্টি আকর্ষণ করছি।\nমুস্তাক আলি মণ্ডল\nপূর্ব বর্ধমানের ভাতারের বিডিও অরুণ কুমার বিশ্বাস গুরুত্বপূর্ণ দায়িত্ব সামলানোর পরেও গ্রামবাসীর চিকিৎসার জন্য সময় বার করেছেন, এ সংবাদ আনন্দের ও উৎসাহের (‘ছুটিতে অফিসে রোগী দেখেন বিডিও’, ২৭-১২)। আশা করব, নতুন বছরে নিয়মিত একটি নির্দিষ্ট স্থান ধার্য হবে এমন ধরনের সংবাদ আরও বেশি করে তুলে ধরার জন্য।\nExam Coronavirus In India COVID 19 Corona


Grapes of Raisins, which one is better for your health dgtl - Anandabazar\nGrapes of Raisins, which one is better for your health dgtl\nকলকাতা ১৪ ফেব্রুয়ারি ২০২১ ১৮:২৯\nআঙুর বনাম কিসমিস।\nআঙুর আর কিসমিস তো একই। একটি কাঁচা, অন্যটি শুকনো। পার্থক্য বলতে এই যা! তা হলে তো দুটো খাওয়ার মধ্যে পার্থক্য নেই, এমনটাই ভাবেন অনেকে। আপনিও কি তাঁদের দলেই?\nতা হলে আপনাকে বলে দেওয়া যাক, এই ধারণা একেবারেই ভুল। এ কথা ঠিকই, আঙুরকে রোদে বা হাওয়ায় শুকিয়ে কিসমিস বানানো হয়। কিন্তু সেই প্রক্রিয়াতেই হেরফের হয়ে যায় দুইয়ের পুষ্টিগুণে। তাই কারও জন্য আঙুর ভাল, কারও জন্য কিসমিস। দেখে নেওয়া যাক, কোনটা আপনি খাবেন।\nঅ্যান্টিঅক্সিডেন্ট: শরীর ভাল রাখতে, দূষিত বস্তু শরীর থেকে বের করে দিতে অ্যান্টিঅক্সিডেন্ট অত্যন্ত প্রযোজনীয়। আঙুরের চেয়ে কিসমিস অনেক বেশি শুকনো বলে, এতে অ্যান্টিঅক্সিডেন্টের ঘনত্বও প্রায় ৩ গুণ বেশি। সেই বিচারে কিসমিস অনেকটাই এগিয়ে।\nআপনার জন্য: প্রত্যেকের শরীরের ধরনধারণ আলাদা। সেই হিসেবে কোনটা আপনার জন্য ভাল, সেটা বুঝে নিতে হবে। যদি অ্যান্টিঅক্সিডেন্টকে গুরুত্ব দিতে চান, তা হলে কিসমিস খেতে পারেন। আর যদি চিনির মাত্রা বেড়ে যাওয়া নিয়ে আপত্তি থাকে, তা হলে কিসমিস বাদ দিয়ে আঙুরই ভরসা। আর যদি তার পরেও প্রশ্ন থাকে, সে ক্ষেত্রে কোনও চিকিৎসক বা পুষ্টিবিদের পরামর্শ নেওয়াই ভাল।


এবার কি গেরুয়া শিবিরের তারকা দল বদল করতে চলেছেন? কি বলছেন সেই তারকা? – প্রিয় বন্ধু বাংলা\nহোম > রাজ্য > কলকাতা > এবার কি গেরুয়া শিবিরের তারকা দল বদল করতে চলেছেন? কি বলছেন সেই তারকা?\nপ্রিয় বন্ধু মিডিয়া রিপোর্ট – এবারের বিধানসভা নির্বাচনের পরিপ্রেক্ষিতে দেখা গিয়েছে তৃণমূল-বিজেপি উভয় শিবিরে তারকাদের ভিড়। প্রার্থী তালিকায় দেখা গিয়েছে একের পর এক তারকা প্রার্থী দুই তরফেই। টলিপাড়ার অন্যতম জুটি বনি-কৌশানি এসেছেন রাজনীতিতে। কিন্তু রাজনীতির দরজায় এসে দুজন দুদিকে চলে গেছেন। কৌশানি এসেছেন তৃণমূলের দিকে এবং বনি গিয়েছেন বিজেপির দিকে। প্রসঙ্গত, বনি সেনগুপ্তর মা কিন্তু একজন সক্রিয় তৃণমূল কর্মী। তবে বনি সেনগুপ্ত যে বিজেপি তে যাওয়ার পর খুব একটা স্বচ্ছন্দে নেই, সে কথা বারবার ফুটে উঠছে। সম্প্রতি কৌশানী মুখোপাধ্যায়কে নিয়ে যে বিতর্ক হয়েছে রাজ্য রাজনীতিতে, সেসময় বনি সেনগুপ্ত তাঁর বান্ধবীকেই সমর্থন করেন।\nআবার দিলীপ ঘোষের বিতর্কিত মন্তব্যতেও শিল্পী মহলকেই সমর্থন জানিয়েছেন বনি। অনেকেই মনে করছে, দুই ক্ষেত্রেই কিন্তু বনি পরোক্ষভাবে তৃণমূলকে সমর্থন জানিয়েছেন। আর তাই গুঞ্জন শোনা যাচ্ছে বনি সেনগুপ্ত হয়তো এবার প্রেমিকার হাত ধরে ফিরতে চলেছেন তৃণমূলে। যদিও সে সম্ভাবনা তিনি নিজেই নাকচ করেছেন। সূত্রের খবর, বনি সেনগুপ্ত বিজেপির হয়ে প্রচারে গেলেও ঠিকভাবে সুর মেলাতে পারছেন না। রাজ্য বিজেপি নেতৃত্বও তাঁকে নিয়ে খুব একটা স্বস্তিতে নেই। সম্প্রতি কৌশানির যে ভিডিওটি ভাইরাল হয়েছে, সেটি নিয়েও বনি কাঠগড়ায় তুলেছেন বিজেপিকেই। বনি মন্তব্য করেন, কৌশানির ভিডিওটি পুরো না দেখিয়ে উদ্দেশ্যপ্রণোদিতভাবে কেটে ভাইরাল করা হয়েছে।\nএক্ষেত্রে তিনি বিজেপিকে দোষারোপ করেছেন। বলেছেন, বিজেপিকে এটা মানায় না। অন্যদিকে দিলীপ ঘোষ সম্প্রতি টলিপাড়ার শিল্পীদের রগরে দেওয়া নিয়ে যে মন্তব্য করেছেন, তাই নিয়েও বনি সেনগুপ্ত বলেন, রাজ্য বিজেপি সভাপতি শিল্পীদের নিয়ে এমন মন্তব্য কেন করলেন তা তিনি বুঝতে পারেননি। তবে রাজ্য বিজেপির সভাপতির মুখ থেকে এধরনের কথা তিনি আশা করেন না। শিল্পীদের নিয়ে এই মন্তব্য করা ঠিক নয় বলেই জানান বনি। তবে বনি এসবের পাশাপাশি এও জানিয়েছেন, তৃণমূলে তিনি সম্মান পাননি বলেই বিজেপিতে এসেছেন। দীর্ঘদিন ধরেই তাঁর মা তৃণমূল করছেন তাও টিকিট পাননি।\nকিন্তু বিজেপিতে তিনি এসে আন্তরিকতা পেয়েছেন। তাই তিনি নিজেই প্রার্থী হতে চাননি। একই সাথে তিনি জানান, তিনি দল বদলাবেন না কোনোমতেই। তবে তিনি মুখে যাই বলুক না কেন, রাজনৈতিক মহলের গুঞ্জন কিন্তু অনেক সময় সত্য প্রমাণিত হয়। যেভাবে বনি কৌশানী মুখোপাধ্যায়কে বিরোধী দলে থেকেও সমর্থন জানিয়েছেন, তা কিন্তু রাজনীতির ক্ষেত্রে চলেনা বলেই মনে করছেন রাজনৈতিক মহলের একাংশ। সেক্ষেত্রে বনি সেনগুপ্তর নিজের দলে কোণঠাসা হয়ে পড়তে পারেন বলে মনে করা হচ্ছে। আর সেক্ষেত্রে বনি সেনগুপ্ত যে দলবদল করবেন, সে কথা এখন থেকেই বলা যায়।\nখোদ রাজ্য বিজেপি সভাপতির কনভয়ে হামলা, তীব্র চাঞ্চল্য গেরুয়া শিবিরে\nএক্সিট পোল ২০১৯ – বাংলার ৮ বিধানসভা নির্বাচনের সাম্ভাব্য ফলাফল দেখে নিন একনজরে\nলকডাউনের সময় বাতিল হওয়া বিমানের টিকিটের টাকা নিয়ে বড়সড় সিদ্ধান্তেই কথা জানালো সুপ্রিম কোর্ট


টাঙ্গাইলের নাগরপুরে একই পরিবারে চারজন করোনায় আক্রান্ত দশবাড়ি লকডাউন – আজকের সত্য সংবাদ : AJKERSOTTASANGBAD24\nপ্রকাশ: মে ১৩, ২০২০ - সময় : ২:০২ অপরাহ্ণ\nমোহাম্মদ মহসিন খান নাগরপুর (টাঙ্গাইল) প্রতিনিধিঃ টাঙ্গাইলের নাগরপুর উপজেলার সহবতপুর ইউনিয়নের বাটরা গ্রামে দক্ষিণ পড়ার এক পরিবারের ৪ জন সদস্যের শরীরের করোনা ভাইরাসের পজিটিভ রিপোর্ট পাওয়া গিয়েছে।\nরাতেই ঐ বাড়ির আশেপাশের ১০টি বাড়ি লকডাউন ঘোষণা করা হয়েছে। ১৩ মে বুধবার ভোর রাত ১২ টা এর পর ৪ জনের পজিটিভ রিপোর্ট পান, উপজেলা প.প কর্মকর্তার মো. রোকুনুজ্জামান খান। তিনি এই পরিবারের ৪ জনের করোনা আক্রান্তদের বিষয়টি আইইডিসিআর এর রিপোর্ট ভিত্তিতে নিশ্চিত করেন।\nতিনি আরও জানান, এই পরিবারের অপর সদস্যের পজিটিভ রিপোর্ট আগেই পাওয়া গিয়েছিল ঢাকায়। যেহেতু ঐ পুরুষ রোগীরটি ঢাকাতেই চাকুরীরত ছিল তাই আমাদের নাগরপুর উপজেলার আক্রান্ত রোগীদের হিসেবের বাইরে তিনি। তবে পরিবারের বাকি এই সদস্যরা নাগরপুরে থাকতো। এই ৪ জনের নমুনা গত ১১ তারিখে আমাদের এখান থেকে প্রেরণ করা হয়েছিল।\nএদের মধ্যে একই পরিবারের ৫৫ বছর বয়সী ১ জন পুরুষ ও ৫০ ও ২৬ বছর বয়সী ২ জন নারী এবং ১ জন ৮ মাস বয়সী মেয়ে শিশু। এছাড়াও এই পরিবারের অপর সদস্য ঢাকায় চাকুরীরত শিশুর বাবাও আগেই করোনা আক্রান্ত হয়েছিল বলে জানা যায়। এই শিশু সহ তার বাবা, মা, দাদা এবং দাদি মোট ৫ জন সদস্যই করোনা ভাইরাসে সংক্রামিত হয়েছে।\nতবে বর্তমানে নাগরপুর উপজেলার সহবতপুর ইউনিয়নের বাটরা দক্ষিণ পাড়ায় শিশুটির বাবা বাদে বাকি ৪ জন অবস্থান করছে। এ নিয়ে উপজেলার করোনা আক্রান্তের মোট সংখ্যা দাড়ালো ৯ জন, এদের মধ্যে সুস্থ হয়ে বাড়িতে ফিরেছেন ৪ জন আর চিকিৎসাধীন রয়েছেন ৫ জন রোগী। এ বিষয়ে সহবতপুর ইউনিয়নে চেয়ারম্যান মো. তোফায়েল আহাম্মেদ মোল্লা বলেন, আমরা বার বার বলছি সরকারের নির্দেশনা ও স্বাস্থ্য বিধি মেনে চলুন। সামাজিক দূরত্ব বজায় রাখুন।\nনিকটতম ও দূরের আত্মীয় স্বজনদের সাথে কিছু দিনের জন্যে যোগাযোগ বন্ধ রাখুন। আসুন সবাই মিলে করোনা মোকাবিলায় আংশ গ্রহন করি। আপনি বাঁচুন ও অন্যকে বাঁচার সুযোগ করে দিন। আল্লাহ এই মহামারী হতে সকলকে হেফাজত করুন, আমিন। এ বিষয়ে উপজেলা প.প কর্মকর্তা মো. রোকুনুজ্জামান খান বলেন, করোনা আক্রান্ত রোগীদের নমুনাগুলো নাগরপুর উপজেলার স্বাস্থ্য কমপ্লেক্সে থেকে পাঠানো হয়েছিল। গত ১১ মে তারিখে নাগরপুর থেকে পাঠানো নমুনার মধ্যে ৪টি নমুনায় পজিটিভ রিপোর্ট এসেছে।\nসকলের উদ্দেশ্য তিনি বলেন, সরকারের নির্দেশনা ও স্বাস্থ্য বিধি মেনে চলুন। এর কোন বিকল্প নেই। তাই সবাই ঘরে থাকুন। আসুন সবাই ঘরে থেকে সরকারের নির্দেশনা মেনে করোনা মোকাবিলা করি\nকরোনায় আক্রান্ত হয়ে শেষ নিঃশ্বাস ত্যাগ করেন প্রয়াত অধ্যাপক ড.আনিসুজ্জামান''


‘হাতের’ সাহায্যে ঘুরে বেড়াচ্ছে আজব মাছ! - 24 Live Newspaper - Bangla\n‘হাতের’ সাহায্যে ঘুরে বেড়াচ্ছে আজব মাছ!\nতাসমানিয়ার উপকূলের অদূরে অস্ট্রেলিয়ার বিজ্ঞানীরা একটি বিরল মাছ খুঁজে পেয়েছেন, যেটি ‘হাতের’ সাহায্যে ঘুরে বেড়ায়। পিংক হ্যান্ডফিশ নামের মাছটি বিলুপ্ত হয়ে গেছে মনে করা হলেও সম্প্রতি তাসমানিয়ার উপকূলে একটি মেরিন পার্কে দেখা মিলেছে।\nবিলুপ্ত হয়ে যাবে এমন আশঙ্কা থেকে বিজ্ঞানীরা মাছটিকে বিপন্ন প্রাণীর তালিকায় যোগ করেছিলেন। এর আগে মাছটি শেষবার দেখা গিয়েছিল ১৯৯৯ সালে। এর ২২ বছর পর সম্প্রতি মাছটির দেখা মিলেছে। সম্প্রতি চারবার মাছটির দেখা পাওয়া গেছে।\nসাগরতলের ক্যামেরায় ধারণ হওয়া নতুন একটি ভিডিওতে দেখা যায় মাছটি গভীর সাগরের খোলা জায়গায় ঘোরাফেরা করছে। বিজ্ঞানীরা আগে ধারণা করেছিলেন, মাছটি অগভীর পানিতে বসবাস করে। কিন্তু সবশেষ দেখায় জানা যাচ্ছে, সাগর সমতলের ৩৯০ ফুট গভীরেও এরা বাস করে।\nতাসমান ফ্র্যাকচার মেরিন পার্ক\nইউনিভার্সিটি অব তাসমানিয়ার সমুদ্র জীববিজ্ঞানী নেভিল ব্যারেট এ ব্যাপারে বলেন, বিষয়টি খুবই উত্তেজনাকর। আগে মনে করা হচ্ছিল, মাছটি বিলুপ্ত হয়ে গেছে। তবে এখন জানা যাচ্ছে, মাছটি অনেক বেশি জায়গা নিয়ে ঘোরাফেরা করে। তাই পিংক হ্যান্ডফিশ নামের মাছটির ভবিষ্যৎ নিয়ে আশঙ্কা কিছুটা কমেছে।\nগত ফেব্রুয়ারি মাসে ব্যারেটের অধীন গবেষক দলটি তাসমান ফ্র্যাকচার মেরিন পার্কে একটি ক্যামেরা বসায়। তাদের উদ্দেশ্য ছিল, পানির নিচে থাকা কোরাল, গলদা চিংড়ি এবং অন্যান্য প্রজাতির মাছের ছবি তোলা এবং জরিপ চালানো। গত অক্টোবর মাসে ক্যামেরাটির ভিডিও ফুটেজ পরীক্ষা করে দেখা যায়, বড় বড় মাছের দলের মধ্যে একটি অদ্ভুত প্রাণী সমুদ্রের তলদেশে মাটির ওপর দিয়ে ঘুরে বেড়াচ্ছে। মাছটির রয়েছে দুটি হাত!\nপাখনার বদলে এই পিংক হ্যান্ডফিশের রয়েছে বড় মাপের হাত, যা ব্যবহার করে তারা সমুদ্রের তলায় মাটির ওপর ঘোরাফেরা করে। তবে তারা সাঁতারও জানে। তাসমানিয়ার উপকূলে ১৪ প্রজাতির হ্যান্ডফিশ থাকলেও গোলাপি বর্ণের হ্যান্ডফিশ খুবই বিরল।